DARELS DŽERALDS

Muiža dzīvniekiem.

Muiža dzīvniekiem.

paskaidrojums

Godājamais kungs,

esam spiesti pievērst Jūsu uzmanību faktam,

ka Jūs esat pārtērējis savu kredītu …

Vairākums bērnu sešu septiņu gadu vecumā parasti lolo nereālus sapņus par to, ka, lieli izauguši, kļūs par policistiem, ugunsdzēsējiem vai mašīnistiem, bet, kad es biju tajos gados, mani šāda godkāre nemocīja. Es loti labi zināju, ko gribu: es gribēju, lai man būtu pašam savs zvērudārzs. Tajā laikā man tā nešķita (un arī vēl tagad nešķiet) pārlieku nesaprātīga, nepiepildāma godkāre. Draugi un tuvinieki, kuri jau sen domāja, ka man trūkstot kādas skrūvītes, jo es neizrādīju ne mazāko interesi ne par ko, kam nav kažoka, spalvu, zvīņu vai hitīna, šo vēlēšanos uzņēma tikai kā jaunu pierādījumu manai plānprātībai. Viņi cerēja: ja neveltīs nekādas vērības manām bieži izmestajām replikām par paša zvērudārzu, ar laiku varbūt es to aizmirsīšu. Taču, gadiem ritot, draugiem un tuviniekiem par šausmām, mana apņēmība iegūt pašam savu zvērudārzu kļuva arvien ciešāka, un beidzot, kad biju piedalījies daudzās ekspedīcijās, meklēdams dzīvniekus citiem zooloģiskajiem dārziem, es jutu, ka nobriedis laiks iekārtot pašam savējo.

No pēdējā ceļojuma pa Rietumāfriku biju atvedis līdzi krietnu baru dzīvnieku un novietojis tos savas māsas ārpilsētas mājas dārzā Bornmutā. Ēs viņai iegalvoju, ka dzīvnieki tur piemitināti tikai uz laiku, jo biju pilnīgi pārliecināts, ka ikviena saprātīga municipalitāte darīs visu, kas ir tās spēkos, lai piešķirtu platību zooloģiskajam dārzam, kura iemītnieki jau sagādāti. Pēc astoņpadsmit mēnešu ilgiem cīniņiem es vairs nebiju tik drošs par vietējo municipalitāšu progresīvajiem uzskatiem, toties manai māsai bija nostiprinājusies nesatricināma pārliecība, ka viņas dārzs uz mūžīgiem laikiem izskatīsies kā kadrs kādā no vismežonīgākajām

Tarzāna filmām. Beidzot, morāli satriekts par vietējo varas iestāžu aprobežotību un, šķiet, patiesi neskaitāmo likumu un noteikumu iebiedēts, no kuriem Lielbritānijā jācieš ikvienam brīvam cilvēkam, es nolēmu izpētīt, vai ir kādas iespējas ierīkot zooloģisko dārzu Normandijas salās. Mani ieteica kādam majoram Freizeram, kurš, kā stāstīja, esot laipns cilvēks ar plašu vērienu; viņš izrādīšot man Džersijas salu un palīdzēšot izvēlēties piemērotu vietu.

Mēs abi ar sievu Džekiju aizlidojām uz Džersiju, kur Hjū Freizers mūs sagaidīja un aizveda uz savu dzimtas muižu, šķiet, vienu no skaistākajām visā salā: palsajā saules gaismā snauda milzīgs dārzs; to apjoza augsta granīta siena, gar kuru lejup veselām kaskādēm slīga klinšu augi; šeit bija gan piecpadsmitā gadsimta arkas, gan kopti zālāji, gan puķu dobes, kas margoja visās varavīksnes krāsās. Apžogojums, dzīvojamā māja un saimniecības ēkas bija celti no skaistā Džersijas granīta, kas vizmo zeltītu rudens lapu liegajās krāsās; viss mirgoja saulē un izvilināja man, šķiet, vismuļķīgāko repliku, kāda jebkad izteikta. Pagriezies pret Džekiju, es sacīju:

— Cik brīnišķīga vieta zooloģiskajam dārzam!

Ja Hjū Freizers, uz kura zemes es atrados, būtu sa- limis bez samaņas, viņu nevarētu vainot: šajā brīnišķīgajā apkārtnē iedoma par zvērudārzu, kādu cilvēki to parasti saprot (pelēks cements, krātiņi ar dzelzs režģiem), varēja likties īsti zaimi. Taču, man par lielu brīnumu, Hjū Freizers nekrita ģībonī, viņš tikai jautājoši savilka vienu uzaci uz augšu un apvaicājās, vai es teikto patiesi esot domājis nopietni. Mazliet samulsis, atbildēju, ka biju gan tā domājis, taču steigšus piebildu — saprotu, cik tas neiespējami. Hjū sacīja, ka viņam tik neiespējami tas nemaz neliekoties. Viņš sāka man skaidrot: māja un zeme viņam kā privātpersonai esot pārāk liela un izmaksājot pārāk dārgi, un viņš labprāt pārceltos uz kādu mazāku lauku māju Anglijā. Vai es esot ar mieru saņemt šo īpašumu nomā sava zooloģiskā dārza ierīkošanai? Nespēju iedomāties pievilcīgāku vietu savai iecerei, un nebijām vēl beiguši lenču, kad līgums jau bija noslēgts un es biju kļuvis par jauno «lordu» Lezogras muižā Triniti draudzē.

Nav grūti saprast, kādu apjukumu un satraukumu visos manos paziņās izraisīja šī vēsts. Vienīgais cilvēks, kas šķita atvieglots, izdzirdis jauno ziņu, bija mana māsa; viņa gan aizrādīja, ka šis pasākums esot tīrais ārprāts, tomēr tas atbrīvošot viņas dārzu no kādiem divsimt dažādiem džungļu iemītniekiem, kuri pašlaik diezgan smagi aptumšojot viņas attiecības ar kaimiņiem.

Visu vēl vairāk sarežģīja tas, ka, jāatzīstas, manos plānos neietilpa vienkāršs zvērudārzs ar parastajiem dzīvniekiem: mana zooloģiskā dārza mērķis bija saglabāt dzīvnieku sugas. Civilizācijas izplatība visā pasaulē daudzas no tām pilnīgi vai daļēji iznīcina. Lielajiem dzīvniekiem, kam ir komerciāla vērtība, vai tiem, kas pievilina tūristus, tiek veltīta vislielākā uzmanība. Taču dažādās pasaules malās ir bezgala daudz interesantu mazu zīdītājdzīvnieku, putnu un rāpuļu, kuru saglabāšanai netiek darīts nekas, jo tie neder ne ēšanai, ne valkāšanai un par tiem neinteresējas arī tūristi, kas grib redzēt vienīgi lauvas un degunradžus. Liela daļa šo dzīvnieku pieder pie salu faunas, tādēļ to izplatības robežas ir šauras. Pietiek ar visniecīgāko uzbrukumu šīm vietām, un tie izzudīs uz laiku laikiem: nejauša žurku vai, teiksim, cūku introdukcija gada laikā spēj pilnīgi iznīcināt kādu salas iemītnieku sugu. Jāatceras tikai drontu liktenis, lai viss būtu skaidrs.

Visvienkāršākais problēmas atrisinājums būtu panākt, lai šie dzīvnieki tiktu aizsargāti savās dabiskajās dzīves vietās un tā paglābti no iznīcības, bet tas bieži vien ir vieglāk pasakāms nekā izdarāms. Taču, kamēr vēl turpinās cīņa par šādas aizsardzības izveidošanu, ir kāds cits līdzeklis, ko var izmantot, proti, ieaudzēt šos dzīvniekus rezervātos un zooloģiskajos dārzos, kontrolējamos apstākļos. Ja tad arī notiek visļaunākais un sugas iznīkst savās dabiskajās dzīves vietās, mēs vismaz nebūtu tās zaudējuši uz visiem laikiem. Vēl vairāk — būsim ieguvuši rezervi, no kuras ieaudzējamos dzīvniekus kādreiz nākotnē varēs pārvietot atpakaļ to sākotnējās dzīves vietās. Man vienmēr ir šķitis, ka tai vajadzētu būt visu zooloģisko dārzu pamatfunkcijai, taču tikai pašā pēdējā laikā vairākums zooloģisko dārzu apjēguši šo patiesību un lūko kaut ko darīt. Es gribēju izmirstošo dzīvnieku glābšanu pārvērst par sava zooloģiskā dārza galveno funkciju. Protams, zināju, ka tas, tāpat kā visas altruistiskās idejas, maksās daudz naudas. Tādēļ bija skaidrs, ka sākumā, kamēr zooloģiskais dārzs vēl nespēs pats sevi uzturēt, tas jāveido uz tīri komerciāliem pamatiem. Tikai tad varēs ķerties pie galvenā darba: ieaudzēt retos dzīvniekus.

Tādēļ šis būs stāsts par pūliņiem un pārbaudījumiem, sperot pirmos soļus pretī mērķim, kurš man šķiet ļoti nozīmīgs.

PIRMĀ NODAĻA

MUIŽA DZĪVNIEKIEM

Dārgais mister Darel,

esmu astoņpadsmit gadus vecs, spēcīgs miesās, izlasījis Jūsu grāmatas, lūdzu nodarbošanos Jūsu zooloģiskajā dārzā …

Aiziet uz zooloģisko dārzu kā parastam apmeklētājam ir viens, bet būt zvērudārza saimniekam un dzīvot tajā — pavisam kas cits: brīžiem šī laime var likties visai apšaubāma. Protams, tas dod jums iespēju jebkurā brīdī dienu vai nakti apciemot jūsu aizbildināmos, bet vienlaikus tas arī nozīmē, ka atrodaties darbā visas divdesmit četras stundas un pēkšņi var izjukt tīkamas pusdienas ar draugiem, jo kāds dzīvnieks ir salauzis kāju vai rāpuļu mītnē kurinātāji nav bijuši savu uzdevumu augstumos, vai desmitiem citu iemeslu dēļ. Ziema, protams, jums ir vaļas laiks, dažreiz paiet vairākas dienas, kad dārzā neierodas neviens apmeklētājs, un beidzot sāk likties, ka zooloģiskais dārzs tiešām pieder jums pašam. Tomēr šās izjūtas tīksmi krietni vien sabojā bailes, ar kādām jūs redzat krājamies kaudzē nesamaksātos rēķinus un salīdzināt tos ar nullei līdzīgajiem ienākumiem par pārdotajām ieejas biļetēm. Toties vasaras mēnešos dienas ir tik piepildītas un apmeklētāju tik daudz, ka nemaz nejūtat, cik strauji aizrit laiks, un aizmirstat pārtērētos līdzekļus.

Zooloģiskā dārza diena parasti sākas jau pirms rīt

ausmas; debesīs tik tikko pavīd dzeltenīga blāzma, kad jūs jau modina putnu dziesmas. Pusmiegā jūs pirmajā mirklī nesaprotat, vai atrodaties Džersijā vai vēl joprojām tropos, jo dzirdat līksmos treļļus, ko saulei pretī raida sarkanrīklīte, tiem piebiedrojas turako sulīgie, ska|ie, mazliet piesmakušie brēcieni. Tad līksmi iegavilējas malnais strazds, un, kad tā dziesma izskanējusi, satraukti sāk tērgāt baltgalvas sīlis. Jo gaišākas kļūst debesis, jo daudzbalsīgāks vēršas milzīgais kosmopolītu orķestris; strazds pūlas pārkliegt kariamas skaļo, valdonīgo balsi, un žagatas raganīgā žadzinā- šana kontrastē ar zosu gāgināšanu un dimantūbeles maigo, žēlo dūdojienu. Pat ja esat spējīgs pārciest šo muzikālo uzbrukumu un vēlreiz ielaisties snaudā, jūs no tā nežēlīgi izrauj dīvaina, trīcoša skaņa, kas atgādina telegrāfa staba dūkoņu stiprā vējā. Tas uz jums iedarbojas kā modinātājpulksteņa zvans, jo vēstī par Trampija ierašanos, un, ja esat bijis vieglprātīgs un atstājis logu vaļā, tad jums nekavējoties jādomā par aktīvu aizsardzību. Trampijs ir taurētājputns — putns ar pelēkiem spārniem, kuru viņa tuvākie draugi ornitologu pasaulē pazīst ar nosaukumu Psophia crepitans. Zooloģiskajā dārzā viņš izpilda trejādus pienākumus — ir reizē gids, jaunatnācēju iekārtotājs un ciema muļķītis. Trampijs izskatās, godīgi sakot, kā neizdevies cālis un atgādina Viktorijas laikmeta sērotāju: visu ķermeni sedz tumšas spalvas, bet ap kaklu it kā apsieta lāsmaina zīda kaklasaite. So ansambli nedaudz atdzīvina pelnu pelēkie spārni. Putnam ir dzirkstošas tumšas acis un stipri izliekta piere, kas it kā liecinātu par izcilām prāta spējām, kuru tam tomēr nav.

Trampijs tikai pašam vien zināmu iemeslu dēļ ir cieši pārliecināts, ka viņa galvenais pienākums esot ik rītu ielaisties saimnieka guļamistabā un informēt par visu, kas nakti noticis zooloģiskajā dārzā. Trampija motīvi nav tīri altruistiski, jo viņš cer, ka saimnieks par to viņam pakasīs galvu. Ja jūs esat vēl pārāk samiegojies vai pārāk slinks, lai celtos augšā, tikko atskan viņa rīta sveiciens, Trampijs nolec no palodzes uz tualetes galdiņa, ekstravaganti to izdekorē, noskurina asti, pats sevi pacildinādams par paveikto, tad uzlec uz gultas un sāk soļot turp un atpakaļ, trinkšķēdams

kā noskaņojies čells, līdz pārliecinās, ka jūs uzmanīgi viņā klausāties. Un, pirms Trampijs paspējis atstāt uz mēbelēm vai paklāja vēl kādu interesantu vizītkarti, jūs esat spiests celties augšā, notvert viņu (tas nav nemaz tik viegli, jo Trampijs ir ļoti kustīgs, bet jūs — pusaizmidzis) un izgrūst ārā pa logu, bet pašu logu aizvērt, lai viņš nevarētu ielauzties no jauna. Kad nu Trampijs jūs tā pamodinājis, jūs miegaini prātojat, vai maz vērts līst atpakaļ gultā, varbūt labāk tūliņ ģērbties. Tad zem loga atskan pieci seši spalgi brēcieni, it kā tur kādam nožēlojamam soprānam grieztu rīkli pušu. Pametis skatienu uz samtaini zaļo mauru pagalmā pie lavandu dzīvžoga, jūs ieraugāt pa rasoto zāli cēlā nopietnībā staigājam pāvienes, kurām apkārt drasē to laulātais draugs, griezdams piruetes, un viņa krāšņā, zalgojošā aste slienas pret sauli kā fantastiska, dzirkstoša strūklaka. Tad, nolaidis asti un atmetis atpakaļ galvu, tas jau pašā rīta agrumā apdullina visu apkārtni ar sirdi satricinošiem kliedzieniem. Pulksten astoņos ierodas kalpotāji, jūs dzirdat, kā tie uzsauc cits citam labrītu, kā grab spaiņi, švīkst slotas, bet visam pāri gavilē putni. Jūs apģērbjaties un dodaties laukā dzestrajā, svaigajā rītā, lai paraudzītos, vai zvērudārzā viss kārtībā.

Lielajā divstāvu granīta ēkā, kur kādreiz atradusies sidra spiede, bet tagad ierīkota mītne pērtiķiem un citiem zīdītājdzīvniekiem, allaž valda dzīva rosība un kustība. Gorillas ir tikko izlaisti no krātiņa, jo to nepieciešams iztīrīt, un joņo apkārt tikpat draiskulīgi kā bērni, kas tikuši ārā no skolas, cenšas noraut uzrakstus, nogrūst no pamatnēm kaloriferus vai sadauzīt dienasgaismas spuldzes. Stefans ar slotu rokā nostājies sardzē, bargu skatienu vērodams pērtiķus, lai viņi nenodarītu pārāk lielu postu. Gorillu būrī apaļīgais, mūžam smaidīgais Maiks un rudmatainais Džeremijs ar Velingtonas hercoga degunu noņemas, vākdami ārā no krātiņa visu jucekli, ko gorillas iepriekšējā dienā tur sastrādājuši, un pilnām saujām kaisīdami krātiņā svaigas, baltas zāģskaidas. Viņi apgalvo, ka viss ir labākajā kārtībā, pagājušajā naktī nekādi bīstami simptomi nav parādījušies. Visi dzīvnieki, jaunās dienas sākuma satraukti un iepriecināti, rosās pa saviem krātiņiem un sauc jums labrītu. Melnais Celebesas pērtiķis Etems, kas izskatās pēc īsta velnēna, iekāries režģos un, sveicienam zobus atņirdzis, kaut ko spalgi un jocīgi vāvuļo. Pūkainie mangusta lemuri ar oranžajām acīm lēkā no zara uz zaru, luncinādami garās, kuplās astes kā suņi, un sasaucas savā starpā; viņu skaļās

balsis ir apbrīnojami līdzīgas cūkas rukšķieniem. Zemāk, lunkano asti zaram apvijis, uz pakaļkājām notupies binturongs Bintijs tādā pozā, it kā viņam tikko būtu piešķirts kādas pilsētas goda pilsoņa nosaukums, taču īstenībā viņš izskatās kā nevīžīgi sadiegts kāj- slauķis, kam vienā galā piestiprināta dīvaina galviņa ar gariem ausu pušķiem un apaļām, izvalbītām, diezgan trulām acīm. Nākamais krātiņš šķiet tukšs, bet novelciet tikai ar pirkstiem gar stiepļu režģi, un tūliņ no salmiem izpopētās kastes izkūleņo vesels bars sīciņu pundurpērtiķīšu, kas čivina un vidžina kā kanārijputniņi. Lielākais no tiem ir Ūsainis, imperatortamarīns, kura garās, sniegbaltās pulkveža ūsas majestātiski no- plīvo vien, kad tas jūs sveicina, plati ieplezdams muti un aši šaudīdams mēli uz augšu un leju.

Otrajā stāvā dažādu sugu papagaiļi sveic jūs ar veselu trokšņu kakofoniju: ar aizsmakušiem ķērcieniem, ar spiedzieniem, kas atgādina ierūsējušu durvju viru čīkstoņu, ar dažādiem saucieniem, kas variējas no «Es esmu ļoti skaists putns!» (pelēkais papagailis Suku) līdz Amazones papagaiļa Blanko piedauzīgajam ķērcienam «Hijo de puta!» («Staigules dēls!»). Tālāk nomi- tinātas genetas, kuru zeltainos kažokus rotā skaisti

šokolādes krāsas plankumi. Tās savā krātiņā slīd pa zariem kā dzīvsudrabs. Siem dzīvniekiem ir tik gari, slaidi un vijīgi ķermeņi, ka tie izskatās vairāk pēc čūskām nekā pēc zīdītājdzīvniekiem. Nākamajā krātiņā dzīvo koku ocelots Ķvīnija. Ķepiņas pazemīgi salikusi, tā noraugās jūsos ar lielām dzintarkrāsas acīm un liegi kustina astes galiņu. Bariņš spožacainu, rosīgu man- gustu ziņkārīgiem purniņiem enerģiski skraidelē pa krātiņu, lai rastos labāka ēstgriba. Sarainais bruņnesis laiski atlaidies augšpēdu; kustas vienīgi purniņš un ķepas un cilājas sārtais, krunkainais vēders, zvēriņš droši vien nogrimis burvīgos sapņos par lielām, ar barību pildītām bļodām. Paskatoties uz viņu, jūs atceraties, ka laiks atkal noteikt viņam diētu, citādi viņš aiz resnuma drīz vairs nevarēs paiet, un varat klusībā pats ar sevi saderēt, cik apmeklētāju šodien atkal meklēs jūs rokā, lai pateiktu, ka bruņnesis guļ augšpēdu un tūliņ nobeigsies: rekordskaitlis ir piecpadsmit apmeklētāju vienā dienā.

Ārpusē spaiņa grabēšana un svilpošana vēstī, ka tuvojas Seps, cirtains puisis ar neatvairāmu smaidu. Puiša īstais vārds ir Džons Melits, bet viņu bija iesau-

kusi par Septonu Melitu, ko vēlāk saīsināja par Sepu. Ejat kopā ar viņu pa galveno ceļu, gar ziedošiem klinšu augiem apvīto divpadsmit pēdas augsto granīta sienu līdz applūdušai pļavai; kad Seps iztukšo barības spaini, pa ūdeni pie viņa steidzas gulbji un pīles. Uzzinājis no Sepa, ka naktī neviens no viņa uzraugāmajiem putniem nav ne saslimis, ne nomiris, nedz arī izdējis kādu olu, jūs varat doties tālāk.

Putnu mītnē valda milzu rosība un skan dziesmas visās balsīs. Dažāda lieluma un dažādu krāsu putni ķīvējas, knābā barību, lidinās un dzied — visa mītne atgādina košu un raibu gadatirgu. Te tukans viltīgi mirkšķina jums ar aci un klabina lielo knābi kā futbola entuziasts savu klabekli; tur maskas papagailis ar gluži melnu fizionomiju, izskatīdamies kā nēģeru dziedonis, kas nupat atgriežas no dziesmu izpildītāju konkursa, aizčāpo līdz savam ūdens traukam un sāk tik enerģiski pērties, ka ūdens svētību saņem arī visi pārējie būra iemītnieki; mazo, trauslo dimantūbeļu pāris, šķiet, dejo menuetu, tās griežas apkārt vien un klanās viena otrai, mainās vietām un savā klusajā balsī dūdo kaut ko mīļu.

Lēnām eju tālāk pa putnu mītni, līdz nonāku pie turako būra pašā galā. Tēviņu Pīliju izaudzēju Rietumāfrikā. Viņš nolūkojas lejup no augstākās laktiņas, tad, dzirdot manu saucienu, graciozi spārnus papletis, nolaižas zemāk, aptupjas man tuvāk un sāk nepacietīgi knābāt manus pirkstus. Pēc tam, galvu atmetis un kaklu piepūtis, aizsmakušā balsī skaļi iesaucas: «Kerū… kerū… kerū… kū … kū..-. kū.» Turako patiesi ir vieni no visskaistākajiem putniem. PItija aste un spārni ir intensīvā tēraudzilā krāsā, bet krūtis, galva un kakls koši zaļi, spalvas ir tik smalkas un spožas, it kā būtu darinātas no stikla šķiedras. Kad putns lido, redzama spārnu apakša, kas liesmo purpura sarkanumā. So krāsu rada īpaša viela putna spalvās — turkīns, un to var izmazgāt. Ja turako spalvu ieliek glāzē ar skaidru ūdeni, ūdens tūliņ kļūst sārts, it kā tajā būtu izkausēti daži kālija permanganāta kristāliņi. Pieklājīgi noklausījies, kā Pltijs kopā ar sievu nodzied duetu, varu iet projām no putnu mītnes.

Atvairījis šimpanžu jūsmīgo sagaidīšanu, kuri savu vēlību pret jums parāda, ļoti trāpīgi sviežot caur krātiņa režģiem jums virsū augļu kumosus un arī citas, vēl mazāk patīkamas substances, ejat tālāk uz reptiļu

mītni. Šeit tīkamā divdesmit septiņu grādu temperatūrā snauduļo rāpuļi. Čūskas raugās pretim ar rāmām bezplakstu acīm, vardes elpo tik skaļi, it kā censtos apspiest elsas, bet ķirzakas, ļoti pašapzinīgas un apmierinātas, pieplakušas gozējas uz akmeņiem un koku, stumbriem. Būrī, kur mitinās no Kamerūnas atvestās Fernanda scinku ķirzakas, es parušinos ar roku miklajā, siltajā zemē un izceļu tās no pazemes alas; ķirzakas izmisīgi lokās un kož. Pavisam nesen tās nometušas veco ādu un izskatās, it kā būtu tikko nolakotas. Papriecājies par sarkanajiem, dzeltenajiem un baltajiem plankumiem uz mirdzoši melnā pamata, ļauju ķir- zaciņām izslīdēt caur pirkstiem un noskatos, kā tās līdzīgi buldozeriem rokas zemē. Atnāk garais, kārnais Džons Hārtlijs un atnes divus šķīvjus kapātu augļu un dārzeņu milzu bruņurupučiem. Viņš saka, ka nakts pagājusi ļoti labi. Abas boa notiesājušas katra pa divām jūras cūciņām, bet tīklotais pitons aprijis prāvu trusi; pitons tagad pietūcis guļ letarģiskā miegā, tādējādi apstiprinādams Džona vārdus. Ragainās vardes, kas vairāk-nekā jebkad izskatās pēc ērmīgām fajansa figūrām, saēdušās sīkus putnēnus, un mazākās čūskas at-

kārībā no to lieluma aizņemtas ar balto žurku vai peļu sagremošanu.

Aiz šā paviljona mitinās vairākums pērtiķu, kas patlaban izlaisti āra krātiņos: mandrils Friskijs, masīvs un daudzkrāsains kā litografēts saulriets, izvēlīgi rakņājas lielā .augļu un dārzeņu kaudzē, savā nodabā kaut ko murmulēdams; mazliet tālāk Tarkvins, pelēkais mangabijs ar tumšsarkanu «micīti» un baltiem plakstiem, rūpīgi šķirsta savas sievas kažoku, kamēr šī guļ uz krātiņa grīdas kā beigta. Ik pa brīdim viņš sievas spalvā atrod gardu sāls graudiņu un iebāž to mutē. Man nāk prātā kāds mazs zēns, kas reiz kā apburts vēroja šo operāciju un tad iesaucās: «Mamm, nāc paskaties, kā viens pērtiķis ēd otru nost!»

Tuklie, labsirdīgie, līkdegunainie tapiri Klaudijs un Klodete savā aizgaldā rotaļājas ar melnbalto kaķi Viliju, kam uzdots pasargāt turpat kaimiņos dzīvojošos mazos putniņus no žurkām. Vilijs' atmeties augšpēdu un, nagus ievilcis, pakšķina ar ķepiņām pa tapiru šņā- kuļojošajiem elastīgajiem snuķiem, kas viņu osta un

baksta. Beidzot, rotaļu apnicis, kaķis pieceļas kājās un grib doties projām, bet viens no tapiriem pastiepj galvu, mīlīgi satver Viliju aiz astes un velk atpakaļ, lai varētu turpināt rotaļu, kas tapiriem, šķiet, nekad neapnīk. Ar mūri apjoztajā dārzā saulē guļ lauvas gludu, spīdīgu spalvu un niknām acīm, bet turpat purenēs laiski gozējas gepardi, tik ļoti saplūzdami ar puķu dzeltenumu, ka nav gandrīz nemaz saskatāmi.

Pulksten desmitos atveras vārti un iebrauc pirmās mašīnas ar apmeklētājiem. Kad atbraucēji izklīst pa teritoriju, mums visiem jābūt gaužām modriem, nevis — kā jūs varbūt iedomāsieties — uzmanot, lai dzīvnieki nenodara pāri cilvēkiem, bet gan tādēļ, lai cilvēki nenodara pāri dzīvniekiem. Ja kāds dzīvnieks ir aizmidzis, viņi met ar akmeņiem vai baksta ar spieķi, lai tas pamostos un sāktu kustēties. Esam pārliecinājušies, ka apmeklētāji cenšas iedot šimpanzēm aizdedzinātas cigaretes vai žiletes; pērtiķi ir cienāti arī ar lūpu zīmuļiem, kurus viņi, protams, uzskatīja par eksotiskiem augļiem un tūdaļ nogaršoja, tā sabojādami vēderu. Kāds simpātisks subjekts (diemžēl mums neizdevās viņu notvert) reiz iebāza šinšillu būri garu celofāna lenti ar aspirīna tabletēm. Nezin kādēļ viena šinšilla iedomājās, ka tieši pēc šādas barības tā visu mūžu ilgojusies, un, iekams mēs pamanījām, bija jau lielāko daļu tablešu apēdusi. Otrā dienā tā nobeidzās. Ir jāredz pašam savām acīm, lai ticētu, cik mežonīgi daži cilvēki spēj izturēties pret dzīvniekiem.

Darbu ir tik daudz, ka spējat tikai izvēlēties, kuru darīt. Varat aiziet uz darbnīcu, kur Lezs aizvien kaut ko meistaro. Sis vīrs ar grumbu izvagoto seju un možajām acīm ir zooloģiskajam dārzam īsta svētība, jo viņu nebaida neviens darbs un viņam ir neticami bagāta izdoma. Lezs vienā personā apvieno veselu celtniecības firmu, tāpēc ka prot visu — sākot ar metināšanu un dēļu tapošanu un beidzot ar cementēšanu un instalācijas darbiem. Ar viņu jāaprunājas par izplānoto jauno krātiņu konstrukciju, par krātiņu veidu un lielumu un par to, kādas durvis tiem būtu parocīgākas — veramas vai bīdāmas.

Tiklīdz esat iztirzājis šo problēmu, jūs atceraties, ka jāizdara injekcija vienam no milzu bruņurupučiem. Ceļā uz turieni jums jāiet garām lielam apmeklētāju

baram no Ziemeļanglijas, kuri pie mandrilu krātiņa aizrautīgi vēro Friskiju, kas ņurdēdams staigā šurp un turp, pārmaiņus pavērsdams pret apmeklētājiem gan dzīvīgo, īpatnēji skaisto seju, gan daudzkrāsaino diben- pusi.

— Paskat, — kāda sieviete izbrīnījusies iesaucas, — nevar taču nemaz saprast, kura viņam priekšpuse, kura mugurpuse!

Pienāk lenča laiks, un diena nemanot ir jau krietni gabalā. Sēzdamies pie azaida, jūs prātojat, kas nelāgs var atgadīties pēcpusdienā: vai tikai nepārplūdīs dāmu tualete vai arī, kas būtu vēl ļaunāk, neuznāks lietus un neaizbiedēs cilvēkus, kuri nodomājuši apmeklēt zooloģisko dārzu? Lenčs ieturēts, un jūs redzat, ka debesis, par laimi, joprojām ir mirdzoši zilas. Tad nospriežat, ka jāaizstaigā līdz pingvīnu dīķim, ko esat nolēmis pārbūvēt.

Jūs gribat izslīdēt no mājas nemanot, tomēr neesat bijis pietiekami modrs, jo vispirms sieva un tūliņ pēc tam sekretāre jūs notver un atgādina, ka esat jau par veselu nedēļu nokavējis divas recenzijas un vienu rakstu un ka jūsu aģents kā negudrs brēc pēc manuskripta, ko esat viņam apsolījis pirms pusotra gada. Nozvērējies, ka drīz būsiet atpakaļ, kaut gan pats tam neticat, jus dodaties lejup pie pingvīniem.

Pa ceļam sastopat Stefanu, kas smej savā nodabā, un apjautājaties, kas šim tik jocīgs atgadījies. Viņš pastāsta, ka patlaban gribējis sākt tīrīt lauvu būri, kad pametis skatienu pār plecu un pārsteigts ieraudzījis kādu apmeklētāju, kas krātiņu izmantojis par ateju.

Ko jūs tur darāt? — apvaicājies Stefans.

Vai tad te nav kungu tualete? — apmeklētājs īgni atjautājis pretī.

Nē. Te ir lauvu būris, — Stefans atteicis.

Viņš piebilda, ka vēl nekad neesot redzējis cilvēku tik ātri pazūdam no publiskas labierīcības.

Kad esat izstrādājis komplicētu, bet ļoti skaistu plānu'pingvīnu dīķim, jums jāizstrādā otrs tikpat komplicēts un skaists plāns, kā ieskaidrot to Kētei, saimniecības pārzinei, kas briesmīgi stingri tur zooloģiskā dārza kases grožus; lai izspiestu no kases naudu, ir nepieciešama gandrīz tāda pati ģenialitāte kā penija izvilināšanai no skota kabatas. Jūs ieejat kantorī, cerēdams sastapt Kēti saulainā, bezrūpīgā noskaņojumā, bet atrodat viņu rokamies milzīgā kantorgrāmatu kaudzē. Pirms pagūstat kaut vai iesākt izklāstu par pingvīnu dīķa vērtībām, viņa pavērš uz jūsu pusi caururbjošas zaļas acis un balsī, kas griež kā ar medu

apziests bārdas nazis, paskaidro, ka jūsu pēdējā spožā ideja izmaksājusi divreiz dārgāk, nekā bijāt aprēķinājis. Jūs par to, protams, esat ļoti izbrīnījies un, aizdomīgi palūkodamies uz kantorgrāmatām, gribat ar šo skatienu — nebilstot, zināms, ne vārda — norādīt, ka viņa varbūt kļūdījusies saskaitīšanā. Kēte pakalpīgi jums parāda melns uz balta visus ffprēķinus, tā ka nekāda pretī runāšana neiznāk. Nojauzdams, ka šis mirklis varbūt patiesi nav vispiemērotākais sarunām par pingvīnu dīķi, jūs, atpakaļ kāpdamies, steigšus izslīdat no kantora un dodaties atkal uz zooloģisko dārzu.

Minūtes desmit jūs patīkami pavadāt laiku, pamīli- nādamies caur krātiņa režģiem ar vilnainajiem pērtiķiem, kad piepeši turpat blakus iznirst sekretāre un, iekams esat paguvis izdomāt kādu cik necik ticamu aizbildinājumu, atgādina jums vēlreiz par recenzijām, rakstu un grāmatu un bez žēlastības stumšus aizstumj jūs uz darbistabu.

Kad esat apsēdies un lauzāt galvu, kā varētu pateikt

kaut ko smalkjūtīgu par nejēdzīgo grāmatu, kas atsūtīta recenzēšanai, bezgalīgā rindā sāk nākt cilvēki un neļauj jums koncentrēties. Ierodas Kēte ar pēdējās.sēdes protokolu, bet viņai uz pēdām seko Lezs, kurš grib zināt, cik lieliem jābūt režģu caurumiem jaunajā krātiņā. Tūlīt pēc viņa parādās Džons, lai apjautātos, vai atsūtīti miltu tārpi, jo viņam tie ejot uz beigām, un vispēdīgi ienāk Džeremijs un paziņo, ka dingo mātei nupat atskrējuši vienpadsmit kucēni. Es gribētu gan redzēt rakstnieku, kas spēj sacerēt pieklājīgu recenziju, ja viņa prāts nodarbināts ar neatrisināmo problēmu, ko iesākt ar vienpadsmit dingo kucēniem.

Beidzot jūs kaut kā pabeidzat recenziju un vēlreiz aizzogaties uz zooloģisko dārzu. Tuvojas vakars, un apmeklētāju bari sāk izklīst, tie dodas pa galveno ceļu uz automobiļu stāvvietu, lai tur sagaidītu savus pajūgus vai autobusus. Saules slīpie stari apspīd būri, kur mitinās vainagbaloži: lieli, zilpelēki putni ar sarkanām acīm un drebošu cekulu, kura spalvas ir smalkas kā zīd- paparde. Rietošās saules siltumā tie dižojas cits cita priekšā,- iepletuši sarkanbrūnos spārnus kā kapakmeņu eņģeļi, grozīdamies un klanīdamies cits pret citu un dīvainā balsī dūdodami. Šimpanzes sāk nepacietīgi klaigāt, jo tuvojas brīdis, kad tiem vakariņās jāsaņem piens, tomēr viņi pārtrauc histērisko duetu un laipni jums kaut ko uzņurd, kad ejat garām.

Sīko zīdītāju mītnē sāk mosties un rosīties nakts dzīvnieki, radījumi, kas visu dienu bijuši vienīgi maigi krācoši vilnas kamoliņi: bušbēbiji ar milzīgajām un mūžam it kā izbaiļu pilnajām acīm raušas ārā no savām salmu midzinām un nedzirdami kā pūku vīkšķīši sāk lēkāt pa krātiņiem, šad tad piestādami pie šķīvja, lai iestūķētu mutē sauju ņudzošu miltu tārpu; poto, kas izskatās kā mazi rotaļu lācīši, ložņā savā krātiņā pa zariem, turklāt viņiem ir tik vainīga un sazvērnieciska sejas izteiksme, it kā viņi piederētu pie kādas kaķu kramplaužu bandas; sarainais bruņnesis — jūs atvieglots konstatējat — ir atžirdzis no letarģijas, nostājies uz kājām un kustas uz priekšu un atpakaļ kā uzvelkama rotaļlieta.

Apakšējā stāvā gorillas, atzinīgi rūkdami, saņem vakariņās pienu. Nendijai patīk dzert, guļot uz vēdera;

viņa sūc pienu maziem malciņiem no ner'ūsējoša metāla trauka. N'Pongo, nicinādams šādu sievišķīgu blēņošanos, dzer tieši no pudeles, ko saudzīgi tur lielajās, melnajās rokās. Viņš vislabprātāk iebauda pienu, sēdēdams laktā, pievērsis koncentrētu skatienu līmenim pudelē. Džeremijam viņš modri jāuzmana, jo, tiklīdz N'Pongo būs izsūcis pēdējo pilienu, viņš vienkārši papletīs plaukstas un ļaus pudelei nokrist un sašķīst uz cementa klona. Visi pērtiķi apkārtējos krātiņos tiesā vakariņu porciju — maizi un pienu —, izgrūzdami apslāpētus sajūsmas saucienus ar piestūķētām mutēm, kamēr piens tek straumītēs gar zodu.

Tuvojoties galvenajiem vārtiem, jūs dzirdat skaļi, skanīgi kliedzam Indijas dzērves; tie ir garkājaini, eleganti, pelēki putni, kuru galvas un kakli vizmo kā izbalējis sarkans samts. Pēdējos saules staros uz zilo un mēļo hortenziju fona dzērves dejo savu graciozo kāzu deju. Viena dzērve satver knābī zariņu vai zāles kum- šķīti, tad ar paceltiem spārniem virpuļo un lēkā, cēli cilādama garās, slaidās kājas un pamezdama gaisā zariņu, bet otra tikai noskatās un atzinīgi māj ar galvu. Arī pūces ap šo laiku atdzīvojas. Vudforda pūce Vudija agresīvi noklabina pret jums knābi, kad ielūkoja-

ties krātiņā, un nolaiž pār milzīgajām acīm zilus plakstus tik skaistām skropstām, ka to dēļ viņu varētu apskaust jebkura kinozvaigzne. Baltsejas pūcītes, kas visu dienu izlikušās par pelēkiem, nokaltušiem koka stumbeņiem, tagad atver lielas, zeltainas acis un raida jums niknus skatienus.

Pār puķu dobēm un mākslīgajām klintīm stiepjas vakara ēnas. Pāvs gluži kā pēc garas izrādes noguris aktieris lēnām soļo uz iežogoto dārzu, vilkdams nopakaļ mirdzošo asti; viņš vada uz naktsmītni savu trul- acaino harēmu. Uz granīta krusta, kas paceļas virs lielās arkas pie ieejas pagalmā, nometusies mūsu sarkan- rīklīte. Tai kādā mūra spraugā ir ligzdiņa, gandrīz pilnīgi noslēpta zem zilziedainu klinšu augu kaskādes. Kamēr sieva ligzdā silda četras oliņas, vīrs uzmeties krusta galā un dzied un gavilē no visas sirds, sajūsmā raudzīdamies vakara debesīs, kur grimstošā saule izaudusi rieta blāzmu zeltainā, zaļā un zilā mirdzumā.

Kad sabiezē krēsla, arī sarkanrīklīte met mieru un aizlido uz naktsguļu mimozas kokā. Visi dienas trokšņi aprimuši, un iestājies īss klusuma brīdis pirms nakts rosības sākšanās. Pirmo nakts trokšņu izraisītājas vienmēr ir pūces — atskan baltsejas pūcīšu knābju klakstieni un skaņas, kas atgādina katūna drānas plēšanu, Vudforda pūces gari stieptais, drebošais, pārsteiguma pilnais kliedziens un Kanādas ausaino pūču aizsma- kušie, ņirdzīgie brēcieni. Kad pūces iesākušas, parasti nekavējas arī Andu lapsa, kas, vientuļa un nelaimīga sež sava krātiņa vidū, atmet galvu un skaļi vaukšķ pret zvaigznēm. Tas satrauc dingo suņus nākamajā krātiņā, viņi sāk melodiski un maigi gaudot — tik sē- rīgiL ka vai asaras riešas acīs. Negribēdami atpalikt, kopēja kori iekļaujas arī lauvas ar dobjiem, skaļiem, vareniem recieniem, kas nobeidzas ar apmierinātu murdoņu, ta ka jums neviļus pārskrien šermuļi pār muguru

un iešaujas prātā doma: lauvas varbūt atraduši stiepļu pinumā caurumu.

Reptiļu mītnē čūskas, kas augu dienu gulējušas, tagad, spožām acīm alkatīgi visapkārt lūkodamās un mēli šaudīdamas, izložņā krātiņā katru kaktiņu un spraudzi- ņu, meklējot ēsmu. Gekoni, ķirzakas ar milzīgām, zeltainām acīm, karājas, pieķērušies ar kājām pie Dūra, griestiem, vai piesardzīgi zogas

klāt traukam, kurā lokās milzu tārpi. Mazās, dzelten- melnās korobori vardītes (svītrotas kā karameles, ne garākas par nosmēķētas cigaretes galu) ik pa brīdim iedziedas smalkās balstiņās kā niedru stabulītes; to dziesmai ir metāliska pieskaņa — it kā ar mazu vese- rīti sistu pa akmeni. Tad tās atkal apklust un sērīgi noraugās uz aug]u mušiņu baru, kas mūžam lidinās krātiņā un pieder pie to dienišķās pārtikas.

Lauvas, dingo un lapsa apklusuši; pūces vēl joprojām izaicinoši brēc. Pēkšņi korī ieskanas histēriskas klaigas no šimpanžu guļamistabas, skaidrs, ka tur patlaban notiek strīds par migas salmiem.

Zīdītājdzīvnieku mītnē gorillas jau aizgājuši pie miera, guļ viens otram blakus uz lāviņas, palikuši roku zem galvas. Baterijas gaismas strēlē viņi samiedz acis un pāris reižu klusi, neapmierināti ierūcas par naktsmiera traucēšanu. Blakus krātiņā abi orangutani, cieši

apskāvušies, krāc tik skaļi, ka pat grīda šķiet trīcam. Visos krātiņos dzirdama aizmigušo pērtiķu dziļā, vienmērīgā elpa, vienīgā atšķirīgā skaņa ir deviņjostu bruņneša nagu skrapstoņa; šķiet, viņu pastāvīgi moka bezmiegs, un viņš nemitīgi klīst pa krātiņu, saposdams un atkal izjaukdams migu. Viņš rūpīgi savāc visus salmus vienā kaktā, pielīdzina tos un tad apguļas, lai pārbaudītu, vai gulta būs laba, bet tad nospriež, ka šis kakts neesot piemērots guļamistabai, pārvāc migu uz krātiņa otru malu un sāk visu no jauna.

Otrā stāvā lidvāveres veras jums pretī ar milzīgām, spožām acīm; viņas tup, apaļos vēderiņus izgāzušas, un ar mazajām, tievajām priekšķepiņām bāž mutē barību. Lielākā daļa papagaiļu jau aizmiguši, bet pelēkais afrikānis Suku, kas ir neiedomājami ziņkārīgs, ikreiz, kad ejat tam garām, paceļ galvu, ko bija jau pabāzis zem spārna, un paraugās, ko jūs darāt. Kad grasāties iet projām, viņš sapurina spalvas, kas klusi nošalc kā zīds, un tad dobjā, piesmakušā balsī lielā maigumā pats pret sevi nosaka: «Ar labu nakti, Suku!»

Kad jau esat apgūlies un pa logu vērojat mēnesi paceļamies virs koku siluetiem, jūs dzirdat, kā dingo suņi atkal uzsāk savu žēlabaino kori, kas izklausās pēc flautu mūzikas, un pēc tam rosīdamies ieklepojas lauvas. Drīz atkal ausīs gaisma, sāks gavilēt putni un pieskandinās ar savām dziesmām dzestro rīta gaisu.

OTRA NODAĻA DZELOŅCOKA PASU MĀJĀS

Godājamais mister Darel,

man ļoti gribētos piedalīties kādā no Jūsu

ekspedīcijām.

Man ir šādas labās un sliktās īpašības: vecums — 36 gadi, neprecējies, veselīgs, labs biedrs, mīlu bērnus un dzīvniekus, izņemot čūskas, pieķērīgs, uzticams, teicams ceļabiedrs; sirdī jauns. Manas aizraušanās ir flautas spēle, fotografēšana un stāstu rakstīšana. Nervi man nav pārāk stipri; kļūstu negants, ja kāds aizskar manu dzimteni vai ticību (katoļu). Ja pieņemsiet mani sev biedros, Jums tas nebūs jānožēlo, bet, ja esat snobs un nemaz nedomājat tā, kā rakstāt, tad labak nemaz negribu ar Jums iepazīties. Ceru drīzumā sagaidīt no Jums atbildi…

Ļoti drīz, sev par lielu atvieglojumu, konstatēju, ka Džersijas ļaudis mūs iemīļojuši. Tiklab oficiālās iestādes, kā paši salas iedzīvotāji piecos gados, kopš mēs tur atrodamies, mums izrādījuši ārkārtīgu laipnību un sirsnību. Galu galā nevar ņemt ļaunā, ja cilvēkiem, kas dzīvo uz astoņas jūdzes platas un divpadsmit jūdzes garas salas, rodas zināmas bažas, kad pēkšņi kāds iedomājies tur ierīkot zooloģisko dārzu un savest veselu baru visai bīstamu zvēru. Nav nemaz grūti iztēloties izbēgušu tīģeri zogamies klāt jūsu tīršķirnes Džersijas govju ganāmpulkam vai lielu savvaļas briežu baru priecigi ganāmies jūsu narcišu laukos, vai milzu ērgļus un vanagus kā bultas šaujamies virsū jūsu neaizsargātajiem cālīšiem. Es nešaubos, ka daudzi iedomājās kaut ko tamlīdzīgu, īpaši muižas tuvākie kaimiņi, un tomēr viņi mūs uzņēma laipni, neizrādīdami nekādu nepatiku.

Zooloģiskajam dārzam, kura iemītnieku skaits sasniedz piecus sešus simtus, sagādājamās barības daudzums un dažādība ir satriecoši. Sajā ziņā nedrīkst skopoties, ja grib, lai dzīvnieki ir veseli un jūtas mundri. Turklāt barībai jābūt ne tikai pietiekamā daudzumā, bet arī kvalitatīvai. Tīrība un laba barība ir drošākā garantija pret slimībām. Kārtīgi barotam un tīrībā turētam dzīvniekam, pēc manas pieredzes, ir astoņdesmit procentu vairāk garantijas paglābties no slimībām un, ja tas tomēr saslimst, daudz lielākas izredzes atveseļoties. Diemžēl daudzi cilvēki (bīstos, ka pat dažu zooloģisko dārzu vadība) joprojām ļoti maldīgi domā, ka visāda veida pārtika, kas nav ēdama cilvēkiem, ir ideāls uzturs dzīvniekiem. Atcerēsimies, ka dabiskos apstākļos vairākums dzīvnieku, izņemot maitēdājus, aizvien ēd nevainojamu barību — svaigus augļus vai tikko nogalināta upura gaļu, tādēļ nav jābrīnās, ka dzīvnieki slimo un nobeidzas, kad viņus sāk barot ar produktiem, kas noder cilvēku pārtikai. Protams, zooloģiskajos dārzos lieto arī šādu barību, kas vairākuma gadījumu tomēr nav nekas ļauns. Piemēram, dārzeņu tirgotājs atver banānu kasti un ierauga, ka daudziem augļiem uz mizas ir tumši plankumi. Augļi tādēļ nemaz nav sliktāki, bet pircēji pieprasa dzeltenus banānus un nepirks apbrūnējušus. Ja kāds zooloģiskais dārzs tos neatpērk, augļi aiziet bojā. Reizēm tirgotājam gadās augļi vai dārzeņi, kas sasnieguši tādu gatavības pakāpi, ka tie visi būtu jāizmet ārā, ja tiktu vēl diennakti noturēti veikalā. Šādās reizēs tos pārdod zooloģiskajam dārzam, kur tos ātri patērē.

Nesen kāds tirgotājs piezvanīja mums un jautāja, vai mēs nevēloties firziķus. Viņš paskaidroja, ka viņam sabojājusies saldēšanas iekārta un no Dienvidāfrikas atvestie firziķi kļūstot ap kauliņu tumši. Augļiem neesot nekādas vainas, bet pārdot tos vairs nevarot. Mēs labprāt piekritām darījumam, nodomādami, ka pāris kastes firziķu mūsu dzīvniekiem lieti noderēs. Pēc dažām stundām pagalmā ieripoja liela, līdz augšai ar kastēm piekrauta kravas mašīna. Tur bija savas trīsdesmit četrdesmit kastes, un tirgotājs droši vien cieta milzu zaudējumus. Reti gadās redzēt tik lielus un sulīgus firziķus. Mēs bērām tos krātiņos veselām kastēm, un dzīvniekiem bija īsti svētki. Pēc pusstundas visi pērtiķi mirka firziķu sulā un bija tā pieēdušies, ka tikko spēja pakustēt; arī dažs labs kalpotājs slepšus slaucīja sulu no zoda. Kā jau teicu, augļiem nebija nekādas vainas, tie vienkārši vairs nederēja pārdošanai. Taču gadījās arī cilvēki, kas vislaipnākā kārtā atsūtīja mums veselu mašīnas kravu galīgi sapuvušu, sapelējušu firziķu, turklāt vēl uztraucās un apvainojās, kad mēs tos noraidījām kā dzīvnieku barībai nederīgus. Viena no briesmīgākajām sērgām zooloģiskajos dārzos ir vēl īsti neizpētītais enterīts, kuņģa un zarnu trakta infekcija. Sī slimība parasti izraisa dzīvnieka nāvi, bet arī tad, ja dzīvnieks saslimst vieglā formā, slimība tomēr novājina organismu un līdz ar to pašķir ceļu plaušu karsonim vai kādai citai nāvējošai kaitei. Visbiežāk ente- rīta cēlonis ir bojāti augļi, tādēļ ļoti jārūpējas, lai dzīvnieki saņemtu tikai labas kvalitātes augļus.

Tiklīdz Džersijas iedzīvotāji uzzināja, kāda barība mums vajadzīga, viņi sāka mūs gaužām dāsni apgādāt. Tā, piemēram, notika ar teļiem. Džersijā parasti bullīšus nokauj tūliņ pēc piedzimšanas, un, iekams tur bijām ieradušies mēs, tos gluži vienkārši apraka, jo pārdot nebija vērts. Par to uzzinājām pavisam nejauši, kad piezvanīja kāds fermeris un, pats tam lāgā neticēdams, apvaicājās, vai mums nederētu beigts teļš. Atbildējām, ka ļoti labprāt to saņemtu; atvedis teļu, viņš jautāja, vai mēs nevarētu izlietot vēl dažus. Tā mums turpat uz vietas atklājās brīnišķīga iespēja tikt pie svaigas gaļas — pie tādas, kas, raugoties no manu dzīvnieku viedokļa, bija labākā no labākajām, jo lopiņi bija tikko kauti (dažreiz vēl gluži silti), turklāt dzīvnieki dabūja arī sirdis, aknas un citus iekšējos orgānus, kas barībā ļoti ieteicami. Pamazām vēstis izplatījās pa visu salu, un lāgiem — zināmos gadalaikos — saņēmām pa sešpadsmit teļiem dienā, fermeri brauca pat no salas viņa gala, lai mums tos atvestu. Citi, lai nepaliktu pakaļ, savukārt piedāvāja mums tomātus un ābolus, veda tos veselām mašīnām vai ļāva iet pašiem lasīt un ņemt, cik vien spējām aiznest. Kāds salinieks piezvanīja un sacīja, ka viņam esot «dažas» saulgrie- zes, kas patlaban nogatavojušās — vai mums tās noderētu? Mēs kā parasti atbildējām — jā, un viņš ieradās ar nelielu kravas mašīnu, uz kuras augstā kaudzē bija sakrautas milzīgas saulgriežu galvas, tā ka viss vezums izskatījās kā īsti saules rati. Saulgriezes vēl nebija pilnīgi nobriedušas, tātad sēklas bija mīkstas un pienainas; mēs vienkārši griezām galvas lielās šķēlēs kā kliņģeri un devām vāverēm, mangustiem un putniem. Tie kārīgi metās virsū mīkstajām sēklām un dzīvoja kā dzīrēs.

Taču tā visa bija parastā, normālā barība. Zooloģiskā dārza iemītnieku diētai ir vajadzīgs arī daudz kas visai neparasts, un te mums atkal nāca talkā salas iedzīvotāji. Kāda paveca dāma reizi vai divas reizes nedēļā ieradās mūsu zvērudārzā uz divriteņa, kas droši vien bija konstruēts vēl pirms grēku plūdiem, un nodzīvoja visu pēcpusdienu, sarunādamās ar dzīvniekiem. Tiklīdz pagadījos viņai acīs, viņa iespieda mani kaktā un vai veselu pusstundu no vietas stāstīja, kādus brīnumus šodien atkal pastrādājuši viņas mīluļi. Uzzināju, ka viņa ir tualetes uzraudze Sentheljerā. Kādu dienu sastapu veco dāmu, atgriezies no pastaigas, kurā biju savācis vāverēm mazliet ozolzīļu. Viņa kā apburta noraudzījās vāverēs, kas tupēja uz pakaļkājām un, ķepiņās grozīdamas, grauza zīles. Viņa ieminējās, ka zinot vairākas kapsētas, kurās augot lieliski ozoli, un nozvērējās nedēļas nogalē pati atvest vāverēm zīles. Un tiešām — svētdienā viņa ieradās, enerģiski mīdama sava senlaicīgā divriteņa pedāļus; velosipēdam priekšā bija grozs, līdz malām piebērts ar lielām zīlēm, un aizmugurē diezgan nemākulīgi piestiprināta liela soma. Pēc tam viņa ik nedēļu regulāri atveda pa zīļu kravai, tā ka vāveres gluži izlepa un sāka pat vākt zīles uz midzeni un gatavot krājumus.

Cita veida barība, ko allaž ar pateicību saņemam, ir tā, ko varētu saukt par «dzīvo barību», proti, spīļastes, mitrenes, sienāži, kodes un gliemeži. Arī šās barības sagādāšanā mums daudzi nāk talkā — nes uz zooloģisko dārzu ievārījuma burkas ar mitrenēm un citiem sīkiem kukaiņiem, biskvītu kārbas ar gliemežiem, no

kuriem cilvēki, protams, šķiras ļoti labprāt. Spīļastes, mitrenes un tamlīdzīgu radību dodam sīkākiem rāpuļiem, abiniekiem un dažiem putniem. Gliemežus izbarojam lielākajām ķirzakām, kuras tos kāri nokrauk- šķina kopā ar visu čaulu.

Protams, lai papildinātu to dzīvnieku kontingentu, kurus biju ieguvis Rietumāfrikā un Dienvidamerikā, vajadzēja iepirkt no dažādiem avotiem vēl daudzus citus dzīvniekus. Visinteresantākais no iepirktajiem neapšaubāmi bija jau pirmāk minētais putns Trampijs jeb taurētājs. Viņš pats ne tikvien bija iecēlis sevi zooloģiskā dārza klauna kārtā, bet darbojās vēl ari par «iekārtotāju». Tiklīdz bijām atveduši kādu jaunu dzīvnieku, Trampijs to mistiskā veidā uzzināja un, savā nodabā vervelēdams, palēkdamies skrēja šurp, lai palīdzētu jaunajam iekārtoties. Viņš nostāvēja pie krātiņa (ja vien bija iespējams — pašā krātiņā) veselu diennakti, līdz nosprieda, ka nu jaunpienācējs jau jūtas kā mājās un viņš var lēkšot atpakaļ uz zīdītājdzīvnieku mītni un uzsākt parasto apgaitu. Dažkārt Trampija iekārtotāja

tieksmes noveda viņu visai riskantās situācijās, bet viņš laikam bija pārāk vientiesīgs, lai apjaustu briesmas. Kad baltapkakles pekari Huanu un Huanitu ielaida pirmoreiz aplokā, Trampijs tūdaļ bija klāt, lai palīdzētu tām iekārtoties. Cūkas nelikās gar viņu ne zinis; tā Trampijs nostāvēja savas divdesmit četras stundas un aizgāja. Bet vēlāk, kad Huanam un Huanitai atskrēja pirmie sivēni un viņi bija tos pirmoreiz izveduši aplokā, Trampijs līksmi pārlidoja pār sētu, lai ari mazajiem palīdzētu iekārtoties. Huans un Huanita, kas šādu uzvešanos nebija ņēmuši vērā, kamēr tā attiecās uz viņiem, tagad Trampija interesē par sivēniem saskatīja kādu apslēptu ļaunu nolūku. Sarus sacēluši un ilkņus kā kastaņetes klakšķinādami, abi metās virsū Trampijam, kas stāvēja uz vienas kājas un labsirdīgi vēroja sivēniņus. Trampijs spēji atjēdzās, un viņu glāba vienīgi viltīga izmaņa un mežonīgs lēciens. Kopš tās reizes viņš vairs nemēģināja iekļūt pekari aplokā. Kad mēs aizdambējām strautu un applūdušajā pļavā izveidojām mazu ezeriņu melnkakla gulbjiem un koskoroba gulbjiem, kurus biju atvedis no Dienvidamerikas, Trampijs ieradās pārbaudīt darbu, un, kad beidzot ielaidām gulbjus ezeriņā, viņš, par spīti visiem mūsu iebildumiem, nostāvēja divdesmit četras stundas līdz potītēm ūdenī, lai palīdzētu gulbjiem iekārtoties. Šķiet, gulbji tam nepievērsa ne mazākās uzmanības, bet Trampijs bijā priecīgs, ka varējis izlīdzēt.

Jauns ieguvums mums bija arī glītais pusaugu man- drilu tēviņš Friskijs. Ar savu zilsarkano dibenpusi un zilsarkano degunu viņš tiešām izskatās jauks. Kad jūs pieejat pie viņa krātiņa, viņš raugās jums pretī spožām dzintarkrāsas acīm, it kā izbrīnā kustina uzacis un tad, izgrūzdams klusus ņurdienus, pagriežas un nodemonstrē savu mugurpusi, pats šķielēdams pār plecu, lai redzētu, kādu iespaidu šis krāšņais saulriets uz jums atstāj. Friskijs, gluži tāpat kā visi viņa ciltsbrāļi, ir ļoti ziņkārīgs, un kādā jaukā pavasara dienā šī ziņkārība kļuva viņam liktenīga. Mēs patlaban pārkrāsojām pērtiķu krātiņiem griestus tīkamā krēmkrāsā, un Friskijs visu laiku vēroja šo operāciju ar neatslābstošu interesi. Viņš acīmredzot domāja, ka krāsas podā ir kaut kas ļoti garšīgs, droši vien pienam, līdzīgs, ko būtu vērts tuvāk izpētīt. Taču viņam tas nekādi neizdevās, jo krāsotājs egoistiskā nesmalkjūtībā ne mirkli nešķīrās no trauka. Bet pacietība aizvien tiek atalgota, un pēc pāris stundām Friskijam pavērās lielā iespēja. Pēc kaut kā aiziedams, krāsotājs uz brītiņu atstāja krāsas podu bez uzraudzības, un Friskijs nekavējoties izmantoja izdevību. Izbāzis roku cauri režģiem, viņš sagrāba poda malu un vilka uz savu pusi. Nākamajā mirklī Friskijs aizrijies sāka sprauslāt, jo viņam pāri nolija vesela krāsas šalts, un viņš ieraudzīja, ka ir pārvērties krētn- krāsas mandrilā. Ari mēs maz ko varējām līdzēt, jo nav iespējams izvest pusaugu mandrilu no krātiņa un izvan- not kā pūdeli. Kad krāsa bija sakaltusi un klāja viņa kažoku kā cietas bruņas, Friskijs izskatījās tik nožēlojams, ka nolēmām ievietot viņu blakus krātiņā, kurā dzīvoja babuīnu pērtiķiene ar divām drilu mātītēm, cerēdami, ka tās palaidni notīrīs. Kad ielaidām Fris- kiju krātiņā, pērtiķienes izbijušās blenza uz viņu, un pagāja krietns brīdis, līdz tās iedrošinājās viņam tuvoties. Tomēr, atklājušas, kas ar Friskiju noticis, visas trīs sapulcējās viņam apkārt un aizrautīgi sāka viņu mazgāt un post. Nelaimīgā kārtā krāsa bija tā sakaltusi, ka visām trim pērtiķienēm vajadzēja likt lietā spēku, un, kad pēc divām dienām visa krāsa bija nost, tai līdzi bija aizgājusi arī laba tiesa Friskija kažoka. Tagad mums krēmkrāsas mandrila vietā bija puspliks un mazliet nokaunējies mandrils.

Jaunpienācējs bija arī mūsu lauva, kuram bija dots tradicionālais, gadu gaitā pārbaudītais vārds Leo. Viņš bija viens no slavenajiem Dublinas zooloģiskā dārza lauvām un droši vien piederēja bezmaz vai piecdesmitajai nebrīvē dzimušajai paaudzei. Kad Leo atveda pie mums, viņš nebija lielāks par mazu sunēnu, tādēļ novietojām viņu zīdītājdzīvnieku mītnē, taču lauvēns auga tik ātri, ka bijām spiestj meklēt viņam plašāku telpu. Tikko bijām iekārtojuši ērtu krātiņu šimpanzēm un nospriedām novietot Leo tur, kamēr uzbūvēsim viņam pašam savu krātiņu. Leo pārveda uz jauno vietu, pārvešana veicās laimīgi, un viņš tur jutās ļoti labi. Kad lauvēnam sāka veidoties krēpes, es priecīgi vēroju, ka viņš būs blonds lauva — pieredze bija mani mācījusi, ka lauvām ar gaišām krēpēm atšķirībā no tumši krēpaina- jiem aizvien ir jauks, kaut ari pamuļķīgs raksturs. Leo ar savu uzvešanos šo teoriju pilnīgi apstiprināja. Viņam krātiņā bija nolikts garš baļķis rotaļām un liels, melns gumijas spainis, kurā lēja ūdeni dzeršanai. Sis spainis lauvam ļoti patika; padzēries ūdeni, viņš spaini apgāza un izlēja atlikušo ūdeni zemē, bet pēc tam sāka trauku pliķēt ar savām lielajām ķetnām, ripināt pa krātiņu un lēkt tam virsū kā medījumam. Reiz dārzā mani apturēja kāda dāma un jautāja, vai mēs Leo esot paņēmuši no cirka. Nedaudz pārsteigts, es atbildēju, ka ne, un pavaicāju, kādēļ viņa tā iedomājusies.

— Tādēļ, — viņa atteica, — ka viņš prot tik interesantus trikus.

Es konstatēju, ka Leo neizprotamā veidā bija uzstīvējis gumijas spaini galvā un tagad lepni pastaigājās ar s.avu jauno cepuri pa krātiņu.

Otrajā mūža gadā Leo pēc pamatīgām pārdomām bija nācis pie slēdziena, ka lauvas pienākums ir rēkt.

Nevar teikt, ka viņš būtu pārlieku labi zinājis, kā tas darāms, tādēļ nolīda sava krātiņa tālākajā kaktā un sāka klusītēm vingrināties, jo pats bija par šīm savām jaunajām spējām visai iztrūcies, un, tikko kāds parādījās tuvumā, tūliņ apklusa un izlikās, ka neko nav darījis. Kad Leo beidzot bija panācis tembru, kas viņam pašam patika, un prata jau arī kontrolēt elpu, viņš kādā burvīgā mēnesnīcas naktī sniedza mums pirmo koncertu. Mēs visi bijām sajūsmināti, ka Leo beidzot kļuvis par īstu lauvu. Lauvas rēkoņa atgādina troksni, kāds rastos, ja milzīgā tukšā mucā zāģētu malku. Pirmā ieklepošanās un rūcieni ātri seko cits citam, un jūs varat iedomāties, kā zāģis griežas kokā; tad klepošana aprimst, rēcieni kļūst garāki un pēkšņi apklust, un jūs instinktīvi gaidāt, kad dzirdēsiet pārzāģēto bluķi nokrītam zemē. Mums par postu, Leo ar savām jaunajām spējām tik ļoti lepojās, ka nevarēja nemaz sagaidīt nakti, lai iepriecinātu mūs ar saviem vokālajiem sniegumiem. Ar katru vakaru viņš sāka rēkt agrāk un agrāk un turpināja augu nakti ar piecu minūšu intervālu starp diviem rēcieniem, laikam, lai pats apcerīgi ieklausītos. Reizēm, kad Leo bija sevišķi labā formā, likās, ka viņš sēž turpat jūsu gultas galā un dzied jums serenādi. Mēs visi jutāmies mazliet nomākti. Ja atvēra guļamistabas logu un uzkliedza: «Leo, rimstiesh, tad izdevās viņu uz kādu pusstundu apklusināt; bet pēc tam viņš droši vien nosprieda, ka mēs to neesam domājuši nopietni, un sāka no jauna. Tas mums visiem bija .grūts laiks. Tagad Leo iemācījies rēkt zināmā mērā diskrētāk, taču joprojām ir tādas naktis — īpaši pilnmēness laikā —, kad vienīgais glābiņš ir paslēpt galvu zem spilvena, klusībā nolādot to stundu, kad man ienāca prātā dibināt pašam savu zooloģisko dārzu.

Jau pirmajā gadā nopirkām arī divus Dienvidāfrikas pingvīnus — Dilliju un Delliju. Gribu tūliņ piebilst, ka kristījuši viņus neesam mēs; kad pingvīni ieradās pie mums, uz būra bija uzkrāsoti šie vārdi. Netālu no galvenā ceļa koku paēnā bijām ierīkojuši viņiem dīķi, un viņi šķita visai apmierināti. Protams, Trampijs pavadīja veselu diennakti aplokā kopā ar pingvīniem un likās drusku neapmierināts ar to, ka dīķis ir par dziļu, lai viņš varētu piebiedroties Dillijam un Dellijai. Kad

Trampijs bija palīdzējis pingvīniem iekārtoties, viņam tie ļoti iepatikās un viņš ieradās vizītē katru rītu; viņš nostājās ārpus stiepļu pinuma un izgrūda savu dīvaino, izlocīto kliedzienu, bet Dillijs un Dellija saslēja knābjus stāvus gaisā un brēca pret debesīm kā divi jukuši ēzeļi.

Es lāgā nezinu, kad un kāda iemesla dēļ radās plaisa šajā jaukajā draudzībā, bet vienu rītu ieraudzījām, ka Trampijs ielido pingvīnu nožogojumā un dodas negantā uzbrukumā Dillijam un Dellijai. Spārnus izpletis, spalvas sabozis, tas metās pingvīniem virsū knābdams un plēsdams, līdz tie (kaut arī bija divreiz lielāki par Trampiju) bija spiesti meklēt glābiņu dīķī. Trampijs nostājās dīķa malā un triumfāli klaigāja. Mēs izdzinām Trampiju no iežogojuma un pamatīgi izbārām; viņš bezrūpīgi saglauda spalvas un vienaldzīgi aizsoļoja. Pēc tam vajadzēja viņu cieši uzmanīt, jo viņš izmantoja jebkuru iespēju, lai pārlidotu stiepļu pinumam un uzbruktu Dillijam un Dellijai, kuri, tiklīdz viņu ieraudzīja, histēriski metās ūdenī. Taču vienu rītu mērs bija pilns. Trampijs bija aizlidojis pie pingvīniem ļoti agri, un tuvumā nebija neviena, kas varētu aizsargāt Dilliju un Delliju, taču pingvīniem mūžīgie uzbrukumi beidzot bija apnikuši, un tie devās pretofensīvā. Laikam vienam no tiem bija izdevies ar veiksmīgu knābienu izsist Trampiju no līdzsvara un iegrūst dīķī, no kura viņš ar savām samirkušajām spalvām nespēja izkulties. Bija pienācis pingvīnu triumfa brīdis, un, kad Trampijs bezpalīdzīgi pērās pa ūdeni, pingvīni riņķoja tam apkārt un nežēlīgi cirta ar asajiem knābjiem. Kad atradām Trampiju, viņš vēl joprojām peldēja dīķī, asiņodams no daudzām knābienu brūcēm un tik tikko spēdams noturēt galvu virs ūdens. Mēs steigšus aiznesām viņu uz mājām, nosausinājām un apkopām brūces, bet viņš tomēr bija ļoti slims un vārgs, un pār zooloģisko dārzu nolaidās drūma nomāktība, jo visi domāja, ka Trampijs mirs. Pārmaiņu nebija arī nākamajā dienā, un es uzskatīju, ka spēle zaudēta. Taču trešās dienas rītā, dzerdams tēju, pēkšņi, sev par lielu pārsteigumu, izdzirdu labi pazīstamo taures saucienu. Izlēcu no gultas un palūkojos pa logu. Pie lavandu dzīvžoga pagalmā stāvēja Trampijs, kaujā cietušais un izpluinītais taurētājs, kas gan vēl joprojām mazliet piekliboja, tomēr nebija zaudējis lepno izskatu, it kā visa šī valstība piederētu viņam. Es, uzsaucu Trampijam sveicienu, un viņš pameta spožu skatienu uz manu pusi. Tad viņš sapurināja izpluinīto spalvu rotu pēc sava prāta, skaļi, ķērcoši iesmējās un aizsoļoja kārtējā apgaitā uz zīdītājdzīv- nieku mītni.

Vēl viens jaunpienācējs, kas mums sagādāja diezgan daudz šādu un tādu raižu, bija Delila, liela cekulotā Āfrikas dzeloņcūka. No lidostas tā atceļoja pie mums kastē, kurā, šķiet, varētu ievietot divus degunradžus. Kādēļ viņa iesprostota tādā milzu lādē, mums kļuva skaidrs, kad tur ielūkojāmies un ieraudzījām, ka pat īsajā lidojuma laikā viņa ar lielajiem, dzeltenajiem zobiem paspējusi bezmaz sagrauzt vienu kastes sānu. Kad Delila pamanīja, ka mēs skatāmies, viņa nobēra veselu virkni tik drausmīgu rēcienu un urkšķienu, it kā lādē būtu bars izbadējušos lauvu. Dzeloņcūka nikni stampājās ar kājām pa krātiņa grīdu un žvadzināja garās, melnbaltās adatas; to radītais troksnis atgādināja muskešu viesuļuguni. Skaidrs, ka Delila būs personība, ar kuru vajadzēs rēķināties.

Kad atgriezāmies zooloģiskajā dārzā, mums vajadzēja pārvākt Delilu no kastes, ko tā straujos tempos ārdīja, pagaidu krātiņā, jo viņas īstā mītne patlaban vel nebija gatava. Sās procedūras laikā viņa paspēja parādīt laipnību vismaz vienam no kalpotājiem, atmuguriski iegrūzdamās tam lielos. Kad jums lielos saduras vairāki simti ārkārtīgi aso dzeloņcūkas adatu, sajūta nebūt nav patīkama. Pa to laiku, kamēr Delilu novietoja pagaidu būrī, gadījās vēl vairāki citi incidenti, un visa zeme bija nobārstīta ar dzeloņiem, jo Delila, tāpat kā visas dzeloņcūkas, mētāja tos uz visām pusēm, tiklīdz radās kaut niecīgākais ierosinājums.

Vecais nostāsts, ka dzeloņcūkas varot ar dzeloņiem šaut kā ar bultām, ir blēņas. īstenībā viss notiek šādi. Dzeloņi, kuru garums dažkārt sasniedz četrpadsmit collu, iestiprināti muguras ādā ļoti vaļīgi. Ja uzbrūk ienaidnieks, dzeloņcūka žigli apsviežas apkārt (jo visi dzeloņi pavērsti atpakaļ), iegrūž tos, cik dziļi spēdama, uzbrucēja miesā un pati raujas uz priekšu. Dzeloņi tiek ne tikai iegrūsti ienaidnieka miesā, bet arī viegli izrauti pašai dzeloņcūkai no muguras, tā ka cīņas beigās uzbrucējs izskatās pēc adatu spilventiņa. Šī akcija notiek tik strauji, ka cīņas karstumā neviļus tiešām rodas iespaids — dzeloņcūka savu ienaidnieku sašāvusi pilnu ar asajām adatām. Delila šai jaukajai nodarbībai nodevās ļoti bieži, tādēļ, barojot viņu vai tīrot viņas krātiņu, allaž vajadzēja būt gatavam vienā mirklī pamest visu un lēkt, cik augstu un tālu vien iespējams.

Dzeloņcūkas, protams, ir grauzēji, un milzīgās ceku- lotās dzeloņcūkas, kas no Āfrikas izplatījušās arī Eiropā, tiek uzskatītas šeit par lielākajiem grauzējiem, jo augumā pārsniedz pat bebru. Tās ir arī lielākās dzeloņcūkas vispār: kaut gan pasaulē to sugu ir visai daudz, neviena tomēr augumā nespēj mēroties ar cekuloto dzeloņcūku. Ziemeļamerikā un Dienvidamerikā vairākums dzeloņcūku dzīvo kokos, un Dienvidamerikas dzeloņcūkām pat ir tvērējastes, lai vieglāk būtu rāpaļāt pa kokiem. Pārējām Āfrikas un Āzijas dzeloņcūkām, kas ir samērā mazas un dzīvo uz zemes, ir pagaras astes, kam galā mīkstu dzeloņu pušķis — kā saru ota —, kuru tās satraukuma brīžos sparīgi žvadzina. Cekulotā dzeloņcūka, bez šaubām, ir ne tikai lielākā, bet arī reprezentatīvākā un skaistākā savas sugas pārstāve.

Drīz vien bija gatavs arī Delilas jaunais mājoklis, un tad pienāca lielā diena, kad mums vajadzēja viņu pārtransportēt no zooloģiskā dārza viena gala uz otru. Rūgta pieredze bija mūs mācījusi, ka nav vērts mēģināt Delilu iedzīt kastē. Viņa gluži vienkārši saslēja gaisā dzeloņus, sāka negantā niknumā urkšķēt un metās atmuguriski virsū visam, kas gadījās tuvumā, ar neredzētu izšķērdību bārstīdama dzeloņus veselām saujām. Viņai pietika pamanīt kasti, lai sāktu kā negudra stampāt ar kājām un žvadzināt dzeloņus. Bijām izdibinājuši, ka ir tikai viens veids, kā rīkoties ar Delilu: viņu izlaida ārā no krātiņa, un pēc tam divi slotām apbruņojušies cilvēki nesteidzīgi dzina viņu tālāk. Delila dūšīgi devās uz priekšu kā muskuļaina, durstīga atlēte un, kamēr vien viņu vadīja pa līdzenu ceļu, šad un tad viegli piebikstot ar slotu, viņa varēja noiet labu gabalu.

So metodi nolēmām izmantot, lai pārvestu viņu uz jauno mitekli, un sākumā viss gāja itin labi. Delila raiti rikšoja pa galveno ceļu, un mēs abi ar Džere- miju slotām rokās nopakaļ. Laimīgi izdevās pagriezt dzeloņcūku ap stūri un ievadīt pagalmā, bet tad viņā pamodās aizdomas, ka viņa varbūt dara tieši to, ko mēs vēlamies. Juzdama, ka apdraudēts visas grauzēju cilts gods, Delila sāka joņot apkārt pagalmam kā cirka arēnai, bet mēs ar Džeremiju — viņai pa pēdām. Tikko mēs, viņas vadīti, bijām sasnieguši pieklājīgu ātrumu, viņa piepeši apstājās un metās atpakajgaitā, tā ka mums vajadzēja lēkt sānis un izmantot slotas par aiz- sargieročiem. Jau pēc dažiem mirkļiem likās, ka mūsu ieroču koka daļās sadūries vairāk dzeloņu, nekā Delilai to jebkad bijis. Beidzot viņa tomēr no šīs spēles nogura un bez turpmākiem izlēcieniem ļāva, lai aizdzenam viņu uz jauno krātiņu.

Jaunajā miteklī Delila laimīga un apmierināta nodzīvoja trīs mēnešus, bet tad viņai uznāca vēlēšanās paceļot. Kādā spirgtā ziemas vakarā Delilai iešāvās prātā, ka plašajā pasaulē varbūt ir kaut kas tāds, kā nav viņas būrī, un tādēļ viņa, laizdama darbā lielos, līkos, dzeltenos zobus, izplēsa prāvu caurumu biezajā stiepļu pinumā, izspieda tam cauri masīvo rumpi un pazuda naktī. Gadījās, ka tieši tovakar biju aizgājis ciemos, tā ka visi nopelni lielajā operācijā «Dzeloņcūka» piekrīt Džonam.

Ap pusnakti māti pamodināja kāds auto, kas mežonīgi taurēja pagalmā zem viņas guļamistabas loga. Māte, izliekusies pa logu, ieraudzīja, ka atbraucis viens no mūsu tuvākajiem kaimiņiem, fermeris, kas dzīvo otrpus kalna. Viņš mātei pastāstīja, ka pa viņa pagalmu staigājot kāds liels un, spriežot pēc rūcieniem, nikns zvērs. Vai mēs nevarot kaut ko darīt lietas labā? Māte, kurai piemīt īpašība allaž iedomāties visļaunāko, bija pārliecināta, ka izbēdzis Leo, un aizskrēja modināt Džonu. Džons pēc apraksta nosprieda, ka vainīgajai jābūt Delilai; aši paķēris slotu, viņš ielēca zooloģiskā, dārza mazajā kravas mašīnā un aizbrauca uz fermu. Tur priekšā, protams, bija Delila, kas, savā nodabā urkšķēdama un dzeloņus žvadzinādama, pastaigājās mēnesnīcā. Džons paskaidroja fermerim, ka vienīgā iespēja aizdabūt dzeloņcūku atpakaļ uz zooloģisko dārzu ir dzīt viņu pusjūdzes lielo ceļa gabalu ar slotu. Kaut gan fermerim šāda metode šķita visai dīvaina, viņš tomēr bija ar mieru aizbraukt atpakaļ mūsu mašīnu, ja Džons apņemtos tikt galā ar Delilu.

Tā Džons, ģērbies tikai pidžamā, sāka ar slotu dzīt rukšķošo, dzeloņus žvadzinošo Delilu pa šauro, mēnes

nīcas apspīdēto ceļu uz māju pusi. Džons teica, ka nekad savā mūžā neesot juties tik muļķīgā stāvoklī, jo sastapis vairākas automašīnas ar vēlīniem braucējiem, un visi apturējuši automobiļus un izbrīnā pavērtām mutēm noskatījušies, kā pidžamā tērpies vīrietis ar slotu dzen pa ceļu nepārprotami protestējošu dzeloņcūku. Esmu pārliecināts, ka dažs labs no šiem braucējiem, mājās ticis, nozvērējās nekad vairs nedzert; galu galā neviens taču nav sagatavojies klusā, cienījamā apvidū nakts vidū satikt uz ceļa saniknotu dzeloņcūku un ārkārtīgi uztrauktu vīrieti naktstērpā. Beidzot Džonam tomēr izdevās Delilu sveiku un veselu nogādāt mājās, kur viņš to, cūkai par lielu nepatikšanu, ieslodzīja ogļu pagrabā. Tam, kā viņš vēlāk paskaidroja, vismaz esot cementa klons un divas pēdas biezas granīta sienas, un, ja nu Delila spētu izlauzties ari no turienes, tad viņa brīvību nopelnījusi un viņš vairs nekustināšot ne pirkstu, lai viņai to atņemtu.

Mazliet vēlāk Delila mums sagādāja raizes gluži citādā sakarā. Tā kā zooloģiskajam dārzam nepieciešama visāda veida reklāma un televīziju šai ziņā var uzskatīt par vienu no labākajiem popularizēšanas līdzekļiem, centos to izmantot, cik spēju. Kāds televīzijas režisors man reiz sacīja, ka būtu laimīgs cilvēks, ja varētu gatavot izrādi, kurā nedarbotos ne televīzijas diktors, ne profesionāli aktieri. Es viņa nostāju sapratu, bet viņš nezināja, ka var būt vēl kas daudz grūtāks nekā strādāt ar televīzijas diktoru un profesionāliem aktieriem. Viņš nekad nebija veidojis raidījumu ar savvaļas dzīvniekiem un nezināja, ka salīdzinājumā ar šīm grūtībām visas diktoru un aktieru iedomas un untumi ir tīrais sīkums. Ja dzīvniekus grib parādīt televīzijas raidījumā, tie vai nu uzvedas tik drausmīgi, ka raidījuma beigās no jums ir palicis pāri viens vienīgs trīcošs nervu kamols, vai ari izturas tik priekšzīmīgi, ka nav programmā nemaz ko rādīt. Lai būtu kā būdams, režisors tikpat paliek zaudētājs, un, manuprāt, ikvienu, kas grib ķerties pie šāda pasākuma (es to saku visdziļākajā pārliecībā), draugiem jau laikus vajadzētu saudzīgi, bet bez ierunām nogādāt tuvākajā psihiatriskajā slimnīcā. Ja jūs ļausiet viņam raidījumu novadīt, viņš tikpat savas

gaitas beigs tur; pretējā gadījumā jūs būsiet vienīgi mazliet aizsteigušies priekšā notikumiem.

Viena no pirmajām programmām, ko iestudēju, bija veltīta primātiem, mūsu pērtiķu saimei, ar kuru mūsu zooloģiskais dārzs pamatoti lepojās. Pirmo reizi man radās iespēja parādīt milzīgajam Britānijas televīzijas skatītāju pulkam visu kolekciju — sākot ar sīciņajiem, lielacainajiem bušbēbijiem, turpinot ar lori un citiem Jaunās un Vecās pasaules pērtiķu sugu pārstāvjiem, līdz gorillām un šimpanzēm —, nobeigumā demonstrējot Homo sapiens manā personā. Nejutu ne mazāko bažu: visi pērtiķi bija ārkārtīgi rāmi un piejaucēti, bušbēbiji atradīsies būros ar stikla frontālo sienu, lori tiks novietoti uz vertikāliem zariem, kur tie, skaidri zināju, saritināsies un gulēs, līdz es tos demonstrējuma laikā pamodināšu. Vismaz tā visam vajadzēja norisēt, taču diemžēl es nebiju apsvēris, kādu iespaidu uz dzīvniekiem atstās cejojums, jo Džersijas sala atrodas vienas stundas lidojumā no Bristoles, kur bija jānotiek ierakstam. Kamēr dzīvnieki tika pārvietoti no krātiņiem kastēs, lidmašīnā aizvesti līdz Bristolei un nogādāti uz viņiem atvēlēto aktieru ģērbtuvi, viņi bija kļuvuši puslīdz histēriski. Es arī.

Tuvojās brīdis, kad bija jāsāk mēģinājums, un visus pērtiķus vajadzēja izvest no cejojuma būriem, aplikt viņiem jostas, pie kurām bija piestiprinātas saites vešanai, un pa vienam piesiet atsevišķos steliņģos miniatūrai kūtij līdzīgā telpā. Pērtiķiem, kas allaž bija rāmi, loti mierīgi un uzvedīgi, ieraugot šo kūti, uznāca kolektīva nervu lēkme. Tie ķērca, tie koda, tie plosījās; viens pārrāva savu saiti un pazuda aiz augstas dekorāciju kaudzes, no kurienes to, pilnā rīklē brēcošu un zirnekju tīkliem nojaukušos, izdevās izvilkt tikai pēc pusstundas ilga grūta cīniņa. Mēģinājums jau bija nokavēts par piecpadsmit minūtēm. Beidzot visi pērtiķi bija iekārtoti savās vietās un cik necik nomierināti. Atvainojos režisoram un apgalvoju, ka tūdaļ "viss būs kārtībā, atlika vairs vienīgi iesēdināt lori paredzētajos zaros, un tas ar šādiem letarģiskiem radījumiem ir paveicams vienā mirklī. Atvērām būra durtiņas, domādami, ka vajadzēs vilkt ārā pusaizmigušus lori, bot tie abi izdrāzās mums pretī kā sacīkšu zirgi, nikni zibsnī- gām acīm, sašutumā draudēdami kaķa balsī. Iekams kāds paspēja ko jēdzīgu uzsākt, tie jau bija nošļukuši lejā pa koku stumbriem un plaši ieplestām mutēm un acīm aizbrāzās pa studiju kā viesulis. Operatori vienā mirklī pašķīda uz visām pusēm, tikai daži visdrosmīgākie palika un izmantoja par ieročiem saritinātas avīžu lapas, lai abi bēgļi, tāpat kā pirmītējais, nepazustu dekorācijās. Pēc ilgas noņemšanās mums beidzot izdevās iesprostot lori atpakaļ būros, un dekorāciju darbnīcai nekavējoties tika dots rīkojums piestiprināt katra stumbra apakšējā galā kartona konusu tā, lai dzīvnieki netiktu uz grīdas. Mēģinājums bija nokavēts jau par veselu stundu. Pēdīgi varējām sākt, bet es pa to laiku biju kļuvis tik nervozs, ka viss gāja greizi vien; aizmirsu savu tekstu, lielāko daļu dzīvnieku nosaucu aplamos vārdos; pie mazākā troksnīša lēcu vai no ādas ārā, jo baidījos, ka atkal kāds ir izmucis; un, visbeidzot, lai sniegums būtu pilnīgs, šimpanze Lulu turpat man klēpī skaļi palaida bagātīgu urīna strūklu, pati izrādīdama dzīvu interesi par savu varoņdarbu. Kad devāmies ieturēt lenču, mums zem acīm bija zili loki, mūs mocīja mežonīgas galvas sāpes un ļaunas priekšnojautas. Režisors ar greizu smaidu centās apgalvot, ka viss norisēšot labi, un es, ēzdams kaut ko, kas man likās garšojam pēc ceptām zāģskaidām, viņam piekritu. Devāmies atpakaļ uz studiju, lai sāktu ierakstu.

Kaut kāda man nezināma iemesla dēļ montēt televīzijas ierakstus iznākot pārāk dārgi vai pārāk komplicēti. Tādēļ viss ir gluži kā tiešā pārraidē: katra kļūda paliek ierakstā. Tas, protams, nepalīdz stiprināt pašpārliecību; ja jāuzstājas kopā ar veselu baru tādu svešos apstākļos nonākušu, satrauktu dzīvnieku, kādi bija mani pērtiķi, cilvēkam jau pirms uzņemšanas sākuma nosirmo deniņi. Iedegās sarkana uguntiņa, valdīdams drebošās rokas, dziļi ievilku elpu, izmocīju vāru smaidu uz kameras pusi, it kā-es to mīlētu kā miesīgu māsu, un sāku. Man par brīnumu, pērtiķi uzvedās priekšzīmīgi. Sāku jau justies drošāk. Bušbēbiji bija brīnišķīgi, un manī atausa sīks cerības stariņš. Nonācām līdz lori, un tie bija lieliski. Balss man vairs nedrebēja, pašam likās, ka tā skan noteikti, vīrišķīgi, autoritatīvi. Jutos savā elementā. Un tieši tajā brīdī, kad es ar entuziasmu sāku izklāstīt poto pašaizsardzības refleksus, — ticat vai neticat — pie manis pienāca studijas direktors un paziņoja, ka uzņemšanas ierīcē kaut kas sabojājies un mums viss jāsāk no jauna.

Pēc šādiem piedzīvojumiem, protams, tikai vājprātīgais riskēs uzstāties televīzijā vēlreiz. Bet es uzstājos vēl piecas reizes. Jāatzīst gan, ka šīs pārējās piecas vairs nebija tik nogurdinošas kā raidījums par pērtiķiem, tomēr daži efektīgākie brīži vēl joprojām saglabājušies man atmiņā, jo reizēm es naktīs kliegdams pamostos un Džekijai mani jāmierina. Atceros, piemēram, atgadījumu ar putniem. Biju iecerējis aizvest uz studiju iespējami daudzu sugu putnus un parādīt, kā katra knābis piemērots putna dzīves veidam. Par «zvaigznēm» bija izraudzīti divi, kuri klausīja komandām. Viens no tiem bija kalnu kovārnis Dingls. Sis vārnu dzimtas pārstāvis mūsu dienās Lielbritānijā sastopams ļoti reti, un mēs bijām priecīgi, ka mums tāds pieder. Siem putniem ir pavisam melns spalvojums, bet sarkanas kājas un srarš, līks, sarkans knābis. Dingls bija audzis pie cilvēkiem un pilnīgi piejaucēts. Otra «zvaigzne» bija kakadu, kuru viņa iepriekšējais saimnieks ārkārtīgas oriģiralitātes uzplūdā bija nosaucis par Kokiju. Sis kakadu pēc komandas, skali iekliegdamies, izpleta lielisko cekulu — varens skats. Pārējiem putniem, kas piedalījās raidījumā, nebija jādara nekas: tiem tikai vajadzēja sēdēt savās vietās kā dzīviem eksponātiem. Mana vienīgā problēma bija Dingls un Kokijs, bet tiem abiem es pilnīgi uzticējos.

Raidījumam vajadzēja sākties šādi: es stāvu, Dingls tup man uz rokas, un es stāstu par viņu. Mēģinājuma laikā viss izdevās teicami, jo Dingls, ja vien tam pa- leskā galvu, iegrimst transam līdzīgā stāvoklī un sastingst. Taču, kad vajadzēja sākt ierakstu, Dinglam pēkšņi šķita, ka nu jau diezgan ieskāts, un tieši tajā brīdī, kad iedegās sarkanā gaisma, viņš oacēlās spārnos un nometās uz studijas griestu sijas. Pagāja vesela stunda, līdz ar kāpņu un gardumu — miltu tārpu, gaJas un siera (tas viņam ārkārtīgi garšo) — palīdzību izdevās Dinglu nomānīt lejā; pēc tam viņš uzvedās nevainojami — notupēja man uz rokas kā izbāzenis. Viss gāja jauki, kamēr nonācām pie Kokija. Es pieļāvu kļūdu, pastāstīdams skatītājiem, kas tagad notiks; pārraidēs ar dzīvniekiem to nekad nedrīkst darīt. Pieci miljoni skatītāju nepacietīgi gaidīja, ka Kokijs papletīs cekulu un iekliegsies, un es izmisīgi centos viņu pārliecināt, lai to ari izdara. Aizritēja piecas mokpilnas minūtes, bet Kokijs sēdēja savā laktā nekustīgs kā muzeja eksponāts. Kad izmisis beidzot pagriezos, lai dotos pie nākamā putna, Kokijs izrieza cekulu un zobgalīgi iebrēcās.

Sis tas atgadījās arī rāpuļiem veltītajā raidījumā. Te es jutu drošāku pamatu zem kājām, jo rāpuļi, kā zināms, ir miegaini radījumi un nekādus sarežģījumus neizraisa. Un tomēr šis raidījums man izvērtās par tīrām mocībām. Biju saslimis ar gripu un studijā varēju ierasties, tikai pateicoties savam ārstam, kas mani bija piesūknējis ar dažādām nejaucībām, lai es spētu vajadzīgo laiku noturēties uz kājām. Taču, ja nervozējat — un es nervozēju vienmēr — un galva jums no daudzajām antibiotikām dūc kā bišu strops, tad televīzijas skatītājiem drīz sāks likties, ka viņi noskatās aizvēsturisku mēmo filmu. Pirmā mēģinājuma laikā operatori saprata, ka esmu slims un saspīlētā noskaņojumā, tādēļ pārtraukumā viņi pa kārtai iespieda mani kādā kaktā un centās uzmundrināt, taču ar gaužām niecīgiem panākumiem vai pat gluži veltīgi. Sākās otrais mēģinājums, bet es jutos vēl nelādzīgāk. Aēīmredzot kaut ko vajadzēja darīt, un kādam bija pieticis atjautas atrast īsto glābiņu. Stāstīdams par bruņurupuču dzimtu, pieminēju, ka dzīvnieka skelets ir it kā iemetināts bruņās. Lai to uzskatāmi parādītu, biju paņēmis līdzi ļoti skaistas bruņas un skeletu. Bruņu apakšējā daļa bija piestiprināta ar eņģītēm kā durvis, un, paverot tās, atklājās visi bruņurupuča anatomijas noslēpumi. Pēc īsa ievada par bruņurupuču dzimtu atvēru bruņas un, sev par lielu pārsteigumu, ieraudzīju kartona strēmeli, uz kuras ar iespiedburtiem rūpīgi uzrakstīts: «BRĪVU VIETU NAV». Pagāja vairākas minūtes, iekams studijā atkal iestājās klusums, bet es tagad jutos daudz labāk, un mēģinājums tālāk ritēja pavisam raiti.

Kādā pārraidē vajadzēja piedalīties arī Delilai. Man šķita, ka viņa noderētu par labu paraugu tam, kā dzīvnieks spēj aizsargāties, un Delila tiešām to nodemonstrēja visā pilnībā. Kad gribējām viņu ievietot kastē, viņa, atpakaļ kāpdamās, mežonīgi metās virsū gan mums, gan kastei un sadūra dzeloņus gan mūsu kājās, gan kastes sienās, gan slotās. Viņa urkšķēja, rēca un žvadzināja dzeloņus visu ceļu līdz Bristolei, un televīzijas strādnieki, kas, mums studijā atbraucot, kasti saņēma, labu laiku bija pārliecināti, ka esmu atvedis līdzi pieaugušu leopardu. Studijā mums vajadzēja Delilu pārvietot no ceļojuma kastes īpašā krātiņā, kas bija pagatavots speciāli viņai. Sajā darbā pagāja pusstunda, un Delila sadūra studijas dekorācijās tik daudz dzeloņu, ka man šķita, savā televīzijas debijā viņai vajadzēs uzstāties gluži kailai. Taču uzņemšanas laikā viņa, man par lielu pārsteigumu, uzvedās lieliski un darīja visu, ko no viņas vēlējos: nikni rēca, stampājās ar kājām un žvadzināja dzeloņus kā kastaņetes, — it kā būtu dzimusi televīzijas zvaigzne. Raidījuma beigās mani modās pret Delilu it siltas jūtas un sāka jau likties, ka esmu bijis par viņu aplamos ieskatos. Bet tad pienāca brīdis, kad mums vajadzēja viņu pārvietot no studijas krātiņa atpakaļ ceļojuma kastē. Mēs, astoņi cilvēki, nomocījāmies trlsceturtdaļstundas. Vienam skatuves strādniekam ass pīķis iedūrās kāju ikros, tika neglābjami sabojātas divas butaforijas, un viss paviljons bija piedurstīts pilns ar dzeloņiem, it kā mēs tur būtu atsituši indiāņu uzbrukumu. Jutos patiesi laimīgs, kad beidzot mana kailā Delila bija atpakaļ zooloģiskajā dārzā pati savā krātiņā.

Šķiet, ka briesmīgi notikumi saglabājas atmiņā daudz dzīvāk nekā patīkami atgadījumi, tādēļ arī es atceros visas televīzijas pārraides, kurās esmu piedalījies ar dzīvniekiem, — kā mēdz atcerēties nelaimes gadījumu sēriju. Taču vienu notikumu glabāju atmiņā ar lielu patiku. BBC [1] bija uzaicinājusi piedalīties raidījumā mūsu jauno gorillu N'Pongo. Sabiedrība pat atsūtīja (nepiedzīvota augstsirdība!) mazu lidmašīnu, lai nogādātu mūs Bristolē. Bija atsūtīts līdzi arī operators, kam vajadzēja uzņemt ceļojumu filmā, — bikls vīriņš, kurš atzinās, ka viņam ļoti nepatīkot lidot, jo gaisā kjūstot nelaba dūša. Kad pacēlāmies, laiks bija jauks un saulains, taču tūliņ pēc tam ienirām melnā mākonī, kurā bija neskaitāmas gaisa bedres. N'Pongo, atgāzies sēdeklī kā daudz pieredzējis ceļotājs, priecājās par visu. Viņš labprāt nograuza sešus pamatīgus graudus augļu cukura (lai pārvarētu dūkoņu ausīs), ar lielu interesi raudzījās ārā pa logu un, tiklīdz sākās gaisa bedres, paņēma vienu no zināmajiem papīra maisiņiem un uzbāza to galvā. Nabaga kinooperators, cenzdamies uzņemt filmā N'Pongo izdarības, pamazām kļuva aizvien zaļāks, bet skats, kad gorilla uzmauca galvā maisiņu, izraisīja viņā graujošas asociācijas, un, steigšus sameklējis otru maisiņu, viņš to izmantoja nolūkam, kādam tas arī paredzēts.

TREŠA NODAĻA AUKSTASIŅU KOHORTA

Godājamais mister Darel,

nesen kādos dārza svētkos mēs saldējuma

traukā atradām ķirzaku …

Zinu, ka manu atzīšanos uzskatīs par akūtu un izvir- tušu ekscentrismu, bet es tomēr teikšu, ka man ļoti patīk rāpuļi. Protams, necentīšos apgalvot, ka tie ir pārlieku saprātīgi radījumi. No viņiem jūs nesagaidīsiet tādas reakcijas kā no zīdītājdzīvniekiem vai pat no putniem, bet man viņi tomēr patīk. Rāpuļi ir savdabīgi, krāsaini un bieži vien graciozi. Ko vēl vairāk var gribēt? ,

Lielākā daļa cilvēku jums iegalvos (turklāt tādā tonī, it kā runa būtu par kādu vienīgi viņiem piemītošu savdabību), ka jūtot «instinktīvu» riebumu pret čūskām, un, acis pārgriezuši un vaibstīdamies, minēs savām bailēm dažādus iemeslus, sākot ar augsta stila («tās ir instinktīvas») un beidzot ar gluži smieklīgiem ieganstiem («bet viņi taču visi ir slapji un glumi»). Esmu tik bieži bijis spiests noklausīties atzīšanās par «čūsku kompleksiem», ka man allaž gribas aizbēgt un paslēpties, kolīdz saruna novirzās uz rāpuļiem. Pajautājiet parastam cilvēkam, ko viņš domā par čūskām, un viņš desmit minūtēs jums sarunās vairāk blēņu nekā vesels bars politiķu.

Sāksim ar to, ka nevienam cilvēkam nav «iedzimtu» baiļu no čūskām. Tad jau tikpat labi varētu teikt, ka ir «iedzimtas» bailes tikt sabrauktam ar autobusu. Un tomēr lielākā daļa ļaužu ir pārliecināti, ka viņi jau kopš dzimšanas baidās no čūskām. 5o apgalvojumu var it viegli apgāzt, iedodot nekaitīgu čūsku bērnam, kas vēl par mazu, lai viņam būtu jau piebāzta pilna galva ar dažādām pļāpām par šiem radījumiem; bērns ņems čūsku rokā, priecīgs rotaļāsies, un bailes viņam nebūs ne prātā. Atceros, ka reiz minēju šo faktu kādai sievietei, kas man bija pievāvuļojusi pilnās ausis ar to, cik ļoti baidoties no čūskām.

Viņa bija ārkārtīgi sašutusi.

— Neviens mani nekad nav mācījis bīties no čūskām, es tās neciešu kopš mazotnes, — viņa augstprātīgi atteica un pēc tam vēl triumfējot piebilda: — Un mana māte bija gluži tāda pati.

Ko es vairs varēju iebilst pret šādu loģiku?

Man šķiet, ka cilvēku bailes no čūskām pamatojas galvenokārt uz aplamiem pieņēmumiem. Visparastākais no tiem ir pārliecība, ka visas čūskas esot indīgas. īstenībā nekaitīgo čūsku attiecība pret indīgajām ir desmit pret vienu. Otrs izplatīts pieņēmums ir tas, ka šie rāpuļi esot mikli un glumi; īstenībā čūskas ir sausas un aukstas, un, tām pieskaroties, rodas tāda pati sajūta, kā aizskarot čūskādas kurpes vai krokodilādas rokassomiņu. Un tomēr cilvēki apgalvo, ka nespējot piedurties miklai, glumai čūskai, nemaz neiedomādamies, ka ik dienu ņem rokā slapju ziepju gabalu.

Mūsu reptiļu mītne nav liela, tomēr esam tajā savākuši visai interesantu rāpuļu un abinieku kolekciju. Man allaž sagādā nevainīgu uzjautrinājumu ieiet rāpuļu mītnē, kad tur daudz apmeklētāju, un noklausīties, ar kādu apžilbinošu pašpārliecību cilvēki izklāsta savu nezināšanu. Piemēram, čūskas mēle: tā čūskai ir vienīgi maņas orgāns, ar kuru uztvert smaržas, tādēļ viņa to strauji šauda; bez tam mēle" čūskai noder arī par taustes orgānu, gluži tāpat kā kaķim ūsas. Tomēr čūsku eksperti, kas nāk uz reptiļu mītni, ir informēti daudz labāk.

Ak dieviņ, Emm, nāc paskaties uz sitās čūskas dzeloni… Iedomājies, ja ar tādu iedzeļ!

Un Emma piesteidzas, izbijusies blenž uz nevainīgo zalkti un šausmās nodrebinās. Jebkurš rāpulis spēj ilgi nogulēt pavisam nekustīgs, tā ka pat labi jāieskatās, lai redzētu to elpojam. Kāds apmeklētājs, palūkojies vairākos krātiņos, kuros nekustīgi gulēja čūskas, pagriezās pret sievu un piekrāpta cilvēka tonī izteica klasisku atzinumu:

Millij, tie ir izbāzeņi.

Grūti iedomāties kaut ko graciozāku par čūsku, kas slīd pa zemi vai pa koka zariem; ja turklāt atceras, ka dzīvnieks virzās uz priekšu ar ribām, šī parādība šķiet vēl brīnumaināka. Uzmanīgi vērojot čūsku lienam, brīžiem var saredzēt, kā zem ādas kustas ribas. Čūskas stingais skatiens (arī tas daudziem nepatīk) nebūt nenozīmē, ka rāpulis cenšas jūs hipnotizēt, čūskai gluži vienkārši nav plakstu. Aci sedz lēcai līdzīga smalka, caurspīdīga zvīņa. Tas vislabāk novērojams tad, kad čūska nometusi ādu, ko tā dara periodiski. Ada vispirms kļūst vaļīga ap lūpām, pēc tam čūska, berzēdamās gar akmeņiem un zariem, pakāpeniski izmaucas no vecās ādas; vienlaikus nomaucas ari acu zvīņas.

Visas čūskas barību uzņem vienādi, atšķiras vienīgi veidi, kā tās barību iegūst. Neindīgās un žņaudzējčūskas (piemēram, pitoni) sagrābj laupījumu ar muti un tad cenšas pēc iespējas ātrāk pāris reižu apvīties upurim apkārt, vienlaikus turēdamas to ciet un žņaugdamas. Turpretim indīgās čūskas upurim iekož un gaida, kamēr inde iedarbosies; tas parasti notiek ļoti ātri. Tikko laupījumam beidzas nāves krampji, čūska sāk to ēst. Indes zobi atrodas čūskas augšējā žoklī, parasti mutes priekšpusē. Kad tie nav vajadzīgi, tie pieplok pie smaganām — gluži kā kabatas naža a'smens; tikko čūska paver muti uzbrukumam, zobi atkrīt vertikālā, izejas stāvoklī. Indes zobi ir vai nu ar cauru vidu kā injekcijas adata, vai arī ar dziļu gropi zoba aizmugurē. Indes pūslītis, ar ko tie savienoti, atrodas virs smaganām. Čūska kožot saspiež pūslīti, un inde pa zoba dobo vidu vai pa gropi ieplūst zobā un līdz ar to brūcē. Lai arī uzbrukuma metodes ir dažādas, upuri visas čūskas norij vienādi. Apakšējais žoklis pie augšējā piestiprināts ta, ka čūska to pēc vajadzības var pārbīdīt; mutes un rīkles gļotāda, tāpat visa čūskas āda, ir ļoti elastīga, tādēļ čūska spēj aprīt dzīvnieku, kas ir krietni lielāks par tās galvu. Kad upuris nokļuvis kuņģī, sākas gausais sagremošanas process. Visu, ko čūska nevar izmantot, piemēram, spalvas, tā vēlāk vīkšķos atvemj. Nogalināta pitona kuņģī reiz tika atrasti četri ļoti cieti spalvu bumbuļi tenisa bumbiņas lielumā. Kad tos uzšķērda, katrā atrada pa mežacūkas nagam. Asie nagi būtu varējuši ievainot kuņģa gļotādu, tādēļ tie bija ietinušies mīkstā spalvu segkārtā.

Vairākumā zooloģisko dārzu mūsdienās čūskas baro ar beigtiem dzīvniekiem. Ne jau tādēļ, ka čūskām tas būtu veselīgāk vai labāk garšotu, bet gan lai nevajadzīgi izpatiktu plašajai publikai, kas iedomājas, ka baltā žurka vai trusītis cieš lielas mokas, ja to ievieto krātiņā pie čūskas. Es pats ar gandarījumu pārliecinājos, ka tās ir blēņas, jo redzēju kādā zooloģiskajā dārzā trusīti tupam pitonam (kurš droši vien nebija izsalcis) uz muguras un ārkārtīgi aukstasinīgi tīrām ūsas. Zooloģiskā dārza direktors man pastāstīja, ka baltās žurkas, ja čūska tās uz vietas nenogalina un neapēd, tūliņ jāizvācot no krātiņa, jo citādi tās sākot čūsku grauzt.

Atšķirībā no čūskām, kas ir pasīvi un diezgan neizteiksmīgi radījumi, ķirzakas apveltītas ar visai spilgtu raksturu un inteliģenci. Viens šāds rāpulis bija mūsu mastigura, ko es iesaucu par Dendiju; tam ļoti garšoja pienenes. Ikviens laikam būs spiests atzīt, ka mastigu- ras nav skaistākie ķirzaku pārstāvji, un Dendijs bija sevišķi neglīts savas sugas eksemplārs. Tomēr tā dzīvais raksturs darīja to pievilcīgu. Tam bija strupi noapaļota galva, resns, plakans rumpis un smagnēja, īsiem, asiem dzeloņiem klāta aste. Kakls bija pagarš un tievs, tādēļ izskatījās, ka Dendijs būtu salikts kopā no divu izskatā pilnīgi nesaderīgu dzīvnieku fragmentiem. Tā krāsu varēja nosaukt vienīgi par intensīvu netīri brūnu. Dendijam tik ļoti garšoja pienenes, ka tā jau bija vai īsta mānija. Tiklīdz viņš ieraudzīja, ka es tuvojos rāpuļu mītnei ar kaut ko dzeltenu rokā, viņš metās pie krātiņa priekšējās sienas un sāka neganti skrāpēt stiklu. Ja man tiešām rokās bija pienene, vajadzēja tikai atbīdīt krātiņa sienu, un Dendijs, satraukumā elsdams, tūliņ uzlēca man uz delma; tad, acis aizvēris, tas izstiepa garo kaklu un atpleta žokļus — kā bērns, kas gaida, lai viņam iebāž mutē konfekti. Kad iebāzu pieneni ķirzakai mutē, viņa ārkārtīgā kārē sāka to košļāt; ārpusē palikušās ziedlapiņas izskatījās kā lielas, dzeltenas zaldāta ūsas. Izņemot Dendiju, neesmu pazinis nevienu citu ķirzaku, kas tiešām prastu rotaļāties. Ja viņš gulēja smiltīs un es lēnām virzīju roku uz to pusi, it kā gribētu slepus viņam pielavīties, viņš, galvu piešķiebis, spožām acīm mani vēroja. Tiklīdz roka bija piezagusies pietiekami tuvu, Dendijs strauji pašāva asti līkumā, uzsita ar to man viegli pa roku, bet pats atlēca sānis jaunā pozīcijā un gaidīja, kad es triku atkārtošu. Man nav ne mazāko šaubu, ka tā bija īsta rotaļa, jo sitieni ar asti pa roku bija pavisam liegi, turpretim esmu redzējis, kā viņš belza ar asti citām ķirzakām, ne vien piespiezdams tās bēgt, bet pat tik spēcīgi, ka sitiena vietā izsprāga asinis.

Neilgi pēc šķiršanās no Dendija mums gadījās klizma ar tegueksīniem. Tās ir lielas, glītas un ļoti saprātīgas Dienvidamerikas ķirzakas. Tegueksīni izaug līdz trīsarpus pēdu garumā, un āda tiem skaisti izrakstīta melniem un dzelteniem raibumiem. Tegusi, kā mēs īsuma labad tās dēvējām, ir ļoti atjautīgi un kareivīgi dzīvnieki, un mūsu tegusu mātīte bija niķīgākais radījums visā rāpuļu mītnē. Sīm ķirzakām ir trīs uzbrukšanas veidi, un tās arī visus ar prieku liek lietā —• vai nu uzreiz, vai pa vienam —, turklāt negaidot nekādu izaicinājumu. Tās vai nu kož, vai skrāpē ar pakaļkāju spēcīgi attīstītajiem nagiem, vai arī sit ar asti. Mūsu tegusu mātīte priekšroku deva uzbrukumiem ar asti. Tiklīdz atvērāt krātiņu, viņa jums tūliņ uzmeta niknu, neuzticīgu skatienu, atpleta rīkli un iešņācās, vienlaikus savilkdama ķermeni pusmēness veidā kā loku. Tiklīdz pastiepāt pretī roku, viņa pēkšņi izstiepās un pašāva gaisā asti kā pātagu. Ja ķirzakai likās, ka ar šo aizsardzības metodi neizdosies jūs aizbaidīt, tā metās uz priekšu un centās sagrābt roku mutē. Ja tas izdevās, viņa ieķērās rokā un turējās sīksti kā buldogs, pievākdama arī papildspēkus — pakaļkāju asos, līkos nagus,

ar kuriem varēja sadīrāt jūsu ādu skrandās. Nedomāju, ka mūsu tegusa raksturs bija kāds izņēmums. Diezgan pamatīgi iepazinis tuvāk šīs ķirzakas savvaļas apstākļos, varu secināt: tegusi ir visniknākie ķirzaku saimē un pie tam vēl tik kustīgi un atjautīgi, ka, turēti nebrīvē, tie ir spēks, ar ko nopietni jārēķinās. Mūsu rokas daudz dabūja ciest no šās ķirzakas astes, tā ka mēs nemaz pārāk nenoskumām, kādu rītu atraduši to krātiņā beigtu. Mani ļoti pārsteidza pēkšņā nāve, jo vēl pirms dažām dienām tā bija lieliskā kaujinieciskā noskaņojumā un mani stipri sakoda. Nolēmu izdarīt provizorisku sekciju, lai lūkotu noskaidrot nāves cēloni. Atvēris kuņģi, es izbrīnījies atradu tur lielu daudzumu bālganas vielas, līdzīgu zivju pieņiem, kuru es noturēju par milzīgu audzēju. Gribēdams uzzināt ko tuvāk par šo noslēpumaino audzēju, nosūtīju ķirzaku uz Angliju sīkākai sekcijai un ar interesi gaidīju rezultātus. Atbilde bija īsa un skaidra: baltā viela neesot nekāds audzējs, tie esot tīri tauki. Nāves cēlonis bijusi sirdstrieka aptaukošanās dēļ, un mums ieteica ķirzakas turpmāk tik bagātīgi nebarot. Tas, protams, bija pareizi, jo savvaļā tegusi ir ļoti aktīvi dzīvnieki. Tādēļ, iesprostoti ierobežotā platībā, turklāt regulāri saņemot bagātīgu barības devu, tie pārlieku aptaukojas. Nozvērējos, ka ar nākamo tegusu, kas tiks mūsu rokās, apiesimies pavisam citādi.

Sī iespēja radās drīz: kāds tirgotājs mums piedāvāja veselu pāri. Saņēmuši sūtījumu, redzējām, ka tie ir brīnišķīgi eksemplāri ar skaistiem rakstiem un spīdīgu ādu: tēviņam bija liela, masīva galva ar gaļīgiem žokļiem; mātītei galva bija garāka un slaidāka. Mums par izbrīnu, šīs ķirzakas nemaz neuzvedās kā tipiski tegusi. Tās nebija ne niknas, nedz nepieejamas, bet gan šķita mīlīgas kā kaķēni; visvairāk ķirzakām patika, ja tās, maigi šūpojot, auklēja uz rokām, tad tās tūliņ iesnau- dās. Vajadzēja tikai pieiet un nostāties pie krātiņa, un ķirzakas tūliņ kā negudras metās pret stiklu, cenzdamās izlauzties tam cauri un tikt cilvēkam uz rokām. Izņemot šīs vētrainās sabiedrisko tieksmju izpausmes, tām nebija nekādas vēlēšanās uzsākt aktīvu darbību; laiski izlaidušās, tās gozējās un laipnīgām acīm raudzījās uz cilvēkiem, kas parādījās rāpuļu mītnē. Šādas «drudžainas aktivitātes» rezultātā ķirzakas, protams, kļuva dienu no dienas resnākas, un, bažīgi vērodami to miesas svara pieaugumu, mēs nospriedām, ka jāuzsāk kaut kas nopietns, ja negribam, lai ari šie dzīvnieki mirst ar sirdstrieku. Atbilde bija: kustības; tādēļ Džons ik rītu, kamēr pats strādāja, izlaida ķirzakas brīvībā, lai pastaigājas pa rāpuļu mītni. Sākumā — pirmās divas trīs dienas — pasākums veicās lieliski, abi tegusi elsdami un pūzdami ik rītu pāris stundu čāpoja pa reptiļu mītni. Bet tad tie atklāja, ka, pārrāpjoties pār zemu barjeru, var nokļūt bruņurupuču nodalījumā, virs kura dega infrasarkano staru spuldze. Tā nu katru rītu, tiklīdz izlaistas ārā, ķirzakas aizelsušās metās uz bruņurupuču aizgaldu, ierāpās tur un, iekārtojušās zem infrasarkano staru spuldzes, nolikās uz guļu. Vienīgā iespēja tātad bija samazināt barības devu, un mēs savām ķirzakām likām ieturēt tik konsekventu diētu kā divām vecīgām hercogienēm kūrortā. Būtu lieki piebilst, ka nabadzītēm tas gaužām nepatika, viņas caur stiklu žēlabaini noskatījās, kā pārējie rāpuļu mītnes iedzīvotāji bauda iecienītos gardumus: jēlas olas, maltu gaļu, beigtas žurkas un kapātus augļus. Taču mēs nocietinājām savas sirdis, turpinājām stingro diētu, un drīz vien tegusi atguva senāko grāciju un izskatījās daudz skaistāki. Tagad ļaujam tiem ēst, cik vien grib, bet, kolīdz pamanām kaut mazākās korpulences pazīmes, tūliņ sākas diēta, kamēr atkal tiek atgūtas vēlamās formas.

Taču viens reptiļu mājas iemītnieks nekad nepieņēmās resnumā, lai ēda cik ēzdams: mūsu drakons, saukts Džordžs. Tas bija Gvajānas drakons, visai reti sastopams interesants ķirzaku ģints pārstāvis no Dienvidamerikas ziemeļdaļas. Garumā drakoni sasniedz apmēram divas pēdas un sešas collas, tiem ir prāvas, masīvas galvas ar lielām, tumšām, gudrām acīm. Rumpis un aste atgādina krokodila korpusu, aste klāta bruņām un lejasgalā saplacināta, bet uz muguras tiem ir biezas pupas veida zvīņas, kas stipri izceļas virs ādas. Krāsa — silti rūsgana, bet sejā pāriet palsā dzeltenumā. Drakoni ir lēnīgas, apcerīgas un pievilcīgas ķirzakas, un Džordžs bija sevišķi maigas un patīkamas dabas.

Vislielākā Gvajānas drakonu savdabība laikam ir to ēšanas veids. Pirms saņēmām Džordžu, izlasījām par šīm ķirzakām visu, ko dabūjām rokā, bet nevienā grāmatā neatradām neko īsti noderīgu. Tomēr šķita, ka drakoni ir gluži normāli ķirzaku dzimtas dzīvnieki, tādēļ nodomājām, ka tie barojami tāpat kā visas lielās gaļēdājas ķirzakas. Priecīgi sagaidījām Džordžu, lutinājām viņu, apbrīnojām un godbijīgi ievietojām lielā krātiņā, kas bija celts īpaši viņam, tur atradās pat baseins personiskām vajadzībām. Sī ērtība viņam, šķiet, ļoti patika, jo, novietots krātiņā, viņš tūlīt devās taisni uz baseinu un ienira tajā. Tur viņš plunčājās kādu pusstundu, šad tad uz dažām minūtēm iegremdēdams galvu ūdenī un domīgi pētīdams baseina dibenu. Tovakar pasniedzām Džordžam beigtu žurku, kuru viņš ar nepārprotamu nicināšanu noraidīja. Tad izmēģinājāmies ar cālēnu, bet arī bez rezultātiem. Uz zivīm viņš noskatījās ar tādu riebumu, it kā tā būtu briesmīgākā inde, un mēs gluži izmisām, jo nevarējām iedomāties neko, kas viņam garšotu. Taču tad, kad jau bijām pārliecināti, ka Džordžs cieši nolēmis nomirt badā, Džonam ienāca prātā laba doma. Viņš salasīja sauju treknu dārza gliemežu un iebēra tos Džordža baseinā. Džordžs tupēja uz koka stumbra krātiņa kaktā, izskatīdamies gaužām majestātisks, un, galvu piešķiebis, vēroja, kā gliemeži, burbuļus mezdami, peld pa baseinu.

Tad viņš norāpās lejā, ieslīdēja baseinā un ieinteresēts piebāza gliemezim degunu, bet mēs cerību pilni vērojām viņa rīcību. Vārīgi viņš saņēma gliemi mutē un, galvu atgāzis, ļāva tam aizslīdēt dziļāk. Tagad, kad Džordžs bija atvēris muti, es ieraudzīju, ka viņam ir īpatnējākie zobi, kādus jebkad biju ķirzakai redzējis: tie taču ārkārtīgi piemēroti gliemežu ēšanai. Priekšzobi bija nelieli, smaili un mazliet atliekti atpakaļ. Sie zobi derēja barības satveršanai. Saķērusi gliemezi, ķirzaka atgāza galvu, tā ka molusks aizslīdēja dziļāk un nokļuva uz dzerokļiem. Dzerokļi bija lieli, plati, taisnstūraini, ar robotu virsmu un izskatījās ļoti līdzīgi ziloņa zobiem miniatūrā. Ar mēli Džordžs aizmanevrēja molusku līdz masīvajiem dzerokļiem un tad lēnām salaida žokļus kopā. Gliemezis nokrakšķēja un sadrupa; pārliecinājies, ka čaula salūzusi, drakons savāca kumosu mutes vidū un ar rūpīgām mēles manipulācijām atdalīja gliemežvāka drumslas un tās izspļāva. Pēc tam viņš ar acīm redzamu patiku norija mīksto gliemi. Sis process ilga apmēram pusotras minūtes, tad Džordžs vēl pakavējās tīksmē, ar melno mēli aplaizīdams lūpas. Pēc brīža viņš atkal paliecās uz priekšu un cīrīgi satvēra otru gliemezi, kuru apstrādāja tādā pašā veidā. Pusstundas laikā viņš bija norijis divpadsmit molusku, un mēs gavilējām, jo zinājām, ka nu, kad esam iepazinuši Džor- dža gaumi, mums vairs nebūs nekādu grūtību viņa uzturēšanā.

Vienmēr jūtamies atviegloti, kad kāds rāpulis sāk pats uzņemt barību; bieži vien tie diezgan ilgu laiku atsakās ēst un tad jābaro ar varu, bet tas ir sarežģīts un nepatīkams darbs. Daudzas žņaudzējčūskas, tikko atvestas, atsakās no barības un jābaro, līdz tās iedzīvojas jaunajos apstākļos, bet tā tiešām nav tīkama operācija, jo čūskām ir ļoti vārīgi žokļi un zobi, tādēļ viegli var kaut ko salauzt un tādējādi izraisīt mutē infekciju. Visgrūtāk mums laikam tomēr klājās ar jauno gaviālu pāri. Tie ir Āzijas krokodili, kas savvaļā pārtiek no zivīm. Atšķirībā no aligatoru un krokodilu pastrupajiem, stiprajiem žokļiem gaviālu žokļi ir gari un ļoti šauri, stipri līdzīgi knābim. Tiklab žokļi, kā zobi ir trausli; it īpaši 2obi, šķiet, var izbirt no tā vien, ka jūs uz tiem paskatāties. Kad pienāca sūtījums ar abiem jaunajiem gaviāliem un tie stūrgalvīgi noraidīja jebkādu barību, arī zivis savā dīķī, mums pavisam saplaka dūša, jo sapratām, ka vajadzēs tos barot ar varu. Sis process bija nepatīkams, laikietilpīgs un grūts, un to vajadzēja darīt reizi nedēļā veselu gadu, līdz gaviāli sāka ēst paši. Vispirms stingri jāsatver no mugurpuses dzīvnieka kakls un aste. Tad viņš jāizceļ no baseina un jānovieto uz piemērotas līdzenas virsmas. Cilvēks, kas jums palīdz, iestumj plakanu, gludu dēlīti krokodilam labi dziļi mutē, tieši aiz pēdējiem dzerokļiem. Kad žokļi tādā veidā mazliet atplesti, jūs palaižat vaļīgāk tvērienu pie kakla, pastiepjat roku uz priekšu, iebāžat īkšķi un rādītājpirkstu starp žokļiem un turat tos vaļā. Tas parasti ir daudz vieglāk, nekā izklausās. Otrs cilvēks atnes garu, tievu kārti un trauku ar gaļas gabaliem vai jēlām zivīm. Uzdūris gaļas gabalu vai zivi kārts galā, viņš to iebāž krokodilam mutē un stumj uz rīkles pusi. Tā nu ir uzdevuma sarežģītākā daļa, jo visiem kroko- diliem ieeju rīklē sedz ādas vārstulis: tas dod iespēju dzīvniekam zem ūdens atvērt muti un tomēr neaizrīties ar ūdeni. Barība jādabū šim vārstulim garām un jāiestumj rīklē. Tad jūs masējat krokodila kaklu, līdz jūtat, ka barība ieslīd kuņģī. Kā jau teicu, tā ir ļoti

nepatīkama procedūra tiklab gaviālam, kā barotājam.

Vismazāk raižu no visiem rāpuļu mītnes iedzīvotājiem sagādā abinieki. Tie parasti ēd labi un necieš no neiedomājami daudzajiem audzējiem, čūlām un parazītiem, kas moka ķirzakas un čūskas, kaut gan jāpiebilst, ka abiniekiem, lai jums nekļūtu pārāk garlaicīgi, reizēm gadās viena otra sevišķa k«ite. Tam par labu ilustrāciju noder mūsu pipas. Sīs dīvainās būtnes atrodamas Gvajānā un, godīgi sakot, nav salīdzināmas ne ar Vienu citu radījumu zemes virsū. Rumpji tām gandrīz kvadrātveida, pa kājai, tā teikt, katrā stūri un nelielu nosmailējumu tajā vietā, kur vajadzētu būt galvai. Dzīvnieks ir- pavisam plakans, turklāt tumšā, melnbrūnā krāsā, tādēļ izskatās, it kā tas krietni sen būtu cietis smagā nelaimes gadījumā un kopš tā laika pamazītēm atgūst agrāko formu. Visinteresantākais ir šo dīvaino dzīvnieku vairošanās veids. Pipu krupji mazuļus nēsā somās. Pārošanās laikā mātītei āda uz muguras sabiezē, kļūst mīksta un poraina un tādējādi ir sagatavota nārstam. Tēviņš uzmetas mātītei uz muguras, un tā izlaiž zem tēviņa vēdera garu olnīcu. Tēviņš katru ikru apaugļo un iespiež mātītes muguras porainajā ādā, tā ka virspusē paliek tikai niecīga daļiņa, kas vēlāk sacietē. Kurkuļi attīstās pa vienam katrā somiņā un turpat pārdzīvo visas metamorfozas stadijas, līdz kļūst par savu vecāku sīku kopiju. Kad pienācis laiks izšķilties, apvalka sacietējusī daļiņa kļūst vaļīga, mazie krupīši to atstumj malā un izrāpjas ārā gluži kā stratonauti no gondolas.

Reiz man laimējās novērot dažu pipu krupīšu izšķil- šanos, un ļoti iegribējās izmēģināt, vai iespējams tos pavairot zooloģiskā dārza apstākļos. Tādēļ pasūtīju kādam tirgotājam krupju pāri un novietoju tos rāpuļu mītnē. Turējām pipas lielā akvārijā, jo atšķirībā no citiem krupjiem tās ir pilnīgi ūdens dzīvnieki. Pipas jaunajā mājoklī iejutās ļoti labi un drīz vien notiesāja desmitiem milzīgu slieku. Nu, manuprāt, atlika vienīgi gaidīt, kad tās sāks nārstot. Kādu rītu ieradās Džons un sacīja, ka viena pipa acīmredzot ievainojusi vēderu, kaut gan viņš nespējot iedomāties, kā tas varējis notikt. Pārbaudīju krupi un konstatēju, ka šķietamais ievaino-

jums ir kaut kas līdzīgs milzīgai asins tulznai. Nesapratām, ko iesākt. Ja krupji nebūtu ūdens dzīvnieki un tiem būtu sausa āda, es slimajā vietā būtu injicējis penicilīnu. Divdesmit četru stundu laikā abi krupji nobeidzās; ķermeņi tiem no vienas vietas bija noklāti ar sarkaniem asins un limfas pūslīšiem. Nosūtīju pipas sekcijai un saņēmu atbildi, ka tās nobeigušās no kādas neizpētītas slimības, ko dēvē par «sarkano kāju». Es instinktīvi nojautu, ka nāves cēlonim ir kāds sakars ar ūdeni, kurā mēs krupjus turējām: tas bija parastais krāna ūdens, taču ar skābu reakciju. Tādēļ pasūtīju jaunu pipu pāri, kurus turējām dīķa ūdenī. Pagaidām panākumi ir labi un krupju pāris jūtas lieliski. Varbūt mums laimēsies un piedzīvosim arī nārstu, ja vien tie neizdomās ko jaunu, lai pieviltu manas cerības.

Citas sugas abinieki, kuriem ir gandrīz tikpat interesants vairošanās veids kā pipām, ir mazās somainās vardes. Mums no Ekvadoras atveda piecas šādas skaistas, apaļas vardītes ar burvīgiem zaļiem un melniem rakstiem. Tās labi iejutās, dūšīgi ēda, bet neizrādīja ne mazāko tieksmi vairoties. Ielaidām vardes lielākā rezervuārā, kur tām bija prāvāka sauszemes un ūdens platība, un mūsu nodoms izdevās. Kamēr nav nārsta laiks, mātītes soma, kas atrodas muguras lejasgala, gandrīz nav manāma. Pamatīgāk ieskatoties, var ieraudzīt ādā tikko jaušamu svītru ar viegli izrobotu malu, it kā āda būtu bijusi pārplēsta un pēc tam slikti sadzijusi. Taču, sākoties nārsta laikam, plaisa kļūst labāk saredzama. Vardes sāk kurkstēt, un drīz vien mātītes uzmeklē kādu attālāku kaktu un sāk ļoti interesantu procedūru. Ar lielu piepūli tās pārmaiņus atliec aiz muguras te vienu, te otru pakaļkāju, iebāž kāju pirkstus somiņās un sāk staipīt ādu. Kad mātītēm šķiet, ka somiņas izstaipītas vajadzīgajā lielumā, viņas ir sagatavojušās nārstam. Man neizdevās uzzināt, kā ikri nokļūst somās, jo diemžēl šajā brīdī nebiju klāt. Redzējām vienīgi, ka mātītei somiņa bija līdz malām pilna ar ikriem, izskatījās, ka tai mugurā būtu uzdauzīts milzu puns. Mātīte nēsā ikrus, līdz kaut kādā veidā uzzina, ka tie pietiekami nogatavojušies, lai izšķiltos kurkuļi; tad mātīte pārvietojas no sauszemes ūdenī. Kurkuļi izšķiļas no želatīnam līdzīgajiem ikriem un peld projām, māte vairs neliekas gar tiem ne zinis. Mēs

konstatējām, ka kurkuļi ļoti labi spēj pārtikt no gaļas kripatiņām un baltajiem tārpiem, tiem mazajiem tārpiņiem, ko akvāriju īpašnieki audzē zivju barībai. Kad vardulēniem izauda kājiņas un tie iznāca uz sauszemes, mēs tos sākām barot ar augļu mušiņām un mazām slieciņām, līdz vardītes pieauga tik lielas, ka varēja jau ēst istabas un zilās mušas.

Abiniekus ir daudz vieglāk pavairot nekā rāpuļus, jo nav jāraizējas par mitrumu. Rāpuļi dēj olas ar pergamentam līdzīgu čaulu, vieniem tā mēdz būt mīksta, citiem — cieta. Ja krātiņā nav pareizās temperatūras un gaisa mitrums ir pārāk liels vai pārāk mazs, olas saturs vai nu sakaltīs, vai sāks pelēt. Kaut arī mums kādreiz ir laimējies pieredzēt rāpuļu olas izšķiļamies, izredzes tomēr allaž ir deviņdesmit deviņi pret vienu. Taču reiz mums izdevās izperināt dažas Dienvideiropas bruņurupuča olas, un tādēļ mēs ļoti lepojāmies. Sie bruņurupuči laikam gan ir vieni no izplatītākajiem istabas dzīvniekiem un pastāvīgi dēj olas apnicīgi vienmērīgās laika atstarpēs, bet no tām gaužām reti izšķiļas bruņurupucēni. Domādams, ka šis perējums nebūs veiksmīgāks par visiem iepriekšējiem, Džons olām nepievērsa sevišķas uzmanības. Viņš ieraka tās smiltīs viena krātiņa dibenā, kur, pēc viņa domām, bija piemērota temperatūra. Pagāja nedēļa pēc nedēļas, līdz Džons beidzot olas pavisam piemirsa. Tādēļ jo lielāks bija viņa pārsteigums, kādu rītu ieraugot pa krātiņu ļēpojam mazu bruņurupucīti. Viņš pasauca mani, un mēs izkārpījām no smiltīm arī atlikušās olas. No sešām olām četras bija šķilšanās stadijā. No vienas olas mazulis bija bezmaz jau izšķīlies, bet pārējie trīs bruņurupucēni tikko bija sākuši apstrādāt čaulu. Lai varētu ērtāk novērot šķilšanos, novietojām olas nelielā akvārijā uz trauka, kurā bija smiltis. Olas bija gandrīz galda tenisa bumbiņas lielumā un apmēram tādas pašas formas; pergamentam līdzīgā čaula bija cieta, un mazuļiem izlaušanās no ieslodzījuma acīmredzot prasīja lielu piepūli. Bruņurupucēnu, kurš bija izlauzis olas čaulā vislielāko caurumu, varēja iekšā labi saredzēt; tas griezās pa čaulu kā ritenis, pārmaiņus izmantodams gan priekškājas, gan pakaļkājas, lai paplašinātu caurumu. Uz deguna tam bija mazs ragvielas «knābītis».

Uzskata, ka bruņurupucēnam tas noder, lai dotu čaulai pirmo triecienu; vēlāk tas nokrīt. Taču neredzēju, ka šis mazulis vispār būtu izmantojis «knābi» — visu grūto darbu tas paveica ar priekšējām un pakaļējām kājām, bieži apstādamies, lai atgūtu spēkus. Pagāja trīsceturt- daļstundas, līdz tam izdevās izlauzties, ola pāršķēlās uz pusēm, un mazais bruņurupucēns aizvēlās pa smiltīm ar vienu čaulas pusi kā cepuri uz muguras bruņām. Kad mazulis izšķīlās no olas, bruņas tam bija saburzītas, neizveidojušās un ļoti mīkstas, un katrs bruņurupucītis bija apmēram divšiliņu monētas lielumā. Taču jau pēc kādas stundas bija notikušas ievērojamas pārvērtības; likās, it kā tajos ar velosipēda sūkni būtu iesūknēts gaiss. Bruņas nebija vairs saplacinātas, tās bija kļuvušas gludas, cēli izliektas un izskatījās daudz cietākas, kaut arī īstenībā joprojām bija mīkstas kā samircis kartons. Tagad bruņurupucīši bija jau krietni prāvāki par pašu olu, un, ja es savām acīm nebūtu vērojis to izšķilšanos, nekad neticētu, ka tie pirms īsa brīža atbrīvojušies no tik maza krātiņa. Ievēroju, ka izšķiļoties mazuļiem bija gari un asi nagi, jādomā, lai palīdzētu izlauzties no olas čaulas. Taču ļoti īsā laikā nagi nodila līdz normālam garumam.

Biju pavadījis vairākas stundas, vērodams izšķilšanās procesu, un nenožēloju nevienu mirkli. Jutu visdziļāko apbrīnu pret šiem mazajiem, apaļajiem un nopietnajiem bruņurupucēniem, jo izlaušanās no olas nav nekāds vieglais darbs. Visvairāk mani uzjautrināja skats, kā mazais rāpulītis, brītiņu palauzis caurumu čaulā ar pakaļkājiņām, laiku pa laikam apgriezās apkārt, un nākamajā mirklī- caurumā iznira mazs, grumbains, pabēdīgs ģīmītis, it kā bruņurupucēns gribētu pārliecināties, vai pasaule vēl ir turpat uz vietas un vai tā joprojām tikpat pievilcīga, kāda bija pirms brītiņa, kad tas palūkojās iepriekšējo reizi. Jutāmies ļoti laimīgi, ka mums izšķīlušies bruņurupucēni, bet vēl laimīgāki jutāmies tādēļ, ka Ralfs Tompsons, kas ilustrējis šo grāmatu, tieši šajā laikā ciemojās pie manis un varēja uzzīmēt izšķilšanās procesu no sākuma līdz beigām, turklāt viņš man apgalvoja, ka tas viņam sagādājis lielu prieku, kaut arī lielā karstuma dēļ, kas valda rāpuļu mītnē, viņam visu laiku bija aizsvīdušas brilles.

CETURTA NODAĻA KLAUDIJS ANEMONĒS

Godājamais mister Darel, vai Jūs savus dzivniekus arī izbāžat? Ja Jūs kādreiz vēlētos savus dzivniekus izbāzt, es Jums to varētu izdarīt, jo man ir liela pieredze dzīvnieku izbāšanā …

Viena no daudzajām problēmām, kad atved jaunus dzīvniekus, ir viņu iejušanās process; kamēr dzīvnieki jaunajā krātiņā nejūtas kā mājās un jums neuzticas, tikmēr nevar teikt, ka tie pieraduši. Ir daudz dažādu veidu, kā padarīt jauno mitekli dzīvniekam par īstajām mājām, un gandrīz vai katrā gadījumā jārīkojas citādi. Reizēm jādod īpaši gardumi, lai dzīvnieks kārē pēc ēdiena aizmirstu bailes. Ja jaunais dzīvnieks ir ļoti nervozas dabas, krātiņā jānovieto kaste, kur tas var paslēpties, vai arī jāaizklāj krātiņam priekšā drāna, kamēr dzīvnieks būs atskārtis, ka jūs nedomājat darīt tam nekā ļauna. Gadās, ka jālieto visdīvainākās metodes, lai modinātu dzīvniekā uzticību, un tam par labu piemēru noder mūsu noņemšanās ar Topsiju.

Kādā aukstā ziemas dienā biju iegriezies zooloģiskajā veikalā, lai apskatītos, vai nevarēšu nopirkt kaut ko interesantu savam zvērudārzam. Staigādams pa veikalu, pēkšņi ievēroju kaktā ļoti drēgnu, tumšu krātiņu, no kura man pretī raudzījās maza sejiņa, visaizkustinošākā, kādu jebkad nācies redzēt. Tā bija ogles melnumā, ar lielām, mirdzošām acīm, kurās, šķiet, vienmēr lāsoja asaras. Spalva ap sejiņu bija sarkanbrūna, īsa un bieza kā dārga paklāja pūkas. Ielūkojos ciešāk un sapratu, ka sejiņa pieder vilnainā pērtiķa mazulim, vienam no burvīgākajiem Dienvidamerikas primātiem. Mazulis nevarēja būt vairāk kā dažu nedēļu vecs un bija vēl daudz par mazu, lai viņu atšķirtu no mātes. Viņš nelaimīgs čurnēja uz krātiņa grīdas drebēdams un klepodams, deguns viņam tecēja, kažociņš bija netīrs un savēlies pinku pinkās. Pēc pērtiķēna • izskata un smakas, kas plūda no krātiņa, uzreiz konstatēju, ka mazajam ir enterīts, turklāt viņš saaukstējies, ja vien nav jau sācies plaušu karsonis. Tas gan nebija dzīvnieks, kuru cilvēks, kam ir cik necik sajēgas, iekārotu nopirkt. Bet tad mazais tik izmisīgi paskatījās mani ar lielajām, tumšajām acīm, ka es biju pagalam. Apvaicājos tirgotājam, cik viņš par mazuli prasa. Viņš atbildēja, ka viņam ne prātā neesot nācis piesolīt man pēr- tiķīti, jo es esot labs pircējs un mazulis droši vien nebūšot dzīvotājs. Es atbildēju: redzu, ka risks liels, bet, ja viņš ir ar mieru dzīvnieku man atdot, tad es viņam par to samaksāšu, ja mazulis paliks dzīvs, bet nemaksāšu, ja tas nobeigsies. Tirgotājs diezgan negribīgi piekrita šādai norunai, mēs žēlabaini pīkstošo mazuli iesaiņojām ar salmiem izklātā kastē, un es steidzos ar viņu atpakaļ uz Džersiju. Zināju — ja mazo steigšus nesāks ārstēt, tas nomirs, un varbūt jau ir par vēlu.

Atgriezies mājās, es mazuli, kuru kāds nosauca par Topsiju, novietoju siltā krātiņā un izmeklēju. Sapratu, ka pirmām kārtām Topsijai jāiešļircina antibiotiskās vielas un vitamīni, lai cīnītos pret enterītu un saaukstēšanos. Otrām kārtām, jāiztīra ar paša ekskrementiem pielēkšķējušais biezais kažociņš, citādi var rasties ādas ekzēma un noies visa spalva. Galvenā problēma, protams, nu bija, vai Topsija to visu pieļaus. Lielākā daļa pērtiķu mazuļu parasti dažu stundu laikā pierod pie audžuvecākiem, un tad vairs nav nekādu grūtību. Taču Topsijas pieredze ar cilvēkiem laikam bija pārāk ļauna, un viņai uznāca histēriskas spiegšanas lēkmes (uz tādām ir spējīgi vienīgi vilnainie pērtiķi), tiklīdz pavērām krātiņa durtiņas. Tādēļ viņu tagad apstrādāt. nozīmētu tikai nodarīt vairāk ļauna nekā laba, un tomēr — vajadzēja vai nu sākt ārstēšanu, vai ļaut viņai nomirt. Tad mums iešāvās prātā laba doma: ja nu Topsija negrib par audžuvecākiem atzīt mūs, varbūt viņa atzīs ko citu? Kā būtu ar rotaļu lācīti? Mēs gan vēl šaubījāmies, tomēr kaut ko vajadzēja mēģināt, tādēļ sadabūjām lāci. Lācim bija tīkama, kaut arī pa- muļķīga sejas izteiksme, un tas bija apmēram tādā lielumā, kādā varētu būt Topsijas māte, tādēļ ielikām to krātiņā un gaidījām rezultātus. Sākumā Topsija negāja lācim ne tuvumā, taču beidzot ziņkāre uzvarēja un viņa tam pieskārās. Konstatējusi, ka lācis ir pūkains un spalvains, viņa tūliņ tam pieķērās un jau pēc pusstundas bija to apskāvusi aizkustinošā mīlestībā.

No šā brīža Topsija pilnīgi pārvērtās. Kamēr viņa ar rokām, kājām un asti bija piekļāvusies rotaļu lāčukam, viņa nebaidījās arī no cilvēkiem. Mēs gluži vienkārši izcēlām no krātiņa lāci ar visu Topsiju, kas bija tam pielipusi kā dadzis, un varējām darīt ar pērtiķēnu visu, ko gribējām. Tā mums tagad kļuva iespējams izdarīt Topsijai injekcijas un iztīrīt viņas lēkšķaino kažociņu; jau pēc dažām dienām viņa sāka atveseļoties un izskatījās gluži citāda. Bet radās jauna problēma: dienām ritot, lācis kļuva aizvien netīrāks, līdz beidzot nospriedām, ka tas jāizvāc no Topsijas krātiņa, jāizmazgā un jādezinficē. Topsijai par briesmīgu nepatiku, paņēmām

lāci. Pērtiķēnam tūliņ uznāca spiegšanas lēkme. No visas pērtiķu dzimtas vilnainie pērtiķi ir vistrakākie spiedzēji — spiegoņa ir skaļāka un griezīgāka par visu, ko cilvēka auss jebkad dzirdējusi, tā iet caur kauliem, liek asinīm dzīslās sastingt un skan kā miljoniem reižu pastiprināta naža čirkstoņa pa šķīvi. Aizbāzām ausis un mierinājām sevi ar domu, ka pēc minūtēm desmit Topsija rimsies, sapratusi, ka lāci atpakaļ nedabūs, bet Topsija nerimās. Viņa spiedza nepārtraukti visu rīta cēlienu, un ap lenča laiku mūsu nervi bija pagalam. Atlika tikai viens: sēdāmies savā mazajā kravas mašīnā, braucām uz pilsētu un, izstaigājuši vairākus rotaļlietu veikalus, atradām lāci, kas bija ļoti līdzīgs Topsijas lācim. Tad steidzāmies atpakaļ uz mājām un iebāzām to Topsijas krātiņā. Topsija apklusa spiedziena vidū, tad skaļi un priecīgi iekliedzās un metās pie jaunā lāča, cieši apskāva to ar rokām, kājām un asti un tūliņ iegrima Ģiešā miegā. Pēc tam regulāri mainījām lāčus: kamēr vienu mazgāja, audžumātes pienākumus uzņēmās otrs, un Topsija ar šādu kārtību bija pilnīgi apmierināta.

Beidzot Topsija bija izaugusi lielāka par saviem lāčiem, un mēs nolēmām, ka pienācis laiks viņu no tiem atradināt, jo drīz viņai būs jāpārceļas uz lielo krātiņu pie citiem vilnainajiem pērtiķiem, un viņa nevarēja tur ierasties ar lāčiem. Sapratām, ka vajag pieradināt viņu dzīvot sabiedrībā, tādēļ izraudzījāmies lielu, rudu jūras cūciņu, kurai bija miermīlīga daba un nebija ne drusciņas prāta. Ielaidām to Topsijas krātiņā; viņa sākumā nelikās gar to ne zinis, ja vien jūras cūciņa netuvojās viņas dārgajiem lāčiem, — šādās reizēs viņa to iepļau- .kāja. Nepagāja ilgs laiks, un Topsija atklāja, ka blakus gulēšanai jūras cūciņa ir daudz labāka nekā lācis, jo tai ir iekšējā centrālā apkure. Jūras cūciņa (tas bija tēviņš, kuru mēs ērtības labad iesaucām par Heroldu), šķiet, par to visu neko nenojauta. Ja Heroldam galvā vispār spēja rasties kāda doma, tad tā bija vienīgi doma par ēšanu. Herolda dzīves uzdevums bija nogaršot visu, kam vien tiek tuvumā, un tam nebūt nepatika, ka tāds despotisks pērtiķēns kavē šā svarīgā uzdevuma izpildīšanu. Turpretī Topsijai bija ļoti precīzs laika iedalījums — kad jāceļas augšā, kad jāiet gulēt, kad jārotaļājas, un tā joprojām —% un viņa neredzēja nekādas vajadzības Herolda ēdellbas dēj mainīt savu dzīves stilu. Tiklīdz Herolds bija atradis labu burkānu vai ko tamlīdzīgu, Topsija sadomāja, ka jāiet gulēt, un, paķērusi nabagu aiz pakaļkājas, pavisam necienīgi stiepa to uz salmiem klāto kopīgo migu. Tur, lai pazemojuma mērs būtu pilns, viņa uzrāpās Heroldam mugurā, cieši apvija apkārt rokas, kājas un asti, lai tas nevarētu aizbēgt, un aizmiga; izskatījās, it kā milzīgs žokejs jātu uz maza, ļoti apaļa, ruda zirdziņa.

Otrkārt, jūras cūciņai dzīvi sarūgtināja Topsijas ciešā pārliecība — ja vien Heroldam (Jotu iespēju, tas varētu lēkāt pa zariem tikpat veikli kā viņa. Viņa nešaubījās: vajadzētu tikai uzdabūt Heroldu kokā, un viņš kļūtu par lielisku kāpelētāju, tā ka vienīgais darbs bija pacelt jūras cūciņu no zemes. Topsijai palika brīva tikai viena roka, bet Herolds bija resns, smags un pats nemaz necentās piepalīdzēt. Ar lielām pūlēm Topsija iežmiedza viņu padusē un sāka rāpties augšup pa stiepļu režģi, taču vēl nebija tikusi par sprīža tiesu uz priekšu, kad Herolds izslīdēja viņai no paduses un novēlās uz krātiņa klona. Nabaga Herolds, man šķiet, dzīve ar Topsiju viņu gaužām nomocīja, bet savu uzdevumu viņš veica labi, jo Topsija ļoti drīz aizmirsa lāčus un varēja pārcelties uz dzīvi lielajā krātiņā pie pārējiem vilnainajiem pērtiķiem. Heroldu aiznesa atpakaļ uz jūras cūciņu aizgaldu, kur viņš savas mūža dienas pavada, grimdams līdz ceļiem dārzeņos un brizdams tiem cauri drūmā apņēmībā.

Nākamais dzīvnieks, kas mums sagādāja visai lielas grūtības, līdz iejutās, bija Freds — patas pērtiķis no Rietumāfrikas. Tas bija pilnīgi pieaudzis tēviņš, viens no lielākajiem savas sugas pārstāvjiem, kādu jel kad biju redzējis, un līdz šim bija mitis kādā ģimenē Anglijā. Man vienmēr paliks noslēpums, kā šie cilvēki varēja viņu izaudzēt tik lielu un viņš tos ne reizes nebija sakodis, jo Freda ilkņi ir vairāk nekā divas collas gari un asi kā bārdas naža asmeņi. Šķita, ka pirms ierašanās pie mums Freds bija paradis ik vakaru iet istabā un skatīties televīzijas pārraides.

Taču visbriesmīgākais bija Freda apģērbs. Patas pērtiķus klāj bieza, koši ruda vilna, bet Freds pie mums ieradās, tērpies šausmīgas, spilgti sarkanas krāsas adītā džemperī. Sī kombinācija lika nobālēt pat tiem zooloģiskā dārza kalpotājiem, kas par krāsu saskaņu nelikās daudz zinis.

Posta gals bija ar to, ka Freds skuma pēc televīzijas pārraidēm un braucieniem automašīnā un droši vien uzskatīja mūs par vainīgiem savā zaudējumā, tādēļ jau no paša sākuma ienīda mūs visus bez izņēmuma. Ja kāds tuvojās viņa krātiņam, viņš metās stiepļu pinumā un mežonīgi to purināja, atžņiebdams zobus negantā vieplī. Kamēr Freds nepagodināja mūs ar savu uzticēšanos (necerējām, ka tas vispār kādreiz notiks), nevarējām neko iesākt, lai atbrīvotu viņu no drausmīgās ja-

kas. Tā nu Freds ar sarkano jaku mugurā tupēja zaros savā bur! un neizrādīja mums ne mazākās piedošanas zīmes. Ar katru dienu stāvoklis pasliktinājās, jo džemperis aizvien vairāk savēlās un kļuva aizvien netīrāks, un Freds izskatījās kā izniris no visnabadzīgākajām padibenēm. Izmēģinājāmies visādi atbrīvot viņu no ne- higiēniskā apģērba gabala, bet velti. Freds ar džemperi laikam lepojās un kļuva gaužām negants, ja lūkojām viņam to novilkt. Sākām jau rēķināt, cik ilgam laikam jāpaiet, lai adījums aiz vecuma sairtu, bet džempera adītāja bija izvēlējusies ļoti stipru dziju, un mēs skaidri sapratām, ka paies pāris gadu, līdz džemperis izjuks. Taču tad mums nāca talkā pats liktenis. Iestājās karstuma periods, un zīdītājdzīvnieku mītnē, kur uzturējās Freds, temperatūra sakāpa milzīgi augstu. Sākumā Fredam tas varen patika, bet tad kļuva par traku pat viņam, un mēs vērojām, ka viņš domīgi rausta savu džemperi. Nākamajā rītā ieraudzījām pretīgo apģērba gabalu glīti karājamies Freda krātiņā uz zara un ar gara koka palīdzību izķeksējām to ārā. Kopš tās dienas Freds kļuva daudz rāmāks; īsti uzticēties viņam nevarēs nekad, bet tagad Viņš vairs, šķiet, neuzlūko cilvēkus par ienaidniekiem.

Cits dzīvnieks, ar kuru mēs sākumā nezinājām, ko iesākt, bija Malabaras vāvere Milisenta. So vāveru dzimtene ir Indija. Tās ir vislielākās vāveres, apmēram divas pēdas garas, druknu augumu un garu, ļoti kuplu asti. Ķermeņa apakšpuse tām ir safrāndzeltena, bet virspuse intensīvā mahagoni sarkanumā; ausu smailes rotā lieli melnu spalvu pušķi. Kā jau vāverēm klājas, arī Malabaras vāveres ir ļoti kustīgas, žiglas un ziņkāras, tikai atšķirībā no vairākuma šās dzimtas dzīvnieku tām nepiemīt kaislība sagrauzt visu, kas gadās pa zobam. Milisenta šajā ziņā, protams, bija izņēmums. Viņa bija cieši pārliecināta, ka daba viņai devusi lielu, koši oranžu ilkņu pāri vienīgi tādēļ, lai sagrauztu katru būri, kurā mita. Turklāt viņa to nebūt nedarīja bēgšanas nolūkā, jo, izgrauzusi lielu caurumu krātiņa vienā pusē, tūdaļ pārvietojās uz otru pusi un sāka darbu no jauna. Milisenta mums izmaksāja bargu naudu, līdz beidzot iegādājāmies krātiņu, kas bija izsists ar skārdu, un tādējādi darījām galu vāveres nedarbiem. Taču, saprazdami, ka viņai pietrūks ierastās nodarbības, mēs likām krātiņā lielas malkas pagales, un viņa grauza tās pušu kā īsts motorzāģis.

Sākumā Milisenta bija visai mežonīga un, ne mirkli nevilcinādamās, cirta zobus pirkstos katram, kas bija pietiekami nepiesardzīgs, lai sagādātu viņai šādu iespēju. Vāveres negantību nespēja mazināt pat kārumi, ko viņai devām, piemēram, sēnes vai ozolzīles, tādēļ nospriedām, ka viņa pieder pie nepiejaucējamiem dzīvniekiem. Taču tad atgadījās bēdīgs notikums: kādu dienu atradām vāveri guļam krātiņā bez samaņas. Nekādi īpaši simptomi nebija novērojami, un tādēļ bija ļoti grūti noteikt, kas viņai īsti vainas. Ja kādam dzīvniekam piemetas nenosakāma kaite, es parasti lietoju divus līdzekļus: iešļircinu antibiotiskās vielas un turu dzīvnieku siltumā. Tādēļ injicēju Milisentai antibiotikas un aiznesu viņu uz rāpuļu mītni, jo tā ir vienīgā vieta, kas tiek kurināta arī vasaru.

Pēc dažām dienām Milisenta atlaba, bet jutās vēl visai vārga. Taču visdīvainākais bija pārvērtība viņas raksturā. No negantas cilvēknīdējas tā pēkšņi bija kļuvusi par tādu Horno sapiens draugu, ka nenobrīnīlies. Vajadzēja tikai pavērt būra durvis, kad vāvere tūliņ metās jums rokās, maigi skrubināja pirkstus un nopietni raudzījās acīs, viņas garās ūsas jūtu uzplūdā trīsēja. Vislabāk Milisentai patika apgulties uz rokas kā uz koka zara un zvilnēt tur stundām ilgi, ja vien to atļāva. Tā kā viņas raksturs bija tik ļoti mainījies uz labu, viņu ik rītus izlaida brīvībā un ļāva skraidīt pa rāpuļu mītni. Milisenta pavisam drīz atklāja, ka bruņurupuču nodalījumā atrodas viss, ko vien augsti cienījama Malabaras vāvere var vēlēties: tur bija infrasarkano staru spuldze, kas izplatīja tīkamu, koncentrētu siltumu; tur bija milzu bruņurupuču muguras, kas derēja par ideālu uzmešanās vietu; un tur vienmēr pārpilnībā bija dārzeņi un augļi. Tā nu milzu bruņurupuči smagnēji čāpoja pa aploku, bet Milisenta tupēja tiem mugurā. Tiklīdz bruņurupucis bija ieraudzījis kādu kārdinošu augli un patlaban grasījās izstiept kaklu, lai to satvertu, vāvere nolēca zemē, pagrāba augli un uzlēca atpakaļ viņam uz muguras bruņām, pirms bruņurupucis vispār bija apjēdzis, kas notiek. Man šķiet,

milzu bruņurupuči jutās visai priecīgi, kad Milisenta bija pietiekami atlabusi, lai atgrieztos sīko zīdītājdzīv- nieku mītnē; ne tikai tādēj, ka vāvere bija diezgan smagi spiedusi to bruņas, ari pastāvīgā gardo kumosu nozušana no paša degungala droši vien bija stipri bojājusi bruņurupučiem nervus.

Jābrīnās, cik dažādi pierod pie nebrīves brīvā dabā notverti dzīvnieki (atšķirībā no cilvēku izaudzētiem savvaļas dzīvniekiem). Citiem vajag krietni ilgu laiku, lai iejustos, citi turpretim jau kopš pirmā brīža izturas tā, it kā būtu zooloģiskajā dārzā piedzimuši. Kāds tirgotājs atsūtīja mums brūnu vilnaino pērtiķu pāri, kuru bija saņēmis tieši no Brazīlijas. Redzējām, ka tēviņš ir lielisks eksemplārs — pilnīgi pieaudzis, gadus divpadsmit vai četrpadsmit vecs. Tas mūs pārāk neiepriecināja, jo sapratām, ka tik vecam pērtiķim pierašanai vajadzēs daudz laika, tas varēja sākt nīkuļot un pat nobeigties. Ievietojām viņu krātiņā kopā ar draudzeni un

tad atnesām augļus un pienu. Tos ieraudzījis, viņš ļoti uztraucās, un, tikko atvērām krātiņa durvis, mums par ārkārtīgu pārsteigumu, tūliņ steidzās pretī un sāka ēst un dzert no traukiem, kurus vēl turējām rokā, it kā būtu dzīvojis kopā ar mums gadiem, nevis ieradies tikai pirms īsa brītiņa. Jau no paša sākuma viņš bija pavisam rāms, un jaunā dzīve viņam, šķiet, sagādāja īstu prieku.

Daudzi dzīvnieki, nokļuvuši jaunajos dzīves apstākļos, izmisīgi cenšas izbēgt no saviem krātiņiem, turklāt nevis tādēļ, ka gribētu par katru cenu izkļūt brīvībā, bet gan tādēļ, ka ilgojas pēc ierastās apkārtnes — pēc ceļojuma būra, pie kura paspējuši pierast un kuru uzskata par savām īstajām mājām. Reiz man gadījās dzīvnieks, kurš, pārvietots no ceļojuma šaurā būrīša plašā, labi iekārtotā krātiņā, trīs dienas to vien darījā, kā centās no tā izlauzties, un, kad beidzot izdevās, viņš taisnā ceļā devās uz veco būri, kur viņu vēlāk atradām. Vienīgais atrisinājums šai problēmai bija ievietot ceļojuma būri jaunajā krātiņā. Tā mēs izdarījām, un dzīvnieks turpmāk izmantoja būri par guļamistabu un iejutās pavisam labi.

Ir ari tādi dzīvnieki, kuri, ja tiem izdodas izbēgt, sagādā visai lielas nepatikšanas. Piemēram varu pastāstīt par to neaizmirstamo nakti, kad Dienvidamerikas tapirs Klaudijs kaut kā bija ticis laukā no aploka. Kalpotājs, kas viņam nesa vakariņas, gan bija rūpīgi aizvēris vārtiņus, bet nebija tiem aizstūmis priekšā bultu. Klaudijs, naktī pastaigādamies pa savu teritoriju, sev par lielu prieku, bija konstatējis, ka vārti, kurus viņš allaž uzskatījis par neiekarojamiem, tagad padevās, kad viņš tiem viegli piedūra snuķi. Viņš nosprieda, ka ir ļoti piemērota nakts, lai dotos nelielā ekskursijā pa tuvāko apkārtņi. No Klaudija viedokļa, nakts patiesi bija ļoti piemērota, jo debesis bija darvas melnumā un lietus gāza tādām straumēm, kādas biju piedzīvojis gandrīz vienīgi tropos.

Pulkstenis rādīja jau divpadsmito stundu, un mēs patlaban posāmies gulēt, kad ieradās kāds visai satraukts un līdz ādai izmircis motociklists un sāka bungot pa durvīm. Cenzdamies pārkliegt lietus šalkoņu, viņš sauca, ka sava motocikla prožektora gaismā tikko redzējis lielu dzīvnieku, kurš droši vien esot kāds no mūsējiem. Jautāju, kāds šis dzīvnieks izskatījies, un viņš atbildēja, ka viņam tas licies kā kroplīgs Setlen- das ponijs ar ziloņa snuķi. Man sašļuka dūša, jo zināju, cik tālu un cik ātri Klaudijs spēj auļot, ja vien rodas kaut niecīgākā izdevība. Biju izmeties kreklos, un kājās man bija čības, bet neatlika laika meklēt piemērotāku apģērbu, lai paglābtos no lietus, tādēļ ka motociklists Klaudiju bija pamanījis tīrumā līdzās mūsu muižai un es gribēju tapiru noķert, iekams tas aizklīdis pārāk tālu. Aizdrāzos uz dārza mājiņu un sacēlu kājās visus kalpotājus, kas tur dzīvoja. Dažādās ģērbšanās stadijās viņi drāzās ārā lietū, un mēs uzņēmām kursu uz tīrumu, kurā motociklists teicās redzējis nozūdam tapiru. Tas bija paprāvs zemes gabals, kas piederēja mūsu tuvākajam kaimiņam Leonāram di Fē. Leonārs bija mūsu vispacietīgākais un iecietīgākais kaimiņš, tādēļ cieši apņēmos, ka nepieļaušu, lai Klaudijs nodara viņa teritorijā kādu postu, ja vien manos spēkos būs to novērst. Tiklīdz biju klusībā tā nosolījies, šausmās atcerējos, ka tieši šajā tīrumā, uz kuru, spriežot pēc dzirdētā, aizla- vījies Klaudijs, Leonārs pavisam nesen rūpīgi sadēstīja anemones. Varēju iedomāties, kas būs palicis pāri no kārtīgi sadēstītajiem maigajiem stādiņiem, ja tiem pāri brāzies četrsimt mārciņu smagais tapirs, zinot turklāt, ka tuvredzības dēļ viņa orientēšanās spējas ir visai vājas pat labākā laikā.

Līdz ādai izmirkuši, sasniedzām lauku un aplencām to. Protams, tur stāvēja Klaudijs, acīmredzot juzdamies tik laimīgs, kā sen nebija juties. Laiks viņam šķita ideāls, jo tapiram dzīve īsti jauki baudāma kļūst tieši vistrakākajās lietus gāzēs. Klaudijs apcerīgi gremoja prāvu anemoņu pušķi un izskatījās kā nodzīvojies Romas imperators dušā. Ieraudzījis mūs, viņš uzsauca mums sveicienu — smieklīgi smalkā balstiņā iespiedzās —, izklausījās, it kā ar slapju pirkstu būtu pārvilkts pa piepūstu gaisa baloni!. Skaidrs — viņš bija priecīgs, mūs redzot, un domāja, ka mēs piebiedrosimies viņa nakts uzdzīvei, taču neviens no mums nejutās tam īsti noskaņots. Bijām izmirkuši līdz kauliem, sastinguši aukstumā, un mūsu vienīgā vēlēšanās bija ātrāk un bez lieka trača aizdabūt Klaudiju atpakaļ aplokā.

Izmisīgi un, jādomā, visai veltīgi uzkliedzis: «Nenobra- dājiet dēstus!», devos savai tapira ķērāju komandai pa priekšu; vienotā, drūmi apņēmīgā frontē gājām virsū Klaudijam. Klaudijs paskatījās uz mums un laikam no mūsu izturēšanās noprata, ka neesam gluži vienis prā- tis ar viņu par izpriecām svešā tīrumā lietus laikā pusdivpadsmitos naktī, tādēļ, kaut arī nelabprāt, nolēma, ka viņam jāpošas prom. Pakavējies tikai mirkli, lai noplūktu vēl kumšķi anemoņu, viņš metās auļos pāri laukam, atstādams aiz sevis tādas posta pēdas, kādas var radīt vienīgi savā vaļā palaists iedarbināts buldozers. Avušies rīta čībās, ar dubļiem nošķiedušies, lēkšojām viņam pakaļ. Ātrumu bremzēja ne tikai dubļu dūkstis, bet arī cenšanās skriet pa vagu starpu, nevis pāri puķēm. Atceros, ka skriedams nodomāju: būs jālūdz Leonāram, lai turpmāk stāda puķes retākās rindās, tas ievērojami atvieglotu pakaļdzīšanos izbēgušam zvēram. Klaudijs jau bija nodarījis lielu postu puķēm, taču ļaunākais vēl bija priekšā. Tapirs spēji pagriezās un neskrēja vis uz nākamo lauku, kā bijām iecerējuši (tās bija zāļainas ganības), bet iedrāzās tieši Leonāra di Fē dārzā. Mēs apstājāmies, lai mirkli atvilktu elpu; lietus gāzās pār mums straumēm.

— Dieva dēļ, — es uzsaucu, — izdzeniet to nolādēto zvēru no dārza, iekams viņš tur nav visu nobradājis! — Nebiju to vēl izteicis līdz galam, kad dārzā vairākkārt pašķindēja plīstoši stikli, un tas mums nepārprotami vēstīja, ka tuvredzīgais Klaudijs, iedams savā parastajā gaitā, bija izbridis cauri Leonāra lecektīm. Pirms atjēdzām, ko darīt, Klaudijs, konstatējis, ka Leonāra dārzs neatbilst viņa gaumei, izlauzās cauri dzīvžogam, atstādams nejauku caurumu tur, kur vēl nupat bija auguši skaisti apcirpti košuma krūmi, un možā riksī pazuda nakts tumsā. Viņa jaunizraudzītais virziens bija bīstams citādā ziņā, jo tagad viņš skrēja taisnā ceļā uz mūsu mazo ezeriņu. Savvaļā tapiriem ļoti patīk ūdens, tie ir lieliski peldētāji un var krietnu brīdi pavadīt, paniruši zem ūdens. Pēc domas, ka vajadzēs meklēt tapiru ceturtdaļakra lielā ūdens platībā piķa melnā, lietainā naktī, sakāmvārds par adatas meklēšanu siena kaudzē šķiet bāls un nenozīmīgs. Taču šī doma tai pašā mirklī bija iešāvusies prātā arī pārējiem manas koman

das locek|iem, tādēj mēs sākām skriet, kā nekad mūžā nebijām skrējuši, un patiesi pēdējā mirklī panācām Klaudiju. Ticis klāt pie viņa apaļā dibengala, puslidus metos tam virsū un, pateicoties drīzāk aklai veiksmei nekā aprēķinam, paguvu viņu saķert aiz vienas pakaļkājas. Pēc pusminūtes karsti vēlējos, kaut nebūtu to darījis. Ar mežonīgu spērienu Klaudijs trāpīja man pa deniņiem, tā ka man zvaigznes vien gar acīm nošķīda, un tad sāka auļot, necienīgi raudams mani pa dubļiem līdzi, taču es jau biju tā izmircis, tā pārsalis, tā nojau- cies ar dubļiem un pārskaities, ka turējos pie viņa kā gliemis vētras laikā pie akmens. Mana neatlaidība tika atalgota — Klaudijam, manu svaru līdzi velkot, vajadzēja tik stipri samazināt ātrumu, ka piesteidzās ari pārējie un metās virsū tapiram kur nu kurais. Lielākās grūtības ar tapiru ir tās, ka praktiski nav kur pieķerties: ausis ir mazas, aiz tām viņu noturēt nevar, astīte niecīga, krēpju nav, tātad īstenībā vienīgā ķermeņa daļa, aiz kuras var tvert cerībā uz zināmiem panākumiem, ir kājas, bet Klaudija stilbi bija resni un slapji

no lietus. Tomēr mēs visi stūrgalvīgi turējām tos ciet, kaut arī viņš slējās pakaļkājās, spēra un nikni šņāca. Tiklīdz vienam rokas paspruka vaļā, otrs tūliņ satvēra ciešāk, līdz beidzot Klaudijs nāca pie atziņas, ka šāda aizstāvēšanās metode ir aplama. Viņš mitējās griezties kā vilciņš, brīdi apdomājās, tad vienkārši nogūlās zemē un skatījās uz mums.

Noguruši un nomocījušies stāvējām viņam visapkārt un lūkojāmies cits citā. Mēs bijām pieci, un tiepīgais tapirs svēra četrsimt mārciņu. Viņu panest mēs nespējām, un bija skaidri redzams, ka no Klaudija paša nekādu palīdzību nav ko gaidīt. Viņš gulēja ar gaužām stūrgalvīgu izteiksmi ģīmī. Tas pauda: ja gribat mani dabūt atpakaļ uz zooloģisko dārzu, esiet tik laipni un aiznesiet. Nekādu papildspēku, ko pieaicināt, mums nebija, un izskatījās,» ka esam nokļuvuši strupceļā. Taču — ja Klaudijs domāja palikt pie sava, arī es netaisījos no cīņas atteikties. Nosūtīju vienu vīru uz mājām pēc virves. Protams, man būtu vajadzējis tūliņ paņemt līdzi šo sagūstīšanai nepieciešamo atribūtu, taču savā vientiesībā biju iedomājies, ka aizdzīsim Klaudiju atpakaļ uz aploku tikpat viegli kā kazu. Kad tika atnesta virve, mēs to cieši apsējām Klaudiiam ap kaklu, pārbaudījām, vai tā nevelkas cilpā. Man šķiet, ka dzirdēju vienu no saviem izmirkušajiem vīriem murminām, ka cilpa gan būtu pats labākais. Divi no mums satvēra virvi, divi sagrāba Klaudiju aiz ausīm, piektais aiz pakaļkājām un ar milzu pūlēm uzslējām viņu kājās un pastūmām pēdas desmit uz priekšu, līdz viņš atkal saļima. Bridi atvilkām elpu un ķērāmies klāt no jauna. Vēlreiz aizstūmām viņu soļus desmit, šajā procesā es pazaudēju čību un viens no mūsu komandas lielākajiem un smagākajiem vīriem spēcīgi uzkāpa man uz rokas. Mēs atkal atpūtāmies, grūtsirdīgi sēdēdami lietū un elsdami, kārodami uzpīpēt, un nežēlīgā vienprātībā nospriedām, ka tapiriem patiesi nebūtu zemes virsū ko meklēt.

Lauks, kurā notika šī operācija, bija liels un dubļains. Tajā nakts stundā un skaudrajā lietū tas atgādināja vecu tanku apmācības laukumu, kas pamests, jo tanki pa to vairs netiek uz priekšu. Dubļi bija glumi un glīzdaini, kādi nekur citur Džersijas salā laikam nav sastopami. Pagāja pusotras stundas, līdz novilkām Klaudiju nost no tīruma, un, kad bijām nonākuši laukmalē, jutāmies tā, kā droši vien senlaikos jutušies tie, kas uzcēla Stonhedžu, un patiesi bija jābrīnās, ka neviens no mums nedabūja bruku. Beidzot ar pēdējiem spēkiem izdzinām Klaudiju no tīruma un dabūjām zooloģiskā dārza robežās. Te gribējām vēlreiz mazliet atpūsties un atgūt spēkus, taču Klaudijs nolēma — ja jau mēs esam viņu atdzinuši atpakaļ zooloģiskā dārza teritorijā un droši vien atkal ieslodzīsirn aplokā, tad vairs nav ko kavēties. Viņš pēkšņi pietrūkās kājās un šāvās prom kā raķete, bet mēs visi izmisīgi turējāmies pie dažādām viņa ķermeņa dalām. Likās patiesi smieklīgi, ka, pusotras stundas nopūlējušies par katru cenu piespiest tapiru vispār pakustēties, tagad turējāmies pie viņa resnā rumpja, lai piebremzētu, baidīdamies, ka savā parastajā stulbumā viņš, pilnā gaitā skrienot, var ietriekties kādā no granīta arkām un sadauzīties vai pat nosisties. Bijām pieķērušies pie Klaudija, kā sīkās zivteles piesūcas joņojošai haizivij, līdz beidzot ar bezgalīgu atvieglojumu izdevās bez turpmākām klizmām iestūrēt viņu aplokā; un tad mēs, nobrāzušies, nosaluši un dubļiem aplipuši, atgriezāmies savās guļamistabās. Es ierāpos siltā vannā, lai atgūtu spēkus, bet tur, snaudulīgi gozēdamies, atcerējos, ka visjaunākais vēl priekšā: nākamajā rītā man vajadzēs zvanīt Leonāram di Fē un lūkot atvainoties par pusakru izbradātu anemoņu un divpadsmit sadauzītām lecektīm.

Džekija, kā parasts, nejuta man līdzi. Kamēr es, augšpēdu gulēdams, baudīju siltās vannas jaukumu, viņa nolika man pa rokai lielu glāzi viskija un īsi rezumēja mūsu nakts varoņdarbu.

— Pats esi vainīgs, — viņa sacīja, — tu taču tik ļoti gribēji šo sasodīto zvērudārzu.

PIEKTĀ NODAĻA

medicīniska palīdzība

Godājamais mister Darel,

Jūs esat ļaunākais cilvēks, kādu pazīstu. Visām Dieva radībām jādzīvo brīvībā, bet Jūs,

rīkodamies pret Viņa gribu, tās iesprostojat. Kas jūs esat — cilvēks vai sātans? Ja tas būtu manā varā, es Jūs pašu ieslodzītu cietumā lidz Jūsu mūža galam …

Vienalga, vai jums pieder cūku ferma, putnu ferma, ūdeļu audzētava vai zooloģiskais dārzs, ir nenovēršams, ka jūsu dzīvnieki var sevi kaut kā savainot, var saslimt un arī nobeigties. Taču dzīvnieka nāves gadījumā cūku, ūdeļu vai mājputnu audzētāja situācija stipri atšķiras no stāvokļa, kādā nonāk cilvēks, kam pieder zooloģiskais dārzs. Ja kāds, ieradies cūku fermā, apjautājas, kur palikusi baltā cūka ar melnajām ausīm, tad viņam pasaka, ka tā aizvesta uz tirgu. Jautātājs pieņem šādu izskaidrojumu nekurnēdams — tāds jau ir cūkas liktenis. Šis pats cilvēks aizies uz zooloģisko dārzu, iemīļos tur kādu dzīvnieku, šad tad to apciemos un te kādu dienu savu mīluli vairs nesastaps. Tiklīdz viņam pateiks, ka dzīvnieks pagalam, viņā tūliņ radīsies visļaunākās aizdomas. Vai tikai dārza iemītnieks kopts, kā nākas? Vai tam pietiekamā daudzumā dots ēst? Vai ataicināts veterinārārsts? Un tā joprojām. Tādā kārtā šis cilvēks jūs izprašņās kā Skotlendjarda ierēdnis, kas nopratina par slepkavību aizdomās turētu personu. Protams, jo skaistāks bijis dzīvnieks, jo bargāka izvēršas pratināšana. Pēc šāda cilvēka domām, cūkas, mājputni un ūdeles var nobeigties, tos drīkst nokaut un tas viss ir dabiski, turpretī savvaļas dzīvniekiem lemta mūžīga dzīvošana, un vienīgi saimnieka nevīžība tos aizvadījusi uz laimīgākiem medību laukiem. Tas ļoti sarūgtina dzīvi, jo katrā zooloģiskajā dārzā, lai dzīvnieki tiktu cik labi baroti un kopti, kāds allaž aiziet bojā.

Savvaļas dzīvnieku ārstēšana jūs noved tādā sfērā, par kuru cilvēki, pat pieredzējuši veterinārārsti, zina ļoti maz, tā ka lielākoties ir jādarbojas ja arī ne tieši tumsā, tad mijkrēslī gan. Dažreiz dzīvnieks saslimst zooloģiskajā dārzā, bet dažkārt ierodas jau ar visu slimību, un bieži vien tā ir kāda sevišķi nelāga tropu kaite. Par tipisku uzskatāms gadījums ar mūsu gibonu Lūiju.

Lūija bija liela, melna gibonu mātīte ar baltām rokām; mums viņu atsūtīja kāds draugs no Singapūras.

Viņa bija bijusi galvenā zvaigzne mazā gaisa karaspēka zvērnīcā, kur, spriežot pēc viņas nepatikas pret cilvēkiem, īpaši pret vīriešiem, ar viņu droši vien slikti apgājušies. Ievietojām viņu lielā krātiņā zīdītājdzīvnieku mītnē un cerējām, ka, labi un laipni izturēdamies, pamazām iemantosim viņas uzticību. Kādu mēnesi viss gāja gludi. Lilija ēda labi, atjāva caur krātiņa stiepļu režģi paglaudīt viņai roku, ik rītu modināja mūs ar līksmiem kara saucieniem, veselu sēriju skanīgu «hūp», kas pieauga līdz straujam kreščendo un tad saira tādā kā vājprātīga cilvēka irgāšanā. Kādu rītu pie manis ieradās Džeremijs un sacīja, ka Lūija esot slima. Devāmies turp palūkoties un atradām viņu nožēlojamā izskatā sakņupušu krātiņa kaktā; ar garajām rokām viņa kā aizsargādama bija apskāvusi vidukli. Lūija raudzījās

manī ar gaužām žēlu skatienu, bet es lauzīju galvu, cenzdamies izdibināt, kas viņai varētu kaitēt. Nebija nekādu saaukstēšanās pazīmju, kustības normālas, konstatēju vienīgi, ka urīns viņai ļoti tumšs un ar asu, nepatīkamu smaku. Tas norādīja uz iekšķīgu kaiti, un es nolēmu iebarot viņai antibiotikas. Mēs parasti lietojam tetramicīnu, jo tas iestrādāts biezā, saldā, koši sarkanā mikstūrā, un mēs no pieredzes zinām, ka tai nespēj pretoties gandrīz neviens dzīvnieks. Daži pērtiķi, ja vien viņiem dotu, dzertu to veseliem galoniem. Lūija sākumā bija tik vārga, ka negribēja pat nākt tuvāk un nogaršot zāles. Beidzot ar diezgan lielām pūlēm pievilinājām viņu pie režģiem, un es uztriepu tējkarotes tiesu mikstūras viņai uz plaukstas. Rokas tādiem kustīgiem koku iemītniekiem kā giboni, protams, ir ļoti svarīga ķermeņa daļa, un Lūija allaž ļoti rūpējās, lai viņas rokas būtu tīras. Arī tagad viņa nevarēja paciest spalvā šo lipīgo, sarkano vielu, tādēļ sāka roku laizīt, ar mazu pārtraukumu pēc katra mēles pieskāriena — lai izbaudītu garšu. Kad roka viņai šķita pietiekami tīra, es pastiepu caur režģiem otru tējkaroti tetramicīna, un, man par lielu prieku, viņa arī to kāri izlaizīja. Sādu ārstēšanu turpināju trīs dienas, taču, šķiet, tas nelīdzēja, jo Lūija neko neēda un acīm redzami kļuva vārgāka. Ceturtajā dienā man izdevās ieskatīties viņai mutē, un es ieraudzīju, ka visa mutes iekšpuse ir koši dzeltena. Nebija gandrīz nekādu šaubu, ka viņai ir dzeltenā kaite, kas mani ļoti pārsteidza, jo nezināju, ka mērkaķi un pērtiķi sirgst ar šo slimību. Piektajā dienā Lūija bez mokām nomira, un es nosūtīju viņas aizkustinošo ķer- menīti uz sekciju, lai pārliecinātos, vai mana diagnoze bijusi pareiza. Sekcijas rezultāts bija ļoti interesants. Lūija tiešām bija mirusi no dzeltenās kaites, taču to savukārt izraisījusi ieilgusi filārija, kas pilnīgi izpostījusi aknas; filārija ir smaga tropu slimība, kas vienlaikus ar daudzām citām likstām var izraisīt arī aklumu un elefantiāzi. Mēs sapratām, ka būtu varējuši darīt ko darīdami, Lūija, jau ierazdamās pie mums, bija nolemta nāvei. Tipiski bija arī tas, ka nebijām novērojuši nekādus slimības simptomus un, atvesta pie mums, Lūija šķita pilnīgi vesela.

Tās ir vienas no lielākajām grūtībām savvaļas

dzīvnieku ārstēšanā. Daudzi dzīvnieki it kā slēpj savu slimību, un pirmās pazīmes parādās tikai tad, kad jau ir par vēlu vai gandrīz par vēlu kaut ko efektīvu uzsākt. Reiz redzēju, kā mazs putniņš labi paēda brokastis, līksmi dziedāja visu rīta cēlienu un pulksten trijos pēcpusdienā bija beigts, līdz pēdējam nelikdams ne manīt, ka būtu sasirdzis. Daži dzīvnieki, ko nomoka visbriesmīgākās iekšķīgās slimības, izskatās pilnīgi veseli, dūšīgi ēd un ir labā omā, un jūs pieviļaties, domādams, ka tie vai plīst aiz veselības. Tad kādu rītu pirmoreiz pamanāt, ka dzīvnieks izskatās savārdzis, un, pirms paspējat kaut ko nopietnāku uzsākt, tas ir jau beigts. Protams, viegli nav arī tad, ja slimības simptomi skaidri redzami, jo jānoskaidro cēloņi. Ieskatoties jebkurā veterinārajā enciklopēdijā, jums radīsies iespēja izvēlēties kādu no pārsimt slimībām, pie kam katra ir ārstējama citādi. Tas viss ir gaužām mokoši.

īstenībā, lai atrastu pareizo ārstēšanas veidu, ikreiz ir jāeksperimentē. Reizēm ar šādiem eksperimentiem iegūst apbrīnojamus rezultātus. Piemēram, gadījumā ar tā saukto lienošo paralīzi, drausmīgu slimību, kas piemeklē galvenokārt Jaunās Pasaules pērtiķus. Savā laikā pret to nebija nekādu zāļu un šī slimība bija sērga, kas varēja iznīcināt visu jūsu pērtiķu kolekciju. Pirmās pazīmes ir ļoti niecīgas: var redzēt, ka dzīvniekam gurnos iemeties viegls stīvums. Taču jau pēc dažām dienām dzīvnieks nepārprotami izrāda nevēlēšanos kāpelēt un kvern uz vietas. Sajā stadijā abas pakaļkājas jau ir paralizētas, bet vēl saglabā jutību. Pakāpeniski paralīze izplatās pa visu ķermeni. Senāk nebija citas izejas kā dzīvnieku nogalināt, kad slimība sasniegusi šo pakāpi.

Mums bijuši vairāki šās paralīzes gadījumi, un esam zaudējuši dažu labu skaistu un vērtīgu pērtiķi. Izmēģinājos visu, ko vien varēju iedomāties, lai panāktu pozitīvu efektu. Mēs dzīvniekus masējām, mainījām pārtikas režīmu, injicējām vitamīnus, tomēr viss velti. Mani pārlieku nomocīja doma, ka neprotu atrast ārstēšanas metodi šai kaitei, jo nebūt nebija patīkami noskatīties, kā dzīvnieks pamazām, ar katru dienu vairāk, zaudē kustības spējas.

Reiz ieminējos par to savam draugam veterinārār- statu, piebilzdams, ka, manuprāt, slimības cēlonim ir kāds sakars ar barību, taču esmu izmēģinājis visu iespējamo, bet rezultātu kā nav, tā nav. Mazliet padomājis, mans draugs ieteicās, ka varbūt pērtiķiem barībā trūkstot fosfora vai arī dzīvnieka organisms nezināmu iemeslu dē] nespēj barībā esošo fosforu asimilēt. Ja vaina būtu meklējama šajā apstāklī, tad īstais līdzeklis būtu D3 vitamīna injekcijas. Tādēļ nākamo pērtiķi, kam konstatēja pirmās paralīzes pazīmes, bez ceremonijām izcēlām no krātiņa (kaut arī viņš pret šādu apiešanos skaļi protestēja) un iešļircinājām viņam D3. Pēc tam es dzīvnieku veselu nedēļu uzmanīgi vēroju, un, man par lielu prieku, tas nepārprotami atlaba. Nedēļas beigās pērtiķis saņēma vēl vienu injekciju un pēc divām nedēļām bija pilnīgi vesels. Tad pievērsos skaistam, rudam Rietumāfrikas patas pērtiķim, kas bija paralizēts jau krietnu laiku. Nabaga dzīvniekam pilnīgi bija laupītas kustības spējas, tā ka pat barojot mums vajadzēja pacelt un pieturēt tā galvu. Nodomāju: ja D3 palīdzēs arī šajā gadījumā, tad vairs nav nekādu šaubu, ka tas ir īstais ārstniecības līdzeklis. Divkāršoju parasto devu un iešļircināju to slimajam dzīvniekam; trīs dienas vēlāk injicēju nākamo trieciendevu. Pēc nedēļas mūsu pacients varēja pacelt galvu, lai paēstu, un pēc mēneša bija pilnīgi izārstēts. Tas nu bija patiesi pārsteidzošs rezultāts, kas mani pilnīgi pārliecināja, ka D3 ir īstais līdzeklis pret paralīzi. Ja tagad kāds no mūsu pērtiķiem kļūst pastīvs, mums vairs nav nomācošās sajūtas, ka tas ir pirmais solis pretī nāvei; mēs slimniekam izdarām vajadzīgo injekciju, un drīz vien dzīvnieks ir atkal sveiks un vesels.

Otra injekcija, ko lietojam ar neapšaubāmiem panākumiem, ir vitamīns B12. Tas galvenokārt tonizē organismu, bet vēl labāk izmantojams par stimulatoru ēstgribas uzlabošanai. Ja kāds dzīvnieks izskatās savārdzis un zaudē interesi par ēdienu, viena B12 deva visu atkal vērš par labu. Biju šo līdzekli izmēģinājis vienīgi ar zīdītājiem un putniem, bet nekad ar rāpuļiem. Rāpuļu organisms ir tik atšķirīgs no putnu un zīdītāju organisma, ka jābūt ļoti uzmanīgam ar ārstniecības līdzekļiem: kas labi derēs vāverei vai pērtiķim, var būt nāvējošs čūskai vai bruņurupucim. Mūsu rāpuļu mītnē bija jauna boa, kuru pirms apmēram sešiem mēnešiem bijām iegādājušies no kāda tirgotāja. Kopš pašas pirmās dienas tā likās apbrīnojami rāma, taču mani visvairāk satrauca tās konsekventā atteikšanās uzņemt barību. Tādēļ mēs bijām spiesti reizi nedēļā vilkt čūsku ārā no krātiņa, ar varu atvērt tai muti un iestumt rīklē beigtas žurkas vai peles; čūskai šis process nebūt nepatika, tomēr tā savā parastajā apātijā ļāva mums rīkoties. Barot čūsku ar varu allaž ir riskanti, jo, lai cik piesardzīgi jūs rīkotos, vienmēr var gadīties, ka ievainojat maigo mutes gļotādu un tādējādi izraisāt infekciju, no kuras ļoti drīz var attīstīties mutes čūla, slimība, pret kuru čūskas ir ļoti jutīgas un kuru ir ārkārtīgi grūti izārstēt. Mazliet vilcinājies un šaubījies, tomēr nolēmu injicēt savai boa Bi2 un vērot, kas notiks. Vitamīnu iešļircināju čūskas rumpja vidusdaļā, biezajā muskuļu slāni, kas klāj mugurkaulu. Boa, šķiet, to nemaz nemanīja, jo palika mierīgi guļam, man ap roku apvijusies. Novietoju čūsku atpakaļ krātiņā un aizgāju. Tajā dienā nekas ļauns netika novērots, un es ieteicu Džonam vakarā ielikt čūskai krātiņā barību. Džons ielika tur divas žurkas un otrā dienā priecīgi ziņoja, ka boa ne tikai aprijusi žurkas, bet arī enerģiski uzbrukusi viņam, kad viņš pavēris krātiņa durvis. Kopš tā laika mūsu boa vairs nekad nevārguļoja. Tā kā B12 bija tik labvēlīgi iedarbojies uz čūsku, izmēģināju šo vitamīnu arī citiem rāpuļiem. Tiklab ķirzakām, kā bruņurupučiem lieti noderēja šad tad pa injekcijai, īpaši vēsākā laikā; bija pat gadījumi, kad rāpulis noteikti būtu aizgājis bojā, ja nebūtu saņēmis vitamīnu injekcijas.

Savvaļas dzīvnieki, protams, ir vissliktākie pacienti, kādus vien var iedomāties. Ikvienai slimnieku kopējai, kas sūdzas, ka esot grūti kopt cilvēkus, vajadzētu izmēģināt roku slimu savvaļas dzīvnieku kopšanā. Dzīvnieki ļoti reti izrāda pateicību par jūsu pūlēm, bet jūs jau arī to nemaz negaidāt. Vienīgais, uz ko jūs cerat (tomēr nekad vai gandrīz nekad nesagaidāt), ir mazliet aktīvas kooperācijas, kad jāieņem zāles, jāsaglabā ap- saitējums vai tamlīdzīgi. Pēc pirmajiem pārsimt rūgtiem piedzīvojumiem jūs samierināties ar faktu, ka ikviena medicīniskās palīdzības sniegšana dzīvniekam ir īsta laušanās sacensība, pēc kuras vairāk medikamentu jāpatērē jūsu ārējo ievainojumu apkopšanai, nekā vajadzējis pacienta iekšējo kaišu dziedināšanai. Ļoti drīz jūs atsakāties no cerībām saglabāt slimnieka brūces apsaitējumu, jo, vienīgi ieģipsējot pacientu no galvas līdz kājām, varat aizkavēt apsaitējuma noplēšanu jau pirmajās trīsdesmit sekundēs pēc uzlikšanas. Pērtiķi, protams, ir visneciešamākie pacienti. Pirmām kārtām, Ciņiem ir četras rokas, ar ko cīnīties pret jums vai noraut apsējus. Viņi visi ir asprātīgi un gaužām viegli satraucami, un katru medicīniskās palīdzības veidu viņi uzskata par rafinētu mocību, kaut arī jūs skaidri zināt, ka tas ir gluži nesāpīgs. Tā kā pērtiķi ir ļoti nervozi radījumi, tie izturas kā īsti hipohondriķi, un pavisam viegli izārstējama slimība spēj tos nogalināt, jo tie kļūst dziļi melanholiski un pilnīgi apātiski. Kopjot tādu sērībā iegrimušu pērtiķi, kurš ir pārliecināts, ka viņa gaitām šai pasaulē pienācis gals, jums jāprot būt allaž sirsnīgam un jautram (gluži kā to dara Hārlijstrīta speciālisti).

Ar cilvēkveidīgajiem pertiķiem ir vieglāk tikt galā, jo tie ir daudz saprātīgāki, un jūs lāgiem varat cerēt pat uz zināmu pretimnākšanu. Zooloģiskā dārza pirmajos divos pastāvēšanas gados izslimoja abas šimpanzes — Čamlijs un Lulu. Abi gadījumi bija atšķirīgi, bet abi interesanti.

Kādu rītu man ziņoja, ka Lulu auss izliekusies dīvainā leņķī, bet citādi viņa šķietot vesela. Lulu ausis jau kopš dzimšanas bija atļukušas, tādēļ es nodomāju, ka atgadījies kas sevišķs, ja jau tas duras acīs. Aizgāju paskatīties un atradu viņu tupam krātiņā uz grīdas un ar labu apetīti gremojam ābolu; skumjā, grumbainā seja dziļā koncentrācijā vēroja pasauli. Lulu ļoti rūpīgi ēda ābola mīkstumu, skaļi čāpstinādama; kad visa sula bija izsūkta, atlikumu viņa kārtīgi iespļāva saujā un nolika uz ceļgala, noskatīdamās uz to apmēram kā sirms zinātnieks, kas atklājis dzīvības eliksīru tik vēlos gados, kad pats vairs nespēj to izmantot. Es uzsaucu, un viņa pienāca pie stiepļu režģa, nomurkšķēdama kaut ko sveicienam. Viņas auss tiešām izskatījās ļoti dīvaina, jo bija atšāvusies taisnā leņķī no galvas. Mēģināju pierunāt Lulu pagriezties apkārt, lai es varētu aplūkot ausi no mugurpuses, bet viņa bija pārak nodarbināta, bāžot pirkstus cauri režģim un cenšoties satvert manas svārku pogas. Nekas cits neatlika, kā izvākt viņu ārā, bet tā bija visai sarežģīta procedūra, jo Čamlijs aizvien kļuva ļoti greizsirdīgs, ja Lulu bez viņa atstāja krātiņu. Taču man nemaz negribējās, lai Čamlijs asistētu medicīniskajā izmeklēšanā. Beidzot ar dažādiem kārumiem izdevās viņu ievilināt abu kopējā guļamistabā un tur ieslēgt, kaut arī viņš skaļi protestēja. Tad pats iegāju ārējā krātiņā, Lulu tūliņ pienāca klāt, iesēdās man klēpī un mani apskāva. Lulu bija ļoti mīlīga, maigas dabas pērtiķiene. Iedevu viņai cukurgraudu, lai viņa justos labi, kamēr es apskatu ausi. Šausmās ieraudzīju, ka aiz auss uz deniņu kaula izauguma ir milzīgs pietūkums pusapelsīna lielumā, āda bija kļuvusi violeti melna. Lulu spalva uz galvas un sevišķi aiz ausīm ir ļoti bieza, tādēļ tūkums nebija saredzams līdz tam brīdim, kamēr tas kļuva tik liels, ka izspieda uz priekšu auss gliemežnīcu. Nelikās, ka Lulu sāpētu, par ko, redzot milzīgo augoni, varēja vienīgi pabrīnīties. Viņa man atļāva saudzīgi iztaustīt, cik tālu tūkums sniedzas, un tikai tad liegi un pieklājīgi pastūma nost manu roku, kad taustīšana kļuva pārāk sāpīga. Augoni apskatījis, nolēmu, ka vajadzēs to pārgriezt, jo tas droši vien ir pilns ar strutām, tādēļ paņēmu Lulu uz rokām un aiznesu uz māju, kur apsēdināju uz dīvāna un iedevu viņai banānu, lai būtu ar ko nodarboties, kamēr es visu sagatavoju.

Šimpanzes tika ielaistas mājā vienīgi sevišķos gadījumos, tāpēc Lulu bija sajūsmināta, ka bauda šādu priekšrocību, Čamlijam nezinot. Viņa sēdēja uz dīvāna, piestūķējusi pilnu muti ar banānu, un katram, kas vien nāca iekšā, majestātiski sniedza roku un nomurmināja sveicienu, it kā māja piederētu viņai un mēs būtu ieradušies ciemos kārtējā pieņemšanas dienā. Beidzot, kad viss bija sagatavots, apsēdos viņai līdzās un saudzīgi apgriezu garo spalvu aiz slimās auss. Kad spalva bija nogriezta, augonis izskatījās vēl nejaukāks, āda bija saplaisājusi. Rūpīgi apmazgāju visu uztūkumu ar siltu, dezinficētu ūdeni, skatīdamies, vai neatradīšu augoņa galviņu vai krāteri, jo tagad biju pārliecināts, ka tas ir vai nu augonis, vai inficēta brūce, taču neko neatradu. Pa to laiku Lulu, rūpīgi pārbaudījusi visus ārstniecības rīkus, pilnīgi nodevās otra banāna baudīšanai. Paņēmu injekcijas adatu un padurstīju tumšo ādu visa augoņa platībā, bet tas ne mazākā mērā nemazināja Lulu ēstgribu, tā ka acīmredzot visa tumšā āda bija atmiruši.

Uzdevums bija grūts. Kaut gan domāju, ka mierīgi varu pārgriezt atmirušo ādu un iztīrīt strutas, nenodarot Lulu nekādas sāpes, taču pilnīgi drošs nejutos. Kā jau minēju, viņa bija ļoti mīlīgas dabas, bet tomēr liela, labi noaugusi pērtiķiene ar pamatīgiem zobiem, un man nepavisam negribējās mēroties ar viņu spēkiem. Atlika vienīgi nodarbināt viņas prātu ar kaut ko citu, kamēr tikšu ar savu darbu galā, jo Lulu, tāpat kā vairākums šimpanžu, vienlaikus varēja nodoties tikai vienai domai. Pieaicinājis talkā māti un Džekiju, iedevu viņām lielu kārbu šokolādes cepumu un teicu, lai zināmas laika atstarpēs izsniedz Lulu pa cepumam, kamēr es būšu izdarījis operāciju. Par viņu drošību es nebaidījos, jo zināju — ja Lulu gribēs kādam kost, tad vienīgi man. Noskaitījis īsu lūgšanu, es nosterilizēju skalpeli, sagatavoju vates tamponus, nodezinficēju rokas un ķēros pie darba. Pārvilku ar skalpeli pār augoni, taču vīlies konstatēju, ka āda ir sīksta un cieta kā zoļ- āda un skalpeļa asmens slīd no tās nost. Pamēģināju vēlreiz, šoreiz piespiezdams skalpeli stingrāk, bet rezultāts bija tāds pats. Māte un Džekija visai nervozi uzturēja sprostuguni ar šokolādes cepumiem, un Lulu katru cepumu apsveica ar jūsmīgiem, šmakstošiem ņurdie- niem.

Vai tu nevarētu drusku pasteigties? — jautāja Džekija. — Visam mūžam cepumu nepietiks.

Daru, ko varu, — es aizkaitināts atteicu. — Un nevienai māsai gan nenāktu prātā steidzināt ārstu operācijas laikā.

Atceros, mīļie, ka man ir dažas šokolādes konfektes, — māte izpalīdzīgi sacīja, — vai atnest?

Jā, katram gadījumam derētu gan.

Kamēr māte gāja pēc konfektēm, es nolēmu, ka vienīgā iespēja atgriezt augoni ir iedurt skalpeļa galu tūkumā un tad virzīt uz priekšu; tā arī izdarīju. Viss izdevās labi: no augoņa izšļācās bieza, smirdoša masa, nošļakstīdama gan mani, gan dīvānu. Smirdoņa bija briesmīga, un Džekija ar māti steigšus atstāja istabu. Lulu izturējās pavisam vienaldzīgi un gremoja cepumus. Cenzdamies neelpot biežāk kā tieši nepieciešams, es izspiedu augoni, un beidzot, kad tas bija tukšs, biju no tā izspiedis apmēram pustases smirdošu, asiņainu strutu. Ar šķērītēm uzmanīgi apgriezu atmirušo ādu un de-

zinficēju jēlo vielu. Nebija nekādas nozīmes brūci pārsiet, jo zināju, ka Lulu apsēju noplēsīs, tikko būs tikusi atpakaļ krātiņā. Kad biju augoņa vietu pietiekami notīrījis, paņēmu atkal Lulu uz rokām un_ aiznesu uz krātiņu. Tur viņa uzticīgas sievas padevībā apsveica Čamliju, taču tas bija gaužām aizdomīgs. Vispirms viņš vērīgi aplūkoja viņas ausi, bet konstatēja, ka tur nekā interesanta neesot. Taču, kad Lulu atkal priecīgi ieķērcās, viņš pieliecās tuvāk un paostīja viņas elpu. Skaidrs, viņa ēdusi šokolādi, un tā Lulu nesaņēma vis vīra apsveikuma glāstu, bet gan ašu belzienu pa pakausi. Beidzot man vajadzēja iet uz istabu un atnest atlikušos cepumus, lai samierinātu Čamliju. Lulu auss sadzija lieliski, un pēc sešiem mēnešiem bija pamatīgi jāieskatās, lai rētu vispār ieraudzītu.

Apmēram pēc gada Čamlijs nodomāja, ka nu pienākusi viņa kārta paslimot, un viņš, protams, to darīja tāpat, kā mēdza darīt visu, — ar vērienu. Man ziņoja, ka Čamlijam sāpot zobi. Tas mani gaužām pārsteidza, jo viņš ne pārāk sen bija zaudējis piena zobus, un man likās, ka vēl ir mazliet par agru, lai īstie zobi sāktu bojāties. Un tomēr viņš nelaimīgs tupēja krātiņā, ar roku aptvēris zodu un ausi, un izskatījās pārlieku nožēlojams. Viņam acīm redzami sāpēja, bet es nesapratu, vai sāpju cēlonis ir auss vai žoklis. Sāpes laikam bija stipras, jo viņš neparko neļāva atvilkt roku no žokļa, lai varētu apskatīt vaigu, un, kad es neatlaidos, viņš briesmīgi uztraucās, un es sapratu, ka tā nodarīšu vairāk ļaunuma nekā labuma, tādēļ metu mieru. Ilgu laiku nostāvēju pie krātiņa, lūkodams pēc Čamlija rīcības noteikt, kas īsti viņam kait. Viņš apgūlās, apsegdams sāpošo pusi ar roku un klusi un žēli īdēdams; reiz, uzrāpies augšā pa stiepli, lai atvieglotos, viņš visai neveikli nokāpa atpakaļ lejā un, kad kājas atsitās pret krātiņa klonu, nelabi iebrēcās, it kā trieciens būtu viņam sagādājis stipras sāpes. Viņš atteicās no barības un, kas bija vēl ļaunāk, no jebkāda šķidruma, tādēļ nevarēju iedot viņam antibiotikas. Lulu mums vajadzēja aizvākt, jo viņa neizrādīja vis sievas maigumu, bet lēkāja pa krātiņu, lāgiem piesizdamās Čamlijam vai pat lēkdama viņam virsū, tā ka viņam aiz sāpēm bija jābrēc.

Pēcpusdienā jau biju par Camlija stāvokli tā uztraucies, ka uzaicināju uz konsultāciju mūsu veterinārārstu misteru Blampjē un vietējo ārstu. Ārsts laikam jutās mazliet pārsteigts, kad viņu lūdza izmeklēt šimpanzi, tomēr neatteicās. Bija skaidrs, ka Čamlija auss un žoklis jāizmeklē ļoti rūpīgi, un sapratu, ka pašreizējā stāvokli viņš to nepieļaus, tādēļ norunājām, ka Čamlijs jāanestezē. To vajadzēja darīt, bet gluži cits jautājums bija — kā to izdarīt. Beidzot tika nolemts, ka es iešļir- cināšu Čamlijam kādu nomierinošu līdzekli, kas viņu līdz vakaram tiktāl sagurdinās, ka varēsim anestezēt. Vēl tikai nebija zināms, vai Čamlijs neko neiebildīs pret injekciju. Viņš, čokurā sarāvies un man muguru uzgriezis, gulēja savā salmu migā, un es redzēju, ka nabags cieš stipras sāpes, jo pat nepagrieza galvu, lai paskatītos, kas atvēris krātiņa durvis. Kādu stundas ceturksni mīlīgi runājos ar viņu kā daždien ar slimnieku, un beidzot viņš ļāva paglāstīt muguru un kājas. Tas bija liels sasniegums, jo pirms tam viņš nebija mani laidis ne tuvumā. Tad, saņēmis dūšu, paķēru injekcijas adatu un aši iedūru viņam gurnā. Par laimi, viņš likās to vispār nemanījis. Cik vien maigi un lēni mācēdams, iespiedu šļirces saturu muskulī. To viņš laikam tomēr juta, jo sīkā balsī žēli iekunkstējās, bet bija pārāk vārgs, lai par to uztrauktos. Joprojām jautri tērgādams, pievēru šimpanžu guļamkambara durvis un atstāju Čamliju, kamēr zāles iedarbosies.

Vakarā ieradās Dr. Teilors un misters Blampjē, un es viņiem pastāstīju, ka nomierinošās zāles ir iedarbojušās: Čamlijs bija apdullis, bet arī tagad negribēja man ļaut izmeklēt ausi. Devāmies uz viņa buduāru, kuram ārpusē biju pierīkojis vairākas spēcīgas spuldzes un uzstādījis provizorisku galdu, uz kura novietot mūsu pacientu. Ārsts uzlēja uz drāniņas ēteri, un es, atvēris Čamlija guļamtelpas durvis, paliecos iekšā un maigi uzklāju masku viņam uz sejas. Pāris reižu viņš vārgi mēģināja ar roku to nostumt nost, taču ēteris kopā ar pirmāk saņemto nomierinošo līdzekli tomēr bija viņa spēkiem par daudz un viņš ļoti ātri iegrima nesamaņā. Tiklīdz Čamlijs bija pilnīgi iemidzis, mēs viņu izstiepām ārā no krātiņa un noguldījām uz galda, masku no sejas nenoņemot. Tad ārsti ķērās pie darba. Vispirms

tika pārbaudīta auss un konstatēts, ka tā ir vesela; salīdzinājumam izmeklējām arī otru ausi, arī tai nekādas vainas nebija. Pēc tam atvērām Čamlijam muti un rūpīgi pārbaudījām zobus: visi zobi bija spoži, balti, nevainojami, pilnīgi veseli. Pārbaudījām vaigus, žokļus, visu galvu un nevarējām atrast ne mazākās vainas. Apskatījām vēl kaklu un plecus — arī nekādu rezultātu. Cik mums izdevās konstatēt, Čamlijam nekas nekaitēja, un tomēr kaut kas viņam darīja stipras sāpes. Dr. Teilors un misters Blampjē aizgāja dziļā neizpratnē, bet es ienesu Čamliju istabā, ietinu segā un apguldīju saliekamajā gultiņā pretī dzīvojamās istabas kamīnam. Džekija pagādāja vēl dažas segas, ko sakrāvām viņam virsū, tad apsēdāmies un sākām gaidīt, kad narkozes iedarbība beigsies.

Čamlijs gulēja aizvērtām acīm, gārgdams izelpoja ētera tvaikus un izskatījās kā mazliet velnišķīgs ķeru- biņš, -kas noguris, augu dienu blēņodamies, un tagad bauda pelnītu atpūtu. Ētera tvaiki, kas plūda no viņa plaušām, tā piedvakoja istabu, ka vajadzēja atvērt logu. Pagāja apmēram pusstunda, līdz viņš izrādīja pirmās apziņas atgūšanas pazīmes — dziļi nopūtas un sāka grozīties; es aizgāju turp un apsēdos pie gultas, turēdams gatavībā krūzi ar ūdeni, jo no pieredzes zināju, cik briesmīgas slāpes moka, pamostoties no anestēzijas. Pēc dažām minūtēm Čamlijs atvēra acis un, ieraudzījis mani, sīki iesmilkstējās un, kaut arī vēl bija pusaizmidzis, stiepa man pretī roku. Pacēlu viņa galvu un pieliku viņam pie lūpām krūzi, no kuras viņš kāri padzērās, līdz ēteris viņu atkal pārmāca un viņš cieši aizmiga. Redzēju, ka parastā krūze ir ļoti neparocīga Čamlija dzirdināšanai, jo diezgan daudz ūdens bija izlijis zemē. Apzvanījis draugus, sadabūju slimnieka «pīlīti», kas atgādina plakaniski saspiestu tējkanniņu, un, kad Čamlijs pamodās otrreiz, tā mums lieti noderēja, jo viņš varēja padzerties no snīpīša, neceļoties sēdus.

Čamlijs gan mūs pazina, tomēr bija vēl stipri apdullis no narkozes, tādēļ nolēmu pārgulēt nakti uz dīvāna viņa tuvumā, ja viņš varbūt pamostos un kaut ko vēlētos. Vēlreiz padzirdījis slimo, saklāju sev guļvietu uz dīvāna, nodzēsu gaismu un iesnaudos. Apmēram divos naktī mani pamodināja brīkšķis istabas attālākajā

kaktā. Aši iededzu gaismu un redzēju, ka Čamlijs uzcēlies, staigā pa istabu un gluži ka piedzēris cilvēks tenterē, atsizdamies pret mēbelēm. Ieraudzījis mani, viņš priecīgi iekliedzās, pārmeimuroja pāri istabai un, pirms atkal dūšīgi nodzērās, katrā ziņā gribēja mani apskaut un nomutēt. Pēc tam palīdzēju Čamlijam iekāpt atpakaļ gultā, sasedzu viņu, un tā viņš mierīgi nogulēja līdz lielai dienai.

Visu nākamo dienu Čamlijs rāmi nozvilnēja gultā, blenzdams griestos, noēda dažas vīnogas un lielos daudzumos sadzērās ūdeni ar glikozi, kas viņu stiprināja. Taču visjaukākais bija tas, ka viņš vairs neslēpa vaigu rokā un vispār likās nejūtam sāpju. Šķita, ka esam neizskaidrojamā veidā viņu izārstējuši, nenieka nedarīdami. Kad Dr. Teilors todien piezvanīja un apvaicājās, kā klājas Čamlijam, es viņam to pastāstīju un viņš bija ne mazāk pārsteigts kā es. Vēlāk viņš piezvanīja vēlreiz un teica, ka esot izdomājis iespējamu izskaidrojumu: Čamlijam varbūt kāds skriemelis bija izslīdējis no vietas. Tas varējis izraisīt stipras nervu sāpes žoklī un ausī, nekādā veidā ārēji neizpaužoties. Staipīdami un kustinādami iemidzināto Čamliju, mēs izmeklēšanas laikā grozījām arī viņa galvu uz visām pusēm un droši vien esam iegriezuši skriemeli vietā, paši to nemaz neapzinādamies. Misters Blampjē arī piekrita šādai diagnozei. Pierādījumu mums, protams, nebija, bet Čamlijs jutās ļoti labi, no sāpēm vairs nebija ne vēsts. Slimošanas laikā viņš tomēr bija stipri novājējis, tādēļ divas trīs turpmākās nedēļas turējām viņu īpaši siltā krātiņā un barojām ar visādiem gardumiem. Ļoti drīz viņš atkal pieņēmās svarā un kļuva tāds pats, kā bijis: tiklīdz kāds piegāja pie krātiņa, pār viņu nobira vairākas riekšavas zāģskaidu. Tā, man šķiet, izpaudās Čamlija pateicība.

Dažkārt dzīvnieki nodara sev ļaunu neiedomājami muļķīgā kārtā. No putniem, piemēram, vishistēriskākie ir vanagi un fazāni. Tiklīdz atgadās kaut kas neparasts, tie drausmīgi uztraucas, šaujas kā raķetes pret būra griestiem un vai nu nolauž sprandu, vai arī no- skalpē paši sev pliku pakausi. Taču arī citi putni nav gudrāki. Pastāstīšu par Semjuelu.

Semjuels ir Dienvidamerikas kariama. Kariamas ir līdzīgas Āfrikas sekretāriem. Augumā tās ir tikpat lielas ka pusaugu tītars, bet tām ir garas, spēcīgas kājas un mazs, smieklīgs spalvu kušķītis knābja virspusē. Savvaļā kariamas daudz nelido, bet lielāko daļu laika pavada, klaiņodamas pa savannu, kur meklē čūskas, peles, vardes un citus gardumus. Semjuelu nopirku Ziemeļargentīnā no kāda indiāņa, un, tā kā tas bija audzis pie cilvēkiem, tad, protams, bija ļoti (dažkārt pat pārlieku) rāms. Kad beidzot Semjuelu kopā ar citiem dzīvniekiem atvedu kuģi uz Džersiju, izlaidām to no šaurā būra jaukā, plašā putnu mītnē. Semjuels bija sajūsmā un tūliņ, lai parādītu mums savu pateicību, uzlaidās laktā, novēlās zemē un salauza kreiso kāju. Tiešām, dzīvnieki reizēm rīkojas tik idiotiski, ka jūs paliekat bez valodas.

Laimīgā kārtā Semjuela kājas lūzums nebija sarežģīts — cilvēka kājā tas atbilstu apmēram liela vidum.

Mēs kāju kārtīgi iešinējam, ieģipsējām un, 'kad ģipsis bija sakaltis, ielikām putnu nelielā buri, lai tas nevarētu pārāk daudz kustēties. Nākamajā dienā kāja bija mazliet pietūkuši, tādēļ injicēju penicilīnu, ko Semjuels man varen ņēma ļaunā, tomēr kāja atkal atguva normālu izskatu. Kad beidzot noņēmām ģipsi, redzējām, ka kauls saaudzis lieliski, un tagad, redzot Semjuelu svarīgi pastaigājamies pa putnu mītni, pamatīgi jāieskatās, lai sazīmētu, kura kāja tam īsti bijusi lauzta. Taču, zinādams, cik briesmīgs stulbenis ir Semjuels, es nebūt nebrīnītos, ja viņš to visu atkārtotu vēlreiz. . . kādu dienu, kad būšu līdz ausīm iegrimis citā darbā.

Ārstējot dzīvniekus, jūs pamazām pierodat pie tā, ka pacienti jūs sakož, saskrāpē, saspārda un uzdauza jums punus, tā ka bieži vien, kad esat sniedzis pirmo palīdzību slimniekiem, pēc tam esat spiests to darīt arī pats sev. Ne vienmēr bīstamākie ir lielie dzīvnieki. Vāvere vai maisu žurka, ja vien grib, var nodarīt gandrīz tādu pašu postu kā bars Bengālijas tīģeru. Reiz man vajadzēja pūkainam bušbēbijam ar aizkustinošām actiņām mazliet ieziest inficēto ādu astes galā, bet mazulis man tik neganti iekoda īkšķī, ka radās asins saindēšanās un desmit dienu dabūju nonēsāt roku saitē. Bušbēbija aste sadzija četrdesmit astoņās stundās.

Ārsti, kas dziedina cilvēkus, dod Hipokrāta zvērestu. Savvaļas dzīvnieku ārsta zvēresti bieži vien izskan sulīgos un izteiksmīgos lāstos, taču šaubos, vai Britu medicīniskā padome šādu zvērestu akceptētu.

SESTĀ NODAĻA mīlestība un laulība

Godājamais mister Darel,

esmu septiņus gadus veca, un man tikko

piedzima mazs bruņurupucītis …

To, vai dzīvnieks gūstā jūtas labi, var noteikt dažādos veidos. Vispirms, par to liecina viņa izskats un ēstgriba, jo dzīvnieks, kam kažoks vai spalvās spīd un kam turklāt ir pienācīga ēstgriba, nenīkuļo. Taču vis- pēdējais pierādījums, kas izdzēš visas šaubas par to, vai dzīvnieks krātiņu uzskata par savām īstajām mājām, ir iegūts tad, ja dzīvnieki nebrīvē vairojas.

Bija laiki, kad zooloģiskajos dārzos valdīja užskats: ja dzīvnieki nebrīvē nedzīvo ilgu mūžu un nevairojas, tad ar šiem dzīvniekiem kaut kas nav kārtībā; neviens neiedomājās, ka aplamas būtu dzīvnieku turēšanas metodes. Par dažiem dzīvniekiem mēdza sacīt, ka neesot iespējams tos turēt nebrīvē, un, pat ja tie kādu laiku izvilktu dzīvību, neesot iespējams tos pavairot. Sīs spārnotās atziņas tika izteiktas aizvainotā tonī, it kā nejaukie dzīvnieki būtu ļaunprātīgi sazvērējušies pret cilvēku, atteikdamies dzīvot un vairoties. Savā laikā eksistēja garš to dzīvnieku saraksts, kurus neesot iespējams turēt un pavairot nebrīvē; šajā sarakstā ietļipa cilvēkveidīgie pērtiķi, ziloņi, degunradži, nīlzirgi un tā joprojām. Ar laiku, gadiem ritot, uzradās gaišākas galvas, un, visiem par lielu izbrīnu, tika konstatēts, ka dzīvnieki zooloģiskajos dārzos iet bojā un nevairojas nevis pašu stūrgalvības dēļ, bet gan tādēļ, ka cilvēkiem, kuriem tie jāaprūpē, trūkst zināšanu un pieredzes. Esmu pārliecināts, ka ir visai maz dzīvnieku sugu, ko nav iespējams ar labiem panākumiem turēt un pavairot zooloģiskajā dārzā, ja vien esat atradis īsto pieeju. Ar īsto pieeju domāju to — ja esat izvēlējies pareizā tipa krātiņu, barību, kas dzīvniekam vistīkamāka, un — galvenais — piemērotu partneri. Sākumā tas šķiet visai vienkārši, bet var paiet vairāki gadi, iekams jums izdodas to visu apkopot.

Laulības zooloģiskajā dārzā, protams, tiek organizētas pēc principa, kāds valdīja astoņpadsmitajā gadsimtā mammu aprindās. Taču astoņpadsmitā gadsimta mammām klājās vieglāk: līdz ar meitu izprecināšanu viss beidzās. Zooloģiskajā dārzā jūs nekad nejūtaties īsti drošs, jo atgadīties var nezin kas. Pirms jūs savu jauno pāri, tā sakot, aizvadāt līdz altārim, var gadīties, ka vienam vai otram rodas nepatika pret izraudzīto partneri, un, ja jūs neesat pietiekami piesardzīgs, līgava vai līgavainis pārvēršas par līķi jau labu laiku pirms medusmēneša. Zooloģiskā dārza prečutēvam jāpatur prātā daudzi apsvērumi, ar daudz ko jāriskē, iekams viņš var, atviegloti nopūzdamies, atlaisties krēslā un justies apmierināts, ka ģimene nodibināta. Par tipisku piemēru uzskatāmas Cārīza precības.

Čārlzs ir Gibraltāra magotpērtiķis, kaut gan tas nav zooloģiski pamatoti. Magoti nepieder pērtiķiem vispār, tie ir makaki. Magotu atrašanās Ziemeļāfrikā rada izbrīnu; acīmredzot tie kādreiz aizvesti uz Gibraltāru un kopš tā laika bauda visai apšaubāmo reputāciju, ka esot vienīgie Eiropā dzīvojošie pērtiķi. Čārlzu mums piedāvāja, kad notika angļu Gibraltāra garnizona kārtējā samazināšana, un mēs ļoti priecājāmies, ka iegūsim viņu. No Gilbraltāra tas ceļoja šurp varen cēli — uz viena no viņas majestātes kuģiem, un mēs magotu priecīgi saņēmām. Tupus viņš bija divas pēdas sešas collas augsts, un spalva viņam bija gara, bieza un ruda. Čārlzs staigāja uz četrām kā suns, bet gaužām cienīgi, kā jau tas pieklājas slavenā Gibraltāra garnizona loceklim. Viņam bija spožas, gudras, brūnas acis un jocīga bālsārta, vasaras raibumiem sētin nosēta seja. Čārlzs neapstrīdami bija neglīts, tomēr viņa neglītumā slēpās zināma pievilcība. Interesanti, ka Čārlzs, kaut gan spēcīgs pērtiķis, bija ļoti bailīgs, un mēs nevarējām viņu turēt krātiņā kopā ar citiem primātiem, jo tie viņu nerroja bez žēlastības. Tādēļ ievietojām Čārlzu atsevišķā krātiņā un aizrakstījām Gibraltāra gubernatoram vēstuli, kurā izmeklētiem vārdiem aizkustinoši attēlojām Čārlza vientulību un netieši norādījām, ka mēs ļoti priecātos, ja būtu iespējams iegūt magotu mātīti. Saņēmām atbildi, ka jautājums par Čārlza piespiedu celibātu apspriests un nolemts, ņemot vērā šo ārkārtējo gadījumu, atsūtīt mums sieviešu kārtas magotu, vārdā Sjū. Tika ekipēts vēl viens viņas majestātes kuģis, un noteiktajā laikā Sjū bija klāt.

Ap šo laiku Čārlzs, protams, bija jau it labi iejuties jaunajā krātiņā un pilnīgi uzskatīja to par savu personisko teritoriju; mums nebija ne jausmas, kā viņš reaģēs uz otra magota — kaut arī sieviešu kārtas — ierašanos viņa vecpuiša dzīvoklī. Atnesām Sjū ar visu ceļojuma būri un nolikām zemē pie Čārlza krātiņa, tā ka viņi varēja viens otru redzēt. Sjū, ieraudzīdama Čārlzu, ļoti uztraucās un sāka skaļi tērgāt, turpretī Čārlzs, uzmetis viņai pirmo izbrīna pilno skatienu, apsēdās un nolūkojās viņā ar tik dziļu pretīgumu un nicināšanu mūsainajā fizionomijā, ka mums galīgi saplaka dūša. Taču nebija citas izejas, vajadzēja vien ielaist Sjū krātiņā. Viņa ļoti priecīgi izlēca no būra un devās izpētīt jauno mājokli. Čārlzs, kas līdz šim brīdim bija sēdējis zaros un izlicies, ka viņam gar visu notiekošo nav nekādas daļas, nolēma, ka pienācis laiks parādīt, kurš šajā krātiņā saimnieks. Viņš nolēca no koka un metās virsū Sjū; iekams viņa paspēja atjēgt, kas noliek, un sagatavoties aizsardzībai, Čārlzs bija viņai ielaidis zobus plecā, izpluinījis vilnu, iecirtis vairākas pļaukas un ar pamatīgu belzienu kūleņu kūleņiem ielidinājis viņu krātiņa kaktā. Pēc tam viņš uzlēca atpakaļ uz zara, apsēdās un pašapmierināts raudzījās visapkārt, klusi savā nodabā ņurdēdams. Mēs aizsteidzāmies, atnesām divus lielus traukus ar augļiem un ielikām tos krātiņā; Čārlzs tūliņ nolēca zemē un kā īsts gardēdis sāka pārbaudīt trauku saturu, bet Sjū tupēja kaktiņā un izsalkusi viņu vēroja. Beidzot, nespēdama vairs noskatīties, kā Čārlzam vīnogu sula tek gar zodu, viņa bai-

līgi parāpās luvāk, pastiepa roku lidz šķīvim un paņēma vienu vīnogu, kuru steigšus iegrūda mutē gadījumam, ja Čārlzs atkal uzbruktu. Viņš, aši caur pieri uzmetis Sjū īsu skatienu, izlikās pilnīgi vienaldzīgs; saņēmusi dūšu, Sjū vēlreiz pasniedzās uz priekšu un pagrāba veselu sauju vīnogu. Pēc īsa brītiņa viņi abi draudzīgi ēda jau no viena trauka, un mēs atviegloti nopūtāmies. Stundu vēlāk, garām iedams, redzēju, ka Čārlzs ar svētlaimīgu izteiksmi sejā, acis aizmiedzis, guļ augšpēdu, bet Sjū dziļā nopietnībā rūpīgi šķirsta viņa spalvu. Laikam ar pirmo uzbrukumu Čārlzs bija vienīgi gribējis Sjū darīt zināmu, ka tas ir viņa krātiņš un ka viņai, ja gribēs tur mājot, jārespektē viņa autoritāte.

Dažkārt partnerus saviem dzīvniekiem esam ieguvuši visai interesantā veidā. Sevišķi oriģinālā kārtā atradām vīru Flauerai. Flauera bija ļoti skaista Ziemeļamerikas skunksa mātīte un, ka.d ieradās pie mums, bija slaida un gaužām rāma. Taču nelaimīgā kārtā Flauerai likās, ka dzīvē ir tikai divas vērtīgas nodarbības: ēšana un gulēšana. No šāda nogurdinoša dzīves veida viņa beigu beigās tā nobarojās, ka kļuva burtiski apaļa kā bumba. Mēģinājām samazināt pārtikas devu, taču bez panākumiem. Sākām uztraukties, jo aptaukošanās var dzīvniekam nest nāvi tāpat kā badošanās. Skaidrs, ka Flauerai nepieciešamas kustības, bet tikpat skaidrs bija arī tas, ka viņa uz to nejuta ne mazākās patikas. Nolēmām, ka jāsagādā Flauerai vīrs, tomēr tieši tajā laikā skunksu piegāde bija apsīkusi un nevarējām nevienu sadabūt; Flauera turpināja vienā mierā ēst un gulēt. Tad kādu dienu mums ar Džekiju gadījās darīšanās būt Londonā; tā kā mums vēl bija laiks, gājām uz norunāto vietu kājām. Iegriezušies kādā šķērsielā, pēkšņi ieraudzījām pretī nākam maza auguma vīriņu zaļā livrejā ar vara pogām, un uz rokas viņš nesa — tavu brīnumu! — mazu šimpanzīti. Pirmajā mirklī apstulbām, ieraudzījuši dīvaino kombināciju — livreju un šimpanzi —, bet, kad vīriņš bija pienācis klāt, es attapos un viņu apturēju.

— Dieva dēļ, ko jūs te darāt ar šimpanzi? — es jautāju, kaut gan pats lāgā nesapratu, kādēļ viņam nebūtu tiesību pastaigāties pa ielu ar šimpanzi.

Es strādāju pie vikonta Cērčila, — viņš paskaidroja, — viņam pieder daudz jocīgu dzīvnieku. Mums ir arī skunkss, bet no tā jātiek vaļā, jo šimpanzei šis nav pa prātam.

Skunkss? — es ieinteresēts noprasīju. — Vai jūs skaidri zināt, ka tas ir skunkss?

Jā, — mazais vīriņš atbildēja, — to es zinu noteikti.

Tad esat saticis īsto, — es sacīju. — Vai jūs būtu ar mieru nodot manu vizītkarti vikontam Cērčilam un pateikt, ka es ar prieku ņemtu šo skunksu, ja viņš grib no tā šķirties?

Skaidrs, — mazais vīriņš atteica, — man liekas, viņš jums to atdos labprāt.

Atgriezāmies Džersijā, priecīgi cerēdami, ka būsim varbūt atraduši Flauerai ja ne vīru, tad vismaz biedru. Pēc dažām dienām saņēmām laipnu vēstuli no vikonta Cērčila, kurā viņš rakstīja, ka ļoti labprāt nodošot mums savu skunksu un atsūtīšot to, tiklīdz būšot pagatavots būris ceļojumam. Nebija ilgi jāgaida, kad pienāca telegramma. Tās saturs bija vienkāršs un lietišķs, un tomēr man šķiet, tā radīja izbrīnu pasta ierēdņos. Telegramma skanēja šādi:

dzeraldam darelam zooloģiskajā darza lezogra dzersija gledstons izlido ar be 112 plkst 19 šodien ceturtdiena sagatavojiet krātiņu cercils

Kad atvērām krātiņu, redzējām, ka Gledstons ir jauns, skaists skunksu tēviņš, un tas bija uztraukuma pilns brīdis, kad mēs viņu ielaidām Flaueras krātiņā un vērojām, kas nu notiks. Flauera kā parasti gulēja savā salmu migā un izskatījās pēc melnbaltas spalvainas futbola bumbas. Gledstons ar mazliet tuvredzīgām acīm noskatījās uz dīvaino priekšmetu un tad piečāpoja tuvāk, lai aplūkotu to pamatīgāk. Sajā brīdī Flauerai gadījās viens no nedaudzajiem nomoda mirkļiem. Pa visu dienu viņa dažas reizes pamodās, ikreiz apmēram uz trīsdesmit sekundēm, tieši tik ilgi, cik vajadzīgs, lai pamestu ašu skatienu visapkārt un pārliecinātos, vai kāds nav nolicis trauku ar ēdamo, kamēr viņa gulējusi. Gledstons, negaidot ieraudzījis, ka futbola bumbai ir galva, izbrīnā sacēla spalvu. Esmu pārliecināts, ka šajā mirklī viņš nesaprata, kas Flauera ir, un viņu par to nevar vainot, jo, pamodusies no dzija miega, viņa parasti izskatījās visai nožēlojama. Gled- stons nenolaida no viņas acu, bet asti bija izslējis gaisā kā izsaukuma zīmi; Flauera stulbi blenza uz viņu, un, tā kā Gledstons stāvēja nekustīgi, bet Flauerai bija vienvirziena domāšana, viņa droši vien nosprieda, ka tas ir kāds jauns, eksotisks ēdiens, kas nolikts, lai viņu iepriecinātu. Viņa izrausās no migas un lāčoja pāri krātiņam uz Gledstona pusi.

Staigājoša Flauera izskatījās, ja vien tas bija iespējams, vēl ērmīgāk nekā guloša Flauera. Kājas neredzēja nemaz, tādē] palika tāds iespaids, ka liela, melnbalta, spalvaina bumba noslēpumainā veidā vejas uz priekšu. Gledstons mirkli skatījās, bet tad viņa nervi neizturēja un viņš aizdrāza, lai paslēptos kaktā. Flauera, konstatējusi, ka tas bijis tikai skunkss, tātad nekas ēdams, atgriezās migā un turpināja pārtraukto gulēšanu. Gledstons visu atlikušo dienas daju blenza uz Flaueru, bet vakara pusē saņēma dūšu un piegāja pie gulētājas apostīt, kas šī tāda ir, taču pret atklājumu izturējās tikpat vienaldzīgi kā Flauera. Tomēr vēlāk, kad bija pagājušas jau vairākas dienas, viņi viens otram Joti iepatikās, un tad pienāca lielā nakts, kad es, spožā mēness gaismā ejot garām viņu krātiņam, pats savām acīm neticēdams, ieraudzīju, ka Gledstons trenkā Flaueru apkārt pa krātiņu un ka viņai (kaut arī viņa elsa un pūta) tas varen patika. Kad Gledstons beidzot bija viņu notvēris, abi pa jokam uzsāka cīniņu un valstījās kūleņu kūleņiem, kamēr Flauera tā aizkusa, ka viņai vajadzēja likties migā, lai mazliet atpūstos. Taču tas bija tikai sākumā, jo, pavadījusi pāris mēnešu Gledstona sabiedrībā, Flauera atguva savu meitenīgo slaidumu un drīz vien gan skriešanā, gan cīkstēšanās sacensībās pat pieveica Gledstonu.

Tātad laulības zooloģiskajā dārzā var būt gan laimīgas, gan nelaimīgas, bet, ja tās ir laimīgas, tad parasti jāgaida pēcnācēji, un tas atkal rada jaunas problēmas. Galvenais uzdevums ir pēc iespējas agri uzzināt, vai priecīgais notikums tiešām gaidāms, lai topošajai mātei varētu jau laikus sākt dot īpašu barību, vitamīnus un tā joprojām. Otrs svarīgs uzdevums ir izlemt, ko darīt ar nākamo tēvu: vai viņu atstāt kopā ar māti vai ne? Tēvi dažkārt sagādā lielākas grūtības nekā mātes. Ja jūs laikus neaizvācat viņus no krātiņa, viņi var apgrūtināt mātīti un izraisīt priekšlaicīgas dzemdības; no otras puses, ja aizved tēviņu projām, mātīte var tik gauži pēc viņa ilgoties, ka atkal iespējamas priekšlaicīgas dzemdības. Ja tēvs atstāts krātiņā, viņš var kjūt greizsirdīgs un mazujus apēst; no otras puses, viņš var sievai daudz palīdzēt mazo aprūpēšanā: tos nomazgāt un izklaidēt. Tādēļ, tikko esat uzzinājis, ka mātīte kļuvusi grūsna, viena no galvenajām problēmām ir — ko darīt ar tēvu, un dažkārt var notikt traģēdija, ja nerīkojas pietiekami ātri.

Mums bija pāris tievo lori, ar kuriem ļoti lepojāmies. Sie dzīvnieki izskatās pēc iesīkstējušiem narkoti- ķiem, kas reiz pieredzējuši labākas dienas. Tiem ir gaiši pelēks kažoks un ārkārtīgi gari, tievi locekļi un rumpis, dīvainas rokas — gandrīz kā cilvēkam —, lielas, mirdzošas, brūnas acis, ap katru aci apaugusi tumša spalva, tādēļ dzīvnieki izskatās tā, it kā vēl nebūtu atžirbuši no briesmīgas plītēšanas vai arī būtu cietuši smagu neveiksmi boksa ringā. Valda uzskats, ka esot ārkārtīgi grūti un sarežģīti turēt tievos lori nebrīvē, un šķiet, ka visumā tas arī atbilst patiesībai. Tieši tādēļ mēs tik ļoti lepojāmies ar savu pārīti, jo lori dzīvoja pie mums jau četrus gadus, un tas uzskatāms par īstu rekordu. Pēc daudziem eksperimentiem un ilgiem novērojumiem bijām izstrādājuši tiem diētu, kas likās ļoti piemērota. Sāda diēta nebūtu apmierinājusi nevienu citu dzīvnieku kā vien tievos lori, jo sastāvēja no banāniem, miltu tārpiem un piena; lori no šīs vienmuļās barības pārtika lieliski.

Kā jau teicu, mēs ļoti lepojāmies ar savu možo pārīti, tādēļ viegli iedomāties mūsu uztraukumu, kad pamanījām, ka mātīte ir grūsna:- tas tiešām bija notikums, jo, cik man zināms, tas būtu pirmais gadījums, kad tievajiem lori nebrīvē piedzimtu mazulis. Bet nu mums atkal, kā vienmēr, bija jāatrisina tēva problēma; un mēs, kā vienmēr, minstinājāmies. Ņemt prom vai atstāt? Beidzot, pēc garas spriešanas, tomēr nolēmām tēviņu atstāt, jo lori bija ļoti pieķērušies viens otram.

Pienāca lielā diena, un piedzima jauks, veselīgs mazulis. Aplikām krātiņam apkārt aizsegus, lai apmeklētāji netraucē vecākus, barojām lori ar īpašiem gardumiem un uzmanīgi vērojām, kā uzvedīsies tēvs. Trīs dienas viss gāja labi, pārītis turējās cieši kopā, kā parasti, mazulis bija ieķēries mātei kažokā ar tādu izmisīgu spēku, kā slīcējs turas pie salmiņa. Bet tad ceturtās dienas rītā visas mūsu cerības sašķīda kā ziepju burbulis. Mazulis gulēja zemē beigts, un māte no neganta kodiena vaigā bija kļuvusi ar vienu aci akla. Vēl šobaltdien nezinām, kas īsti tur noticis, es varu vienīgi pieņemt, ka tēviņš gribējis pāroties, bet māte ar mazuli, kas bija ieķēries viņai vilnā, neļāvusies, un tad tēviņš uzbrucis. Tas bija smags trieciens, bet reizē arī mācība: ja mums vēl kādreiz laimēsies piedzīvot tievo lori vairošanos, tēvs tiks aizvākts no krātiņa tūliņ pēc mazuļa piedzimšanas.

»

Taču ir ari tādi gadījumi, kad tēva aizvākšana būtu ļaunākais, ko. dzīvniekiem varētu nodarīt. Piemēram,

marmoseti. Tēviņš sāk rūpēties par mazuļiem, tikko tie piedzimuši, aptīra tos, auklē un izsniedz mātei vienīgi barošanas reizēs. Jau sen biju vēlējies novērot šo interesanto procesu un tādēļ ļoti nopriecājos, kad viena no mūsu baltausaino marmosetu mātītēm kļuva grūsna. Baidījos vienīgi, ka mazulis varētu piedzimt tādā brīdī, kad manis nebūs klāt, taču tas, par laimi, nenotika. Kādu rītu ļoti agri Džeremijs iedrāzās manā guļamistabā ar ziņu, ka, pēc viņa domām, marmosetu mātītei tuvojoties dzemdības; es aši uzrāvu mugurā dažus apģērba gabalus un skriešus devos uz zīdītājdzīvnieku mītni. Tur ieraudzīju abus vecākus mierīgi karājamies krātiņa režģos un priecīgi tērgājam ar katru cilvēku, kas parādījās tuvumā. Pēc mātītes izskata bija re-

dzams, ka dzemdības var notikt ļoti drīz, taču viņa šķita par šo svarīgo notikumu uztraucamies daudz mazāk nekā es. Atnesis krēslu, apsēdos un sāku gaidīt. Es skatījos uz marmosetu māti, viņa vērās manī, bet pa to laiku vīrs ar vīriešiem raksturīgo bezsirdību tupēja krātiņa kaktā, pilniem vaigiem sukāja ēst vīnogas un miltu tārpus un nelikās gar sievu ne zinis.

Pēc trim stundām vēl nekādu pārmaiņu nejuta, vienīgi marmosetu tēvs bija notiesājis visas vīnogas un miltu tārpus. Atnāca mana sekretāre, un, tā kā man bija jāatbild uz daudzām vēstulēm, palūdzu, lai viņa atnes arī sev krēslu un apsēžas man līdzās pie marmosetu krātiņa, kamēr es viņai diktēšu. Man šķiet, ka zooloģiskā dārza apmeklētājiem tas likās visai ekscentrisks skats: cilvēks sēž un diktē vēstules, bet acis kā hipnotizētājs visu laiku pievērsis marmosetu krātiņam. Ap pusdienlaiku ieradās kāds cilvēks, kuru man vajadzēja sastapt. Aizgāju tikai uz minūtēm desmit, bet, kad atgriezos, marmosetu tēvs patlaban centīgi apkopa divus pūkainus kamoliņus, kas bija viņam pielipuši kā dadži. Man uznāca vēlēšanās marmosetu mātīti nožņaugt: biju tik pacietīgi gaidījis, bet viņai vajadzēja dzemdēt mazuļus tieši tai brītiņā, kad manis nebija klāt.

Nu man vairs tikai atlika noskatīties, kā tēvs aprūpē mazos, un bija jāpietiek ar to pašu. Tēvs kopa dvīnīšus ar lielu mīlestību un pieķērību, parasti nēsādams tos katru uz sava gurna kā ēzelis divas nastas. Vilna viņam bija tik bieza un abi mazuļi tik sīki, ka tos gandrīz nekad nedabūja redzēt: tikai reizēm pēkšņi kaut kur kažokā parādījās mazs ģīmītis krietna rieksta lielumā un pretī vērās divas spožas ačeles. Barošanas laikā tēvs karājās mātei līdzās pie režģiem, un mazuļi ceļoja no viena pie otra. Slāpes veldzējuši, tie tūlīt rāpās atpakaļ pie tēva. Tēvs ārkārtīgi lepojās ar saviem mazuļiem un neprātīgi raizējās par viņu labklājību. Jo lielāki dvīņi auga, jo pārgalvīgāki kļuva un reizēm pameta drošo patvērumu tēva kažokā, lai dotos ekskursijās uz tuvākajiem zariem, bet vecāki, kaut arī ar zināmām bailēm, lepni viņos noraudzījās. Ja jūs tuvojāties krātiņam tādā brīdī, kad dvīņi patlaban bija devušies izpētes gājienā, tēvs drausmīgi uztraucās, bū

dams pārliecināts, ka jums pret viņa dārgajām atvasēm ir |auni nodomi. Sacēlis spalvu kā saniknots kaķis, viņš skaļā, spalgā balsi sauca dvīņiem komandas, gar kurām tie, lielāki paaugušies, nelikās ne zinis. Tas tēti sakaitināja vēl vairāk, un, aiz niknuma un bailēm skaļi spiegdams, viņš metās zaros, sagrāba dvīņus un notupināja tos vietā — katru uz sava gurna; pēc tam, savā nodabā kaut ko neapmierināti murkšķēdams — droši vien par mūsdienu jauniešu nepaklausību —, viņš aizčāpoja mazliet uzkost, lai nomierinātu satrauktos nervus, visu laiku sirdīgi pār plecu blenzdams uz jums. Bija apburoši vērot marmosetu ģimeni, jo likās, ka tie drīzāk ir svešādas spalvainas lauminas nekā pērtiķi.

Visinteresantāk, protams, ir gūt panākumus tādu dzīvnieku pavairošanā, par kuriem jau no paša sākuma zināms, ka tos ieaudzēt ir sevišķi grūti. Uzturoties Rietumāfrikā, man izdevās iegādāties dažas Fernanda scinku ķirzakas, kas laikam gan ir vienas no skaistākajām ķirzaku dzimtas pārstāvēm, jo to lielos, masīvos ķermeņus mozaīkas veidā klāj spožas citrondzeltenas, melnas, baltas un koši ķiršsarkanas zvīņas. Ap to laiku, kad tika dibināts zooloģiskais dārzs Džersijā, mums bija palikuši vairs tikai divi šie krāšņie dzīvnieki, bet tie abi bija skaisti, veselīgi eksemplāri, kas ļoti labi iejutās rāpuļu mītnē. Lielākajai daļai rāpuļu noteikt dzimumu ir gandrīz neiespējami, tādēļ es nezināju, vai šie scinki ir īsts pāris vai ne, taču vienu zināju noteikti: ja arī tas ir īsts pāris, tad vairošanās iespējas ir viens pret miljonu. Rāpuļu olas izperēt nebrīvē ir tikpat kā neiespējami. Piemēram, bruņurupuči dēj olas ar cietām čaulām un aprok tās zemē vai smiltīs. Ja būrī netiek uzturēta tieši vajadzīgā temperatūra un gaisa mitruma pakāpe, olas saturs vai nu sapelē, vai arī izkalst. Daudzas ķirzakas turpretim dēj olas ar mīkstu, pergamentam līdzīgu čaulu, kas stāvokli sarežģī vēl vairāk, jo šīs olas ir vēl jutīgākas pret mitrumu un temperatūru.

To visu zinādams, es nemaz pārāk nepriecājos, ieraudzījis, ka scinku ķirzaka vienu dienu iedējusi krātiņa smiltīs duci olu. Olas bija baltas, ovālas, katra no tām apcukurotas mandeles lielumā, un ķirzaku māte (kā tas dažās scinku ķirzaku sugās mēdz būt) apsargāja olas un bezbailīgi metās uzbrukumā jūsu rokai, tiklīdz tā tuvojās. Parasti ķirzakas, izdējušas olas, aiziet un pilnīgi aizmirst dējumu; taču dažās scinku ķirzaku sugās mātīte paliek sargāt ligzdu un, gulēdama smiltīs tajā vietā, kur apraktas olas, zināmās laika atstarpēs turpat urinē, lai uzturētu vienmērīgu mitruma režīmu un karstumā pasargātu maigo čaumalu no sakalšanas. Mūsu ķirzaka acīmredzot labi zināja, kas tai darāms, un mums atlika vienīgi gaidīt, kas notiks tālāk, kaut gan nekādu lielo cerību uz izperēšanu nebija. Ar katru aizvadītu nedēļu cerības kļuva niecīgākas, līdz beidzot es atraku ligzdu, domādams, ka atradīšu tur tikai izkaltušas olas. Taču biju visai pārsteigts, kad ieraudzīju, ka izkaltušas tikai četras olas; pārējās bija apaļas un mīkstas, kaut gan, protams, vairs nebija baltas. Pievācu četras izkaltušās olas un vienu rūpīgi ar skalpeli atgriezu vaļā. Iekšā atradu beigtu, bet labi attīstītu embriju. Tas modināja jaunas cerības, jo vismaz pierādīja, ka olas ir apaugļotas. Un mēs atkal sākām gaidīt.

Tad vienu rītu, kad biju kaut kādā vajadzībā iegriezies rāpuļu mītnē un gāju garām scinku ķirzaku krātiņam, ielūkojos lajā. Krātiņš kā parasti izskatījās tukšs, jo vecās ķirzakas lielu daļu laika pavada, ierakušās smiltīs uz krātiņa grīdas. Gribēju jau doties tālāk, kad manu uzmanību piesaistīja acumirklīga kustība sausajās lapās un sūnās. Ieskatījos ciešāk, lai redzētu, kas tur kust, un pēkšņi ieraudzīju pār kādas lapas malu spīdam sīciņu, sārtmelnu galviņu. Negribēju savām acīm ticēt un stāvēju kā sastindzis, raudzīdamies, kā vecāku sīciņā kopija izlīda no slēpņa aiz lapas. Ķir- zaciņa bija apmēram pusotras collas gara, krāsās tikpat krāšņa kā vecāki, taču tik smalka un mirdzoša, ka atgādināja ornamentētu saktiņu, kādas sievietes mēdz spraust pie mēteļu atlokiem. Nospriedu — ja jau izšķīlies viens mazulis, tad var izšķilties arī citi, un tādēļ gribēju tos iespējami drīz aizvākt no krātiņa: lai gan līdz šim vecā ķirzaka bija bijusi priekšzīmīga māte, pastāvēja tomēr iespēja, ka tagad viņa vai tēvs var mazuļus aprīt.

Sagatavojām mazu akvāriju, ļoti piesardzīgi notvērām mazulīti un ielikām to tur. Pēc tam pārmeklējām visu scinku krātiņu. Tā bija ilga noņemšanās, jo vai

rākkārt vajadzēja pārbaudīt katru lapu, katru koka skaidiņu un zāles kumšķīti, lai redzētu, vai tur nav ieritinājies mazulis. Kad pēdējā lapa bija pārcilāta, mūsu jaunajā akvārijā tekalēja četri Fernanda scinku ķirzaku mazuļi. Ja apsver vispārējās izperēšanas iespējas, tad četri mazuļi no divpadsmit olām, manuprāt, nebija slikts rezultāts. Mūsu prieku aptumšoja vienīgi tas, ka mazās ķirzaciņas bija izraudzījušās ļoti nepiemērotu izšķilšanās laiku — tieši ziemas sākumu —, un, tā kā tās ēda tikai ļoti sīciņas būtnes, tad sapratām, ka barības sagāde būs gaužām grūta. Zināmā mērā mūs gan paglāba mazie miltu tārpiņi, talkā nāca arī visi draugi, kam bija dārzi: viņi tos uzraka un vienreiz vai divreiz nedēļā nesa uz zooloģisko dārzu skārda biskvītu kārbas ar maziem gliemezīšiem, mitrenēm, spīļ- astēm un citiem sīkiem kukainīšiem, lai mūsu mazuļiem būtu ēdienu kartē nepieciešamā dažādība. Mazie rāpulīši barojās un auga. Tagad, kad par to rakstu, tie jau ir apmēram sešas collas gari un tikpat skaisti kā vecāki. Ceru, ka drīz arī viņi sāks dēt olas, tā ka mēs varam cerēt izaudzēt nebrīvē otru paaudzi.

Protams, ir arī tādi dzīvnieki, kurus tikai ar lielām pūlēm var atturēt no vairošanās nebrīvē; pie tādiem, piemēram, pieskaitāmi degunsuņi. Sie nelielie Dienvidamerikas dzīvnieciņi ir maza suņa augumā ar garām, gredzenā sagrieztām astēm, kuras parasti nēsā stāvu gaisā. Tiem ir īsas, ielīkas kājeles, tādēļ to gaita atgādina lāča čāpošanu; bez tam degunsuņiem ir gari, elastīgi šņukuri ar strupu, uz augšu paslietu galiņu; deguns pastāvīgi kust, izokšķerē pēdējo kaktiņu un sprau- dziņu, meklējot barību. Dzīvnieki ir divējās krāsās — vai nu zaļganbrūni, svītroti, vai ari košā kastaņbrū- numā. Marta un Matiass, pārītis, ko biju atvedis no Dienvidamerikas, bija svītroti.

Iejutušies savā jaunajā krātiņā, viņi nekavējoties un dedzīgi sāka rūpēties par pēcnācējiem. Sajā sakarā novērojām šo to ļoti interesantu, ko būtu vērts pastāstīt. Parasti noteicējs ģimenē bija Matiass. Laiku pa laikam viņš apstaigāja krātiņu, «iezīmēdams» to ar savu smarždziedzeru izdalījumiem, lai ikvienam būtu skaidrs, ka tā ir viņa teritorija. Martai pie viņa bija suņa dzīve, jo vīrs nočiepa visus gardākos kumosus, tā ka pēdīgi

bijām spiesti viņus barot atsevišķi. Taču šī Viktorijas laiku vīriešu hegemonija pastāvēja tikai tad, kad Marta nebija grūsna. Tiklīdz viņa kļuva grūsna, viss pārvērtās. Tad virsroku ņēma viņa un padarīja nabaga Ma- tiasam dzīvi par īstu elli, uzbruka viņam bez jebkāda iemesla, grūda viņu nost no barības un vispār izturējās ļoti nekrietni. Vajadzēja tikai pavērot, kurš patlaban mājās ir kungs, lai jau pašā sākuma stadijā noteiktu, vai Marta gaida ģimenes pieaugumu vai ne.

Pirmajā metienā Martai piedzima četri mazuļi, viņa ar tiem gauži lepojās un tiešām bija ļoti laba māte. Nejutāmies īsti droši par to, kā Matiass izturēsies pret mazuļiem, tādēļ bijām izbūvējuši viņam īpašu sprostu, no kura viņš varēja mazuļus redzēt un saost, bet netika klāt tiem iekost, ja viņam kaut kas tamlīdzīgs būtu ienācis prātā. Tikai vēlāk noskaidrojās, ka Matiass lepojas ar mazuļiem tikpat stipri kā Marta, taču sākumā baidījāmies riskēt. Pienāca laiks, kad Marta nolēma, ka mazuļi jau pietiekami lieli, lai tos parādītu pasaulei, tādēļ viņa tos ik dienu uz dažām stundām izlaida no migas krātiņa ārējā daļā. Degunsuņu mazuļi daudzējādā ziņā ir vieni no burvīgākajiem jaunuļicm. Liekas, ka viņiem ir tikai galva un deguns, augstas, izliektas intelektuāļu pieres un šņukuri, kas, ja vien tas iespējams, ir divkārt elastīgāki un ziņkārīgāki nekā vecākiem. Mazie ir dzimuši klauni, ja pavēro, kā tie nemitīgi kūleņo vai arī gluži cilvēciskā manierē apsēžas, roķeles pret ceļgaliem atbalstījuši. Tas viss kopā ar smieklīgo, lācīgo čāpošanu uz plakanajām pēdiņām padara tos neatvairāmus. Zosu gājienā tie visi cits aiz cita rāpjas augšup pa zaru savā krātiņā; kad vadonis sasniedzis zara galu, tas pēkšņi pāriet atpakaļgaitā, pagrūž pirmo sekotāju, tas savukārt uztriecas virsū nākamajam un tā joprojām, līdz visi atpakaļiski rāpjas pa zaru lejup, melodiski savā starpā tērgādami un čivinādami. Tie mēdz arī uzrāpties zaros, lai demonstrētu pārdrošus vingrojumus uz trapeces, iekaras zarā ar pakaļkājām vai vienu priekškāju, šūpojas šurp un turp un par varītēm cenšas cits citu nogrūst zemē. Kaut arī mazuļiem bieži gadās novelties no krietna augstuma uz cementa klona, viņi ir atsperīgi, kā no kaučuka, un vēl nekad nav sadauzījušies.

Kad mazuļi paaugās un konstatēja, ka var izspraukties pa stiepļu pinuma caurumiem, viņi to labprāt darīja un rotaļājās telpā starp. krātiņu un barjeru. So ekskursiju laikā Marta bailīgi viņus vēroja, un, tiklīdz šķita draudam iedomātas vai īstas briesmas, mazuļi, izdzirduši mātes trauksmes saucienu, ļepatoja atpakaļ un pūzdami un elsdami spraucās ar resnajiem rumpī- šiem cauri stiepļu režģim drošībā.

Vēlāk tie kļuva pārgalvīgāki un izraudzījās rotaļām aizvien tālākas vietas. Ja zooloģiskajā dārzā nebija daudz apmeklētāju, tie rīkoja cīkstoņu sacensības galvenajā ejā, kas veda garām viņu krātiņam. Tas daudzkārt kļuva par apgrūtinājumu, jo vismaz reizes divdesmit dienā kāds labu domājošs apmeklētājs aizelsies atskrēja pie mums, pavēstīdams, ka vairāki mūsu dzīvnieki pasprukuši brīvē, un mums vajadzēja viņiem izstāstīt visu par degunsuņu dzīves veidu.

Kādu dienu mazuļi, rotaļādamies sānceļā, tik briesmīgi pārbijās, ka guva no tā labu mācību. Pakāpeniski viņi bija sākuši aizklīst aizvien tālāk no drošā krātiņa, un māte arvien vairāk viņu dēļ baiļojās. Taču mazuļi tikko bija apguvuši kūleņu mešanas mākslu un ir nedomāja klausīties mātes brīdinājumos. Viņi bija aizceļojuši krietni patālu no krātiņa sānejā, kad Dže- remijam gadījās tieši tur braukt ar mūsu mazo kravas mašīnu. Marta brīdinoši iebrēcās, un mazuļi, spēji pārtraukdami rotaļu, piepeši ieraudzīja, ka viņiem tuvojas milzīgs, rēcošs briesmonis, kas nu jau atrodas starp viņiem un drošajām, mīļajām mājām. Trakā izbīlī tie metās apkārt un sāka skriet. Ar līkajām kājelēm tie aizauļoja garām babuīnu krātiņam, šimpanžu krātiņam, lāču krātiņam, bet neatrada vietiņu, kur paglābties no briesmekļa, kas sekoja tiem pa pēdām. Pēkšņi viņi ieraudzīja miera ostu un visi četri drāzās turp. Tā bija laimīga sagadīšanās, ka dāmu tualetes telpā neviena nebija. Nolādēdams visus degunsuņus, Džeremijs nobremzēja un izkāpa no mašīnas. Aizdomīgi paskatījies visapkārt, lai pārliecinātos, vai tuvumā patiesi nav nevienas sievietes, viņš metās iekšā tualetē pakaļ mazuļiem. Taču tualetes telpā tos nekur nemanīja, un viņš jau sāka brīnīties, kur tie varējuši pagaist, kad izdzirda neskaidru pīkstoņu vienā no kabīnēm. Viņš saprata, ka visi četri mazuļi pa durvju apakšu iesprukuši kabīnē. Visvairāk Džeremiju aizvainoja tas, ka viņam vajadzēja iemest automāta spraugā peniju, lai dabūtu mazos laukā.

Kaut arī dzīvnieku mazuļi sagādā raižu un darba bez gala, tomēr katrā zooloģiskajā dārzā tie ienes milzum daudz prieka un jaukuma. Cik burvīgi ir noraudzīties, kā pekari ar saviem sīkajiem sivēntiņiem spēlē «sunīšus», kā mazie degunsuņi kūleņo un met riteņus kā īsti cirka mākslinieki; kā scinku ķirzaku mazuļi savā miniatūrajā pasaulītē mēģina aprīt spīļasti, kas ir ar viņiem gandrīz vienā lielumā; kā mazie marmoseti spriņģo pa zariem kā rūķīši un tēvs nobažījies tos vēro: tas viss ir neizsakāmi aizraujoši. Galu galā nav vērts ierīkot zooloģisko dārzu, ja tajā nevairo un neaudzē dzīvniekus, jo tikai vairodamies tie parāda, ka uzticas cilvēkam un jūtas apmierināti.

SEPTĪTĀ NODAĻA

GORILLA VIESISTABĀ

Godājamais mister Darel, vai Jūs, lūdzu, nevēlētos mūsu Rezus pērtiķi? Viņš ir izaudzis ļoti liels, lec mums virsū no kokiem, nodara visādu postu un sagādā briesmīgi daudz nepatikšanu. Mana māte jau trīsreiz dabūjusi likties gultā un izsaukt ārstu . . .

Kad uz beigām gāja jau otrais gads kopš mūsu zooloģiskā dārza nodibināšanas, es nospriedu, ka tas ir pietiekami nostiprinājies, lai nekalpotu vairs zvēru demonstrēšanai vien, un jāsāk kaut ko darīt savvaļas dzīvnieku aizsardzības labā. Domāju, ka vajadzētu pakāpeniski atbrīvoties no parastākajiem eksponātiem un aizstāt tos ar retiem un apdraudētiem dzīvniekiem. Ar to es domāju dzīvniekus, kam draud iznīcināšana savvaļas apstākļos. Tas bija garš un skumjš saraksts; nemaz neuzskaitot rāpuļus, iznāca trīs biezi sējumi. Nesapratu, ar kuriem apdraudētajiem dzīvniekiem no šā garā saraksta sākt, bet tad pēkšņi izlemšana vairs nebija atkarīga no manis.' Kāds dzīvnieku tirgotājs piezvanīja un apjautājās, vai es nevēloties pirkt gorillas mazuli.

Gorillu nekad nav bijis skaitā pārlieku daudz, turklāt, ievērojot politisko stāvokli, kāds patlaban valdīja

Āfrikā, man šķita, ka tiem nākamo divdesmit gadu laika varēja draudēt pilnīga iznīcība, jo jaunnodibinato valstu valdības tuvākajos gados būs pārāk aizņemtas, tās gribēs sevi apliecināt pasaules priekšā, ta ka tam neatliks laika sevišķi rūpēties par savas zemes savva|as dzīvniekiem; un vēsture aizvien no jauna pierādījusi, cik ātri kāda suga, pat ja tā ir liela, var iznīkt. Tādēļ gorilla atradās mana saraksta sākumā.

Nebiju tomēr īsti pārliecināts, vai dzīvnieks, par kuru šajā gadījumā bija runa, patiesi ir gorilla. Pieredze mani izmācījusi, ka caurmēra dzīvnieku tirgotājs ar zināmām grūtībām vēl prot atšķirt putnu, rāpuli un zīdītājdzīvnieku, taču tālāk viņa zooloģijas zināšanas parasti nesniedzas. Man šķita ļoti iespējams, ka gorillas mazulis īstenībā būs šimpanzes mazulis. Tomēr nedrīkstēju piedāvājumu noraidīt, jo varbūt tas tiešām bija gorillas mazulis.

Cik jūs par to prasāt? — es jautāju un satvēru klausuli ciešāk rokā.

Tūkstoš divsimt mārciņu, — tirgotājs atbildēja.

Man acu priekšā uz mirkli neskaidri pavīdēja bankas

direktora seja, bet es vīziju enerģiski atvairīju.

Labi, — es sacīju, cerēdams, ka mana balss skan droši un noteikti, — satiksimies Londonas lidlaukā, un, ja tas būs labā kondīcijā, es to pirkšu.

Noliku klausuli un ieraudzīju Džekiju, kas bargi skatījās manī.

Ko tu gribi pirkt? — viņa noprasīja.

Gorillas mazuli, — es vienaldzīgi atteicu.

Ai, cik burvīgi! — sajūsmā iesaucās māte. — Tie ir tādi mazi, jauki radījumi!

Džekija domāja praktiskāk.

Cik? — viņa jautāja.

Īstenībā ļoti pieņemama cena, — es atbildēju, — tu pati zini, kāds retums ir gorillas, un zini arī, ka esam nolēmuši savākt retus dzīvniekus. Manuprāt, tā ir lieliska izdevība …

Cik? — Džekija mani rupji pārtrauca.

Tūkstoš divsimt mārciņu, — es atbildēju, gaidīdams, ka sāksies vētra.

Tūkstoš divsimt mārciņu? Tūkstoš divi simti mar- ciņu? Tu laikam tiešām esi jucis. Tev ir pārtērēts rēķins nacionālā parāda apmērā, bet tu mierīgi saki, ka maksāsi tūkstoš divsimt mārciņu par gorillu. Tev, nudien, nav visi mājās. Kur tu, dieva vārdā, domā ņemt tūkstoš divsimt mārciņu? Un ko teiks bankas direktors, to dzirdēdams? Nē, man šķiet, tu esi pilnīgi zaudējis prātu.

Dabūšu naudu no citiem avotiem, — es drūmi atteicu. — Vai tu nezini, ka šajā salā dzīvo daudz bagātu ļaužu, kas nedara neko citu, tikai augu dienu vizinās no vienām kokteiļu viesībām uz otrām kā japāņu valsējošo peļu bars? Ir pienācis laiks, lai arī viņi sāktu kaut ko darīt dzīvnieku aizsardzības labā. Lūgšu, lai viņi naudu saziedo.

Tā ir vēl stulbāka ideja nekā tava iedoma katrā ziņā pirkt gorillu, — Džekija sacīja.

Nelikdamies ne zinis gar sievas pesimistiskajiem un * aplamajiem uzskatiem par sabiedrību, es atkal pacēlu telefona klausuli un palūdzu savienojumu.

Hallo! Hop? Runā Džerijs.

Hallo! — Hops rezignēti atsaucās. — Ar ko varu tev palīdzēt?

Hop, gribēju palūgt, lai tu man nosauc visus šās salas bagātākos cilvēkus.

Bagātākos cilvēkus? — Hops izbrīnījies jautāja. — Ko tu esi sadomājis?

Man tikko piedāvāja pirkšanai gorillas mazuli par ļoti pieņemamu cenu … tūkstoš divsimt mārciņu … bet diemžēl man patlaban nav to tūkstoš divu simtu pie rokas …

Mana teikuma beigas noslāpa Hopa skaļajos smieklos.

Un tu ceri, ka salas bagātnieki tev to nopirks? — viņš, smieklos aizelsies, jautāja. — Džerij, tu patiesi esi ķerts.

Nesaprotu, kas tur aplams, — es pretojos, — viņiem vajadzētu priecāties, ka var ziedot naudu tik reta dzīvnieka iegādei. Galu galā — ja drīzumā nesāks nebrīvē pavairot gorillas un citus tamlīdzīgus dzīvniekus, Jie iznīks pavisam, āie cilvēki taču to saprot?

Bīstos, ka nesaprot, — Hops atteica. — Es to saprotu, un tu to saproti, bet bīstos, ka vidusmēra cilvēkam tas ir gluži vienalga.

Laikam jau tev taisnība, — es drūmi piekritu, — un tomēr man šķiet, ka ir vērts pamēģināt.

Vari mēģināt, bet es gan tavā vietā pārāk nepaļautos uz viņu devību, — sacīja Hops. — Labi, pēc pusstundas tev piezvanīšu.

Pēc pusstundas Hops man pa telefonu nodiktēja sarakstu ar apmēram piecdesmit uzvārdiem, kurus es drudžaini pierakstīju. Tad pārlaidu acis telefona numuriem, dziļi ievilku elpu un sāku.

Labrīt, misis Makgergla! Runā Džeralds Darels no zooloģiskā dārza. Ļoti atvainojos par traucējumu, bet man tikko piedāvāja gorillas mazuli… par ļoti pieņemamu cenu … tūkstoš divsimt mārciņu … protams, jā, bet par gorillu tas nemaz nav daudz… jā, es gribēju pavaicāt, vai arī jūs negribētu nopirkt kādu mazu daļiņu, teiksim, vienu kāju? Esat ar mieru? Tas ir ļoti laipni… sirsnīgi pateicos. Uz redzēšanos!

Ap lenča laiku biju savācis divsimt mārciņu. Vēl vajadzīgs tikai tūkstotis, un gorilla būs mans. Tik tālu biju ticis, kad konstatēju, ka nākamais kandidāts manā sarakstā ir majors Domo. Nekad nebiju viņu sastapis, un man nebija ne jausmas, kā viņš reaģēs uz manu piedāvājumu nopirkt gabaliņu gorillas. Man par lielu atvieglojumu, šis ierosinājums viņu uzjautrināja, jo viņš sāka smieties.

Cik tad tas maksā? — viņš jautāja.

Tūkstoš divsimt mārciņu, — es atbildēju.

Un cik jūs jau esat savācis?

Divsimt mārciņu.

Labi, — majors Domo noteica, — pienāciet pēcpusdienā, es segšu atlikumu.

Teikt, ka es paliku bez valodas, būtu bijis pārāk maz. Paceldams klausuli, biju cerējis uz divdesmit piecām, varbūt pat uz piecdesmit mārciņām. Par simtu neiedrošinājos ne sapņot. Un nu majors Domo man pasniedza gorillas mazuli, tā sakot, uz paplātes. Stostīdamies nomurmināju pateicības vārdus, nosviedu klausuli un metos uz dārzu, lai katram, kas gadījās ceļā, pastāstītu, ka mums būs gorillas mazulis.

Pienāca lielā diena, kad lidoju uz Londonas lidostu, lai saņemtu pērtiķi. Baidījos vienīgi no tā, ka aizlidojis tomēr satikšu šimpanzi. Tirgotājs mani sagaidīja un

aizveda uz telpu, ko lidostā iekārtojusi Dzīvnieku aizsardzības biedrība. Viņš atvēra durvis, un pirmie, ko ieraudzīju, bija divi šimpanžu mazuļi, kas sēdēja uz galda un apcerīgi čāpstināja banānus. Man pavisam saplaka dūša, un es garā jau redzēju sevi atgriežamies Džersijā tukšām rokām. Bet tirgotājs piegāja pie krātiņa istabas kakta, atvēra durtiņas, un manā dzīvē ienāca N'Pongo.

Viņš bija apmēram astoņpadsmit collu augsts, turklāt skaistākais un ņiprākais gorillas mazulis, kādu man jel kad bija gadījies redzēt. Viņš pārtenterēja pāri istabai pie manis un pacēla roķeles, gaidīdams, lai viņu paņem klēpī. Jutos pārsteigts par mazuļa svaru samērā ar augumu, taču tūliņ redzēju, ka svaru dod tikai kauli un muskuļi; viņam nebija nevienas unces lieku tauku. Gaišais šokolādes krāsas kažoks bija biezs un mīksts, bet roku, kāju un sejās āda gluda un mirdzoša kā lakāda. Acis bija mazas, dziļi iegrimušas un mirdzošas kā oglītes. Viņš atlaidās manās rokās un brītiņu vērīgi, acis nemirkšķinādams, mani nopētīja, tad pacēla resno, maigo rādītājpirkstu un aptaustīja manu bārdu. Pakutināju viņam sānus, un viņš locījās manās rokās, aiz- ' smakušā balsī grudzinādams, bet acīs spulgoja jautrība. Nosēdināju viņu uz piemērota galda un pacienāju ar banānu, kuru viņš pieņēma, labpatikā ņurdēdams kā lācēns, un sāka ļoti glīti ēst, gluži citādi nekā šimpanzes, kas piestūķēja muti tik pilnu, cik vien varēja. Izrakstīju čeku, un mēs, neklausīdamies uz protesta rūcieniem, ieslodzījām N'Pongo atpakaļ krātiņā un steidzāmies, lai laikā sasniegtu lidmašīnu uz Džersiju.

Kad nosēdāmies lidlaukā, izcēlu N'Pongo no krātiņa, un ceļā uz zooloģisko dārzu viņš sēdēja man klēpī, ar lielu interesi noraudzīdamies uz govīm, kam braucām garām, un šad tad pagriezdamies atpakaļ, lai palūkotos man sejā. Kad nonācām galā, aiznesu viņu uz mūsu dzīvokli, jo krātiņš vēl nebija gluži gatavs un es biju nolēmis, ka viņš dažas dienas pavadīs mūsu viesistabā. N'Pongo nopietnā, cienīgā izturēšanās un visai skumīgā seja tūliņ iekaroja tiklab mātes, kā Džekijas sirdi, un jau drīz vien mazulis zvilnēja uz dīvāna, bet viņas viena par otru cienāja viņu ar kārumiem un viss personāls nāca augšā apliecināt viņam savu cieņu, it

kā N'Pongo būtu kāds melnādains valdnieks. Tā kā biju savā laikā diezgan smagi cietis, turēdams dzīvokli šimpanzi Camliju, no rūgtas pieredzes zināju, ka pērtiķi labāk par jebkuru citu prot neticami īsā laika pārvērst civilizētu mājokli par kaut ko līdzīgu bumbas sprādziena piemeklētai vietai, tādēļ vēroju N'Pongo kā vanags. Kad viņam apnika gulšņāt uz dīvāna, viņš nolēma iziet apgaitā pa istabu, lai aplūkotu visu interesanto. Lēnām viņš apstaigāja istabu kā mazs, melns profesoriņš muzeju, apstādamies, lai ciešāk paraudzītos uz kādu gleznu, vai pieskardamies kādam greznum- priekšmetam, taču darīja to ļoti maigi un nemaz nebija jābīstas, ka viņš varētu kaut ko salauzt. Pēc pieredzes ar Camliju mani pilnīgi savaldzināja N'Pongo smalkā uzvešanas. Viņu vērojot, varēja nodomāt, ka viņš uzaudzis cilvēku mājoklī. Izņemot sīko kļūmi, kad viņš pieslapināja grīdu (galu galā nevarēja taču arī prasīt, lai viņš zinātu, ka labākajās aprindās tā nemēdz darīt), viņa uzvešanās bija tik pieklājīga, ka pēc tam, kad vakarā bijām viņu apguldījuši, māte no visas sirds centās mani pārliecināt, lai paturot N'Pongo dzīvokli uz visiem laikiem. Taču es biju dabūjis

mācību no Čamlija, tādēļ izlikos viņas lūgšanos nedzirdam.

N'Pongo, protams, neatstāja viesistabu gluži tādā stāvoklī, kādā bija to atradis atnākdams, bet to ari nevarēja gaidīt. Kaut gan viņa manieres bija priekšzīmīgas, viņš tomēr bija tikai mazulis, un nevarēja gribēt, lai viņš automātiski iemācās civilizēti uzvesties tādēļ vien, ka dzīvo civilizētā mājā. Viesistabā, kad N'Pongo no tās izvācās, palika diezgan daudz pēdu, kas liecināja par viņa uzturēšanos: uz vienas sienas, piemēram, bija izveidots rotājums, kas atgādināja Japānas karti, ko zīmējis kāds stipri žūpībai nodevies senlaiku marīnists. Zīmējums bija sulīgi sarkanā krāsā, par ko jāpateicas manai iedomai pacienāt N'Pongo ar konservētām avenēm. Tās viņam garšoja, un viņa prieks par jauno piedevu ēdienu kartē bija radījis Japānas karti. Un tad -salmi. Izņemot petroleju, nezinu nevienu citu vielu, kas tik sīksti ielīstu katrā kaktiņā un spraugā — gluži kā neiznīdējami parazīti, iekams jūs pagūstat to pamanīt. Vēl mēnešiem pēc N'Pongo neilgās uzturēšanās mūsu viesistabā bijām spiesti atvainoties ciemiņiem- grīdas dēļ, kura, kaut arī apstrādāta ar putekļu sūcēju, joprojām atgādināja sešpadsmitā gadsimta kroga grīdu. Un durvju rokturis bija sērīgi nošļucis uz leju kopš tās dienas, kad N'Pongo paēdis gribēja nākt man pakaļ ārā no istabas. Zinādams, ka rokturis ar kaut kādām burvestībām atdara un aizdara durvis, bet īsti neprazdams ar to rīkoties, viņš bija iekāries tajā ar visu auguma svaru. Veltīgi mēģinādams atliekt durvju rokturi iepriekšējā stāvoklī, es atskārtu, ka N'Pongo patlaban ir tikai divi gadi un ka viņa spēks pieaugs reizē ar ķermeņa izmēriem.

Sevišķi interesanti man bija vērot viņa atšķirīgo attieksmi pret problēmām un situācijām. Ja, piemēram, šimpanzes mazulis atradies ārpus krātiņa un tad atkal ielikts atpakaļ, tas uzvedas kā viseksaltētākā sengrieķu traģēdijas varone — plēš spalvu, trakās dusmās vārtās pa grīdu, spiedz ko māk un dauza ar kājām pa jebkuru koka priekšmetu. N'Pongo izturējās pavisam citādi. Kaut ar nepatiku, viņš tomēr nepretojās, ja viņu atkal ieslodzīja atpakaļ krātiņā. Viņš, protams, darīja visu iespējamo, lai novērstu jūsu prātus no šīs akcijas, bet, atskarzdams, ka tas tikpat ir neizbēgami, padevās ar cieņu. Viņa vienīgais protests bija pāris spalgu, žēlabainu brēcienu, kad viņš redzēja jūs aizejam, turpretim jebkurš šimpanze viņa vecumā un apstākļos vēl krietnu brīdi histēriski plosītos. Pateicoties pievilcīgajai ārienei un stājai, labajām manierēm un labi attīstītajai humora izjūtai N'Pongo ļoti īsā laikā kļuva par visa zooloģiskā dārza mīluli. Jaukās pēcpusdienās viņu izveda arā mauriņā pie lapegļu dzīvžoga, kur viņš varēja iepriecināt savus apbrīnotājus: ar garlaikotu sejas izteiksmi vārtīties pa zāli vai arī ar viltīgu dzirkstelīti acīs izlikties, ka gudro, kādā pozā vislabak ļaut kādam nopietnam apmeklētājam viņu nofotografēt, un tad izšķirošajā mirklī sagrabt nelaimīgā cilvēka kāju un paraut uz priekšu, — šis joks viņu varen iepriecināja un parasti beidzās ar to, ka apmeklētājs krītot nospieda aparāta slēdzi un nofotografēja zālāju, uz kura nekas nebija redzams.

Divpadsmit mēnešos N'Pongo bija izaudzis gandrīz divtik liels, un es jutu, ka ar labu vai ar ļaunu jālūko sagādāt viņam partneri. Manuprāt, vienīgi naudas trūkums var attaisnot zoploģisko dārzu, ja tajā tur dzīvniekus tikai parādīšanai, necenšoties sagādāt tiem partneri; galvenokārt tas attiecināms uz cilvēkveidīgajiem pērtiķiem. Sī problēma nav aktuāla, kamēr viņi ir vēl pavisam jauni, jo tad viņi uzskata visus apkārtējos cilvēkus par savu pieņemto, kaut arī varbūt mazliet ērmīgo ģimeni. Taču drīz pienāk laiks, kad viņi tā pieņemas spēkā, ka jūs, ja esat saprātīgs cilvēks, vairs nevarat izturēties pret viņiem tikpat intīmi kā senāk. Kad trīs vai četrus gadus vecs gorilla, šimpanze vai orangutans parauj jūs aiz kājas vai lec no pieklājīga augstuma jums uz skausta, tad jums jāturas visiem spēkiem; bet viņš to dara tādēļ, ka jūs esat viņa vienīgais rotaļu biedrs. Ja viņš dzīvo vientulībā un ir miermīlīgas dabas pērtiķis, viņš tādā pašā veidā lūkos rotaļāties ar jums arī tad, kad būs vienpadsmit un divpadsmit gadus vecs; bet jums tādas rotaļas var maksāt lauztu kāju vai lauztu sprandu. Ja šādam sirsnīgas, jautras dabas dzīvniekam, vienam pašam dzīvojot, būs laupīta gan paša sugas brāļu, gan cilvēku sabiedrība, tad nav jābrīnās, ka viņš ar laiku kļūs par īgnu, melanholisku radījumu. Man ļoti negribējās piedzīvot, ka ari N'Pongo deģenerētos un izvērstos par vienu no tiem varenajiem, bet skumjajiem un vientuļajiem antropoī- diem, kādus esmu redzējis daudzos zooloģiskajos dārzos (arī tādos, kuru rīcībā ir bagātīgi līdzekļi, lai iegādātos šiem dzīvniekiem partneri), tādēļ nospriedu, ka pienācis laiks mēģināt iegūt N'Pongo sievu, kaut arī zināju, ka mūsu fondi tik tālu nesniegs. Piezvanīju tam pašam tirgotājam, no kura bijām dabūjuši N'Pongo, un apjautājos, vai būtu kāda iespēja iegūt sieviešu kārtas gorillu. Viņš man atbildēja, ka viņam tāda tikko piedāvāta, apmēram gadu jaunāka par N'Pongo, bet pašreiz sakarā ar politisko stāvokli Āfrikā cenas cēlušās, un viņš noprasīja pusotra tūkstoša mārciņu. Pagāja divas dienas, kamēr es cīnījos ar savu sirdsapziņu. Zināju, ka nevaram sadabūt tādu naudu uzreiz, bet droši vien mēs varētu to savākt pēc zināma laika posma. Zvanīju tirgotājam vēlreiz un jautāju, vai viņš nevarētu dzīvnieku mums pārdot uz nomaksu. Viņam par godu un man par lielu atvieglojumu — viņš bija ar mieru un apsolīja, ka aģents pēc nedēļas nogādāšot gorillu Džersijā. Viss zooloģiskais dārzs ar aizturētu elpu gaidīja šo dienu. Man bija visai nepatīkama saruna ar bankas direktoru, un, tās pamudināts, es nākamajā nedēļā liku pagatavot ziedojumu vākšanas kārbu, virs kuras bija piestiprināts uzraksts: «Esam nopirkuši Nendiju uz nomaksu, lūdzu, palīdziet mums kārtot maksājumus termiņos.»

Tā ieradās Nendija — iespiesta sprostā, kas man būtu licies pārāk mazs pat vāverei. Viņa, tāpat kā N'Pongo, izskatījās ļoti labi: spoža spalva, pati apaļa, un ādai zīda mirdzums, taču visdziļāko iespaidu uz mani jau pašā pirmajā mirklī atstāja viņas acis. N'Pongo, kā jau sacīju, bija mazas, dziļas ačeles, kurās vienmēr dzirkstīja viltība un jautrība. Nendijas acis bija lielas un mirdzošas, un, kad viņa tās pagrieza sānis, kļuva redzams baltums, taču tās bija iebiedētas acis, kas nekad neraudzījās uz cilvēku tieši. Tās bija tāda dzīvnieka acis, kuram nav bijusi liela pieredze ar cilvēkiem, bet arī tā paša mazumiņa pieticis, lai cilvēkiem neuzticētos un tos necienītu. Kad izlaidām Nendiju no sprosta, man atklājās cēlonis: šķērsām pāri galvvidum stiepās collas septiņas gara rēta. Acīmredzot, gorillu gūstot, kāds drosmīgs entuziasts būs belzis viņai ar mačeti un kā ar bārdas naža asmeni pāršķēlis pakausi. Droši vien asmens paslīdējis, citādi galva būtu pāršķelta vidū pušu. Ja Nendija šādā kārtā bija iepazinusies ar cilvēku dzimumu, tad nedrīkstēja ņemt viņai ļaunā naidīgumu. Cirtiens bija jau pilnīgi sadzijis, un zem spalvas bija redzama vienīgi garā, baltā rēta, kas man neviļus atgādināja nekam nevajadzīgo dekoratīvo griezienu, ko tik daudzi afrikāņi ar bārdas nazi izdara paši savai galvai.

Veselu diennakti noturējām Nendiju īpašā krātiņā, lai viņa pierod. Krātiņš atradās blakus N'Pongo miteklim, lai viņa varētu redzēt savu nākamo vīru, taču viņa pret to izturējās tikpat vienaldzīgi kā pret mums. Ja sākāt ar Nendiju runāt un raudzījāties viņai cieši sejā, viņas skatiens slīdēja no vienas puses uz otru, sastopoties ar jūsu acīm tikai uz mirkli, lai novērtētu, kas no jums gaidāms. Beidzot, nospriedusi, ka stiepļu režģis, kas atrodas vidū, padara cilvēku mazāk bīstamu, viņa, jums vairs skatienu neuzmetusi, pagrieza muguru. Nendijai bija tik nelaimīga un pārbiedēta seja, ka modās vēlēšanās piekļaut viņu pie krūtīm un apmīļot, taču viņa bija pārāk dziļi ievainota un nemūžam nebūtu to pieļāvusi. Aprēķināju, ka paies vismaz pusgads, līdz iegūsim viņas uzticību, kaut arī turpat blakus būs N'Pongo, kas tik labi satiek ar cilvēkiem.

Tas rīts, kad ielaidām viņu N'Pongo krātiņā, būtu kalendārā bijis jāatzīmē kā svētku diena, un tomēr mēs baidījāmies. N'Pongo bija ļoti labi iekārtojies, un viņš ar savu sabiedrisko raksturu droši vien uzskatīja sevi par vienīgo gorillu pasaulē un visus cilvēkus par saviem draugiem. Nezinājām, kā viņš uzņems Nendijas īdzību un pret cilvēkiem naidīgo attieksmi. Kaut arī N'Pongo no sava krātiņa bija veselas divdesmit četras stundas varējis vērot Nendiju blakus krātiņā, viņš tomēr nebija par to izrādījis ne mazāko interesi. Kad tuvojās lielais iepazīstināšanas brīdis, mēs bijām apbruņojušies ar ūdens spaiņiem, slotām, tīkliem un gariem mietiem, gadījumam, ja varbūt saderināšanās ceremonija nenorisētu tik romantiski, kā to parasti mēdz aprakstīt sieviešu žurnālos. Kad viss bija sagatavots,

atbīdījām durvis, un Nendija, neuzticīgi visapkārt skatīdamās, ieslīdēja no šaurā sprosta N'Pongo samērā greznajā mājoklī. Tur viņa aptupās, atspiedusi muguru pret sienu un ar aizdomu pilnu, tomēr kareivisku izteiksmi sejā ziņkārīgi šaudīja skatienus uz visām pusēm. Nu viņa tiešām atradās vienā krātiņā ar N'Pongo, kas sēdēja zarā, vērodams viņu ar to pašu vienaldzīgo neuzticību, ar kādu viņš mēdza noskatīties uz katru jaunu, nepazīstamu ēdienu, un mēs redzējām, ka Nendija ir daudz mazāka par viņu — gandrīz uz pusi. Viņi vairākas minūtes neatņēmušies vēroja viens otru, kamēr mēs režģa otrā pusē aši pārbaudījām, vai mūsu ūdens spaiņi, tīkli, mieti utt. ir pa ķērienam.

Bija pienācis kritiskais mirklis: tiklab abi gorillas, kā arī mēs bijām pilnīgi sastinguši. Ikvieņs cilvēks no malas, kurš nezināja apstākļus, būtu mūs noturējis par ērmīgākajiem Tiso kundzes vaska figūru muzeja eksponātiem. Tad N'Pongo izstiepa melno roku ar pirkstiem krietnu cīsiņu resnumā un garumā, ieķērās stiepļu režģī un uzmanīgi noslīdēja lejā. Tur viņš nostājās un tik pamatīgi ņēmās pētīt zāģskaidu kaudzīti, it kā pirmoreiz mūžā būtu kaut ko tamlīdzīgu ieraudzījis. Tad nevērīgā, grīļīgā gaitā apmeta pusloku, pieiedams Nendijai pavisam tuvu, un, nepametis uz viņu ne acī, zibenīgā ātrumā izšāva uz priekšu garo, spēcīgo roku, sagrāba pilnu sauju viņas spalvu, no visa spēka paplēsa un žigli aizbēga uz krātiņa otru kaktu, izlikdamies neko nezinām. Nendija, kurai pēc dabas bija — un, bīstos, vienmēr arī būs — visai gausa uztveres spēja, atjēdzās tikai tad, kad N'Pongo jau bija pēdas sešas atstatu. Viņas niknais rūciens un zobu at- ņirgšana vairs neradīja nekādu efektu. Pirmajā raundā tātad bija uzvarējis N'Pongo, taču, lai viņam nesakāptu galvā vīrieša pārākuma apziņa, mēs nolēmām laist darbā rezerves. Aizvācām spaiņus un tīklus un atnesām divas lielas bļodas sulīgu, gardu augļu. Vienu nolikām priekšā N'Pongo, otru — Nendijai. Bija tikai viens saspīlējuma mirklis, kad N'Pongo, pārbaudījis savu šķīvi, nosprieda, ka Nendijas traukā varbūt ir īpaši gardumi, kādu viņam nav, un devās to pārbaudīt. Taču Nendija joprojām turēja ļaunu prātu par izplūkto spalvu un uz N'Pongo tuvošanos viņas šķīvim atbildēja tik karei-

18 - 1224

viski, ka N'Pongo, īstenībā būdams labsirdīgs un pagļēvs radījums, tūliņ devās atpakaļ pats pie sava ēdiena trauka. Nākamo pusstundu abi mierīgi mielojās katrs savā krātiņa kaktā. Tonakt N'Pongo kā parasts nogulēja uz savas koka lāviņas, bet Nendija kā ietiepīga sufražiste pavadīja nakti, saritinājusies uz grīdas. Visu

nākamo dienu viņu starpa notika īsi' turnīri, par to, kādu pozīciju kuram ieņemt. Viņi izstrādaja paši savu etiķeti: vai Nendija drīkst šūpoties trosē, ja N'Pongo sēž uz sijas? Vai N'Pongo drīkst čiept Nendijas burkānus, pat ja tie ir mazāki par viņa paša burkāniem? Sī cīņa bija tikpat bērnišķīga kā vispārējās vēlēšanas, tikai trīskārt interesantāka. Taču līdz vakaram Nendija bija izcīnījusi, tā teikt, vēlēšanu tiesības gorillu sievietēm, un viņi abi kopā nolikās gulēt uz koka lāviņas. Spriežot pēc tā, cik mīlīgi N'Pongo ieritinājās Nendijas līkumā, varēja redzēt, ka viņam nav nekādu iebildumu pret invāziju viņa guļamistabā.

Jau no paša sākuma bija skaidri redzams, ka mūsu gorillu laulības būs laimīgas. Kaut arī ļoti dažāda rakstura, viņi nepārprotami dievināja viens otru. N'Pongo bija ģimenes jokdaris un āksts, turpretim Nendija bija daudz rāmāka, apcerīgāka un aizdomīgāka. N'Pongo viņu kaitināja un nerroja bez kāda ļaunuma, tīrā joka pēc, un Nendija, šķiet, to saprata. Reizēm tomēr viņai labsirdīgā kaitēšanās apnika: tā laikam jūtas katra profesionāla jokdara sieva. Kad pacietības mērs bija pilns, viņa apskaitās un zibošām acīm un atžņiebtiem zobiem sāka trenkāt N'Pongo pa krātiņu, bet viņš joza pa priekšu, histēriski ķiķinādams. Ja izdevās N'Pongo noķert, Nendija sāka viņu apstrādāt ar dūrēm, bet viņš gulēja zemē, kamolā sarāvies. Nendija, par spīti savam milzu spēkam, būtu varējusi izmēģināt dūres arī pie cementa bluķa, jo N'Pongo mierīgi čurnēja kamolā, savā nodabā smējās, un acīs viņam visu laiku spīdēja labsirdīgas dzirkstītes. Kad Nendija piekusa apstrādāt N'Pongo muskuļaino augumu, viņa aizsoļoja uz krātiņa otru galu, bet N'Pongo piecēlās sēdus, izpurināja zāģskaidas no kažoka, aši nobungoja triumfa maršu pa krūtīm vai vēderu un palika sēžam sakrustotām rokām, spulgām acīm, domādams, kādu jaunu triku viņam izgudrot, lai pakaitinātu sievu.

Es sapratu, ka divu tik retu un vērtīgu dzīvnieku ieguvums man ir liela laime, taču redzēju, ka no šā brīža mums būs jādzīvo nemitīgās bailēs un bažās par viņu veselību un labklājību: tiklīdz viens no viņiem bija ievilcis degunā zāģskaidas un nošķaudījās, mēs jau šausmās saausījāmies — vai tikai tā nav ieskaņa

plaušu karsonim vai kaut kam vēl ļaunākam? Viņu vēdera darbība kļuva par vienu no mūsu ikdienas sarunu tematiem. Biju iekārtojis zooloģiskajā dārzā lielisku sazināšanās sistēmu, jo, kaut arī dārzs nav liels, tomēr ļoti daudz laika prasītu kāda cilvēka sameklēšana tieši tajā brīdī, kad viņa ievajadzējās. Dažādās stratēģiski svarīgās vietās visā zooloģiskajā dārzā bija pie sienām piestiprinātas mazas, melnas kārbiņas, lai personāls varētu sarunāties ar kantori, un otrādi. Viena šāda kārbiņa atradās arī mūsu dzīvoklī, tā ka kalpotāji varēja mani allaž informēt par notiekošo vai brīdināt, ja atgadījās kas ļauns. Taču reiz sāku apšaubīt šās sistēmas jaukumu. Pie mums ciemojās cilvēki, kurus vēl visai maz pazinām. Parastas, neinteresantas sarunas laikā, kādas jāpacieš šādās viesībās, melnā kastīte uz grāmatu plaukta brīdinot iečerkstējās, un, iekams paspēju piesteigties un to izslēgt, atskanēja drūma aiz- kapa balss:

— Mister Darel, gorillām atkal caureja.

Nezinu nevienu piemērotāku repliku, lai sabojātu noskaņojumu viesībās. Taču N'Pongo un Nendija auga stundām, nevis dienām, un nesaslima ne ar vienu no tām slimībām, no kurām tik ļoti baidījāmies.

Bet tad N'Pongo pirmo reizi nopietni sasirga. Es gatavojos trīs nedēļas pavadīt Dienvidfrancijā. Tas bija ar darbu saistīts atvaļinājums, jo mums līdzi brauca BBC režisors, kuru es cerēju pārliecināt, ka nepieciešams uzņemt filmu par dzīvi Kamargas salā. Vietas viesnīcā bija rezervētas, cilvēkiem, sākot ar toreadoriem un beidzot ar ornitologiem, bija paziņots par mūsu ierašanos, un viss šķita labākajā kārtībā. Un tad pēkšņi, četras dienas pirms mūsu aizbraukšanas, saslima N'Pongo. Viņa dzīvesprieks un jautrība bija zuduši; viņš gulēja ui grīdas vai uz lāviņas, vēderu ar rokām aptvēris, blenzdams tukšumā, un uzņēma tikai tik daudz barības un piena, lai kaut kā izvilktu dzīvību. Vienīgais slimības simptoms bija akūta caureja. Steigšus tika izdarītas visas analīzes, izpildīti visi veterinārārstu un ārstu priekšraksti, tomēr neizdevās noskaidrot, kas viņu moka. Kā visi cilvēkveidīgie pērtiķi, N'Pongo strauji novājēja. Otrā dienā viņš pilnīgi atteicās no barības un nedzēra pat pienu, bet tas nozīmēja, ka nevaram viņam iebarot ari antibiotiskos līdzekļus. Viņa seja saruka un sačokurojās acīm redzami, un spēcīgais augums sa- kritās. Apaļā vēdera vieta tagad rēgojās tukšums un izspiedušas ribas. Kad caureja parādījās krietni daudz asiņu, vairākumam no mums zuda cerības uz N'Pongo izveseļošanos. Sapratām: ja vien viņš kaut ko ieēstu, viņam rastos mazliet spēka pretoties slimībai, lai tā būtu kāda būdama, tas viņu mazliet atžirdzinātu arī no dziļās melanholijas, kurā viņš bija iegrimis, kā tas mēdz būt gandrīz ar visiem antropoīdiem, kad tie saslimst.

Mēs ar Džekiju aizbraucām uz tirgu Sentheljerā un apstaigājām košos stendus, kas grupējas ap burvīgo Viktorijas laika strūklaku ar tās ģipša ķerubu, palmām, zīdpapardēm un tradicionālajām sarkanajām, resnajām zelta zivtiņām. Bija ārkārtīgi grūti izraudzīties kaut ko N'Pongo apetītes ierosināšanai, jo viņa parastā ēdienu karte bija ļoti daudzveidīga un bagāta. Tādēļ sapirkā- mies dažādus retus gardumus, kas maksāja lielu naudu. Kad bijām jau apkrāvušies ar dažādiem eksotiskiem augļiem un dārzeņiem, es pēkšņi ieraudzīju milzīgu zaļi baltu arbūzu. Arbūzs nebūt negaršo visiem, bet man personiski tas šķiet gardāks par meloni. Iedomājos, ka koši sārtais, kraukšķīgais, sulīgais arbūza mīkstums ar tumšajām sēkliņām varbūt iekārdinās N'Pongo, jo, cik man zināms, viņš vēl nekad nebija to nobaudījis. Pievienojām savai nastai vēl arbūzu un devāmies atpakaļ uz majāin.

Neko neēdis un nedzēris, N'Pongo .jutās ļoti vārgs. Džeremijam bija izdevies viņu piedabūt iedzert mazliet vājpiena. Viņš bija ieberzējis N'Pongo smaganas ar dis- prīnu, kas, protams, tūliņ izkusa, un, tā kā N'Pongo nepatika šī garša, viņš labprāt iedzēra pāris malku piena, lai izskalotu muti. Citu pēc cita cēlām viņam priekšā gardumus, ko bijām nopirkuši tirgū, citu pēc cita viņš tos uzlūkoja apatiskām acīm un neaiztika ne siltumnīcas vīnogas, ne avokado bumbierus, ne citus kārumus. Tad nogriezām arbūza šķēli, un pirmo reizi viņš izrādīja kaut kādu interesi. Viņš pieskārās arbūza šķēlei ar pirkstu, tad paliecās uz priekšu un uzmanīgi to apostīja. Nākamajā mirklī N'Pongo bija paņēmis šķēli rokās un, mums par lielu prieku, sāka ēst. Taču pārmērīgām gavilēm pamata nebija, jo zinājām, ka arbūzā nav gandrīz nekādu barības vielu, taču tas bija vismaz pamodinajis viņā atkal interesi par ēdienu. Nākamais uzdevums bija injicēt viņam antibiotikas, jo speciālisti bija vienojušies, ka viņa slimība ir kolīta paveids. Tā kā viņš joprojām atteicās no jebkāda šķidruma, kur mēs varētu iejaukt zāles, vienīgā iespēja iedot viņam antibiotisko līdzekli bija injekcija.

Izvedām N'Pongo no krātiņa un ieslodzījām Nendiju; kaut arī viņš bija novājējis, cīnīties ar viņu nebūtu viegli, īpaši ja viņam talkā nāktu sieva, kas pa šo laiku bija kļuvusi liela un ļoti spēcīga. N'Pongo tupēja zīdī- tajdzīvnieku mītnē uz grīdas un vienaldzīgām, dziļi iegrimušām acīm raudzījās visapkārt. Džeremijs ar nepieciešamo arbūza rezervi notupās viņam vienā pusē, lai piesaistītu viņa uzmanību, bet es otrā pusē steidzīgi sagatavoju injekcijas šļirci. N'Pongo ar zināmu interesi vēroja manu rīcību un vienreiz pat pastiepa roku un liegi lūkoja pieskarties šļircei. Kad es biju visu sagatavojis, Džeremijs ar dažām arbūza šķēlēm mēģināja pievērst viņa uzmanību, bet es, tiklīdz N'Pongo bija novērsies no manis, iedūru viņam gurnā adatu un izspiedu šļirces saturu. N'Pongo pat nelikās to manām. Paklausīgi viņš nāca mums līdzi uz krātiņu un, paņēmis mazu arbūza gabaliņu, nogūlās uz lāviņas, saritinājās uz sāniem un, rokas sakrustojis, skatījās sienā. Nākamajā rītā viņš šķita mazliet atlabis, un, rīkojoties tāpat kā iepriekš, mums izdevās izdarīt viņam vēl vienu injekciju. Dienas atlikusī daļa pagāja bez pārmaiņām; kaut arī viņš ieēda mazliet arbūza un iedzēra drusku nokrejota piena, īstu atlabšanas pazīmju nebija.

Nesapratu, ko darīt: pēc divdesmit četrām stundām man vajadzēja izlidot uz Franciju. Tur biju noorganizējis veselu bišu spietu palīgu un padomdevēju. Arī BBC uzskatīja, ka ceļojums ir noteikti izlemts. Ja es tagad no tā atteiktos, iznāktu, ka esmu veltīgi sacēlis kājās tik daudz cilvēku, un tomēr neparko nespēju pamest N'Pongo, līdz nebūšu pārliecinājies, ka viņš atveseļojas vai arī vairs nav glābjams.

Taču dienu pirms manas aizbraukšanas notika krass pavērsiens. N'Pongo sāka dzert «Komplanu» — koncentrētu sauso pienu — un ēst dažādus augļus. Pievakarē viņš jau jutās daudz labāk un bija krietni ieēdis.

Nākamajā rītā pašā agrumā aizgāju viņu aplūkot, jo rnan vajadzēja paspēt pusdeviņos noķert lidmašīnu uz Dināru. N'Pongo sēdēja uz lāviņas, joprojām vājš un vārgs, tomēr acis pamanīju dzirkstis, kas pēdējās dienās bija pilnīgi apdzisušas. Viņš labi paēda un nodzērās «Komplana» pienu, un es redzēju, ka nu viņš patiesi sāk atveseļoties. Aizbraucu uz lidlauku, paguvu tikt lidmašīnā uz Dināru, un mēs laimīgi aizlidojām uz Dienvidfranciju. Bargu naudu man maksāja telefona sarunas ar Džersiju, lai noklausītos informāciju par N'Pongo atveseļošanos, taču ikreiz, kad zvanīju, dzirdēju, ka viņam klājas arvien labāk. Un, kad Džeremijs man pastāstīja, ka N'Pongo izdzēris veselu pinti «Komplana», apēdis trīs šķēles arbūza, vienu aprikozi, trīs ābolus un astoņu olu baltumus, es sapratu, ka varu būt mierīgs.

Kad atgriezos no Francijas, N'Pongo bija atguvis visu zaudēto svaru, un, tiklīdz iegāju zīdītājdzīvnieku mītnē, mani apsveica vecais N'Pongo: masīvs, melns un apajš, un acis viņam draiskulīgi dzirkstīja, kad viņš lūkoja mani pievilināt pietiekami tuvu pie režģiem, lai norautu maniem svārkiem pogas. Vērodams viņu vārtāmies uz muguras un dedzīgi sitam plaukstas, lai pievērstu manu uzmanību, es nodomāju: kaut arī ir bezgala jauki, ja pieder tādas būtnes kā šī, kaut arī ir ārkārtīgi svarīgi tās saglabāt un vairot nebrīvē, tas tomēr ir abpusīgi griezīgs zobens, jo bailes, kās jāpārcieš, kad dzīvnieki saslimst, liek padomāt, vai maz vajadzēja to visu uzņemties.

ASTOTA NODAĻA ATBILDĪBA PAR DZĪVNIEKIEM

Godājamais mister Darel,

Jūs varbūt brīnīsieties, saņemdams vēstuli no

gluži sveša cilvēka …

Zooloģiskais dārzs nu pastāv jau piecus gadus. Visu šo laiku esam neatlaidīgi centušies tuvoties savam mērķim — veidot mūsu kolekciju galvenokārt no tiem dzīvniekiem, kam savvaļā draud iznīcība. Tam par piemēru var noderēt mūsu šimpanaes, Dienvidamerikas tapiru pāris, taču visvērtīgākais guvums laikam tomēr ir abi mūsu gorillas, ar kuriem mēs ārkārtīgi lepojamies. Bet pēdējā gadā esam iegādājušies vēl daudz citu vērtīgu dzīvnieku. Ne vienmēr ir iespējams vajadzīgos dzīvniekus nopirkt vai pašam sagūstīt, tādēļ reizēm tos iemainām; nesen es pret strausu iemainīju binturongu — dīvainu, lācim līdzīgu, nelielu dzīvnieku ar garu, tvirtu asti —, kura dzimtene ir Tālie Austrumi, un briļļu lāci, kuru nosaucām par Pedro.

Briļļu lāči ir vienīgie lāču dzimtas pārstāvji Dienvidamerikā, un to nelielā izplatības josla atrodas augstu Andos. Tie ir melnbrūnā krāsā ar gaišbrūniem vai ka- nēļkrāsas lokiem ap acīm un tādas pašas krāsas krūtežu. Briļļu lāči izaug parastā melnā lāča lielumā, bet Pedro, kad to saņēmām, vēl bija pavisam mazs, krietna medību suņa augumā. Mēs drīz vien atklājām, ka viņš ir ļoti rāms un ka vairāk par visu viņam patīk stāvēt pie režģiem, izstiepjot priekšķepas tiem cauri, un zelēt šokolādi milzu daudzumos. Viņš savā ziņā ir liels dendijs, daudzas no viņa pozām — piemēram, nostāties ar vienu kāju uz baļķa, garlaikoti atspiesties pret krātiņa režģiem, nevērīgi nokarot priekšķepas uz leju — nepārprotami atgādina dīkdienīgos jaunos frantus, ko gadās sastapt kokteiļu viesībās. Pedro ļoti drīz atklāja šādu noslēpumu: ja viņš parāda kādu triku, šokolādes un konfekšu straume plūst simtkārt dāsnāk; tādēļ viņš iestudēja īpašu deju. Pacēlies pakaļkājās un atliecies, cik vien tālu spēja, atpakaļ, tomēr nenoveldamies, viņš sāka lēnām griezties riņķī, kā valsi dejodams. Tas vienmēr apbūra skatītājus. Lai sagādātu lācim kaut ko nodarbībai, piekārām krātiņā lielu, tukšu mucu ar izsiltu dibenu — tādas kā cauruļveida šūpoles, kas ļoti iepriecināja Pedro. Viņš vispirms auļoja mucai apkārt, tad ar galvu pa priekšu ielīda tajā, tā ka muca sāka strauji šūpoties. Lāgiem viņš drāzās mucā iekšā pārāk sparīgi, izšāvās pa otru galu ārā un novēlās uz grīdas. Citreiz, būdams apcerīgāk noskaņots, ielīda mucā un gulēja pavisam mierīgi, zīžot ķepu un kaut ko savā nodabā dūcot; dūkoņa apbrīnojami skaļi atbalsojās un izklausījās, it kā mucā darbotos diezgan prāva dinamomašīna.

Pedro bija iekārtots pagaidu miteklī; tā kā cerējām

kādreiz varbūt iegādāties viņam sievu, būvējām jaunu krātiņu. Kamēr vecais krātiņš tika nojaukts un jaunais vēl nebija gatavs, mēs viņu ieslodzījām lielā ceļojuma būrī, kas viņam pagalam nepatika. Taču, kad novietojām būri dzīvnieku barības virtuves un augļu noliktavas tuvumā, Pedro konstatēja, ka dzīve tomēr esot diezgan ciešama. Dārza personāls turaizvien staigāja šurp un turp, un neviens nepagāja garām, neiebāzis viņam pa režģu starpu krātiņā kādu gardu kumosu. Bet tad divas dienas pirms Pedro pārcelšanās uz jauno krātiņu kaut kas atgadījās. Mēs ar Džekiju bijām dzīvoklī un mierīgi dzērām tēju kopā ar kādu draugu, kad piepeši ietarkšķējās vietējās sazināšanās aparāts un Kētes balss tik vienaldzīgi, it kā paziņotu pastnieka ierašanos, teica:

— Mister Darel, man šķiet, jūs varētu interesēt tas, ka Pedro ir izlauzies.

Ierodoties pie mums, Pedro bija maziņš, taču auga apbrīnojami ātri un tagad bija izveidojies par krietni lielu zvēru. Lai arī viņš bija ārkārtīgi miermīlīgs un rāms, tomēr lāči, manuprāt, ir vieni no tiem nedaudzajiem dzīvniekiem, kuriem nekad nevar pilnīgi uzticēties. Tādēļ būtu par maz sacīts, ka es, šo vēsti izdzir- dis, uztraucos. Kā bulta metos lejā pa kāpnēm un pa sētas durvīm laukā. Dzīvnieku barības virtuve un augļu noliktava atrodas zem viena lēzena jumta, un uz tā es ieraudzīju Pedro. Viņš auļoja pa jumtu šurp un turp, droši vien priecādamies kā lielos svētkos. Visnepatīkamākais bija tas, ka viens no dzīvokļa logiem atradās tieši virs jumta, un, ja Pedro ielauzīsies pa logu istabā, viņš nodarīs mūsu dzīvoklī neiedomājamu postu. Pedro nebija nekādas nojausmas par tādu vielu kā stikls, un es redzēju, ka viņš, pagriezies pret logu, pacēlās pakaļkājās un cerību pilns devās taisni uz priekšu. Par laimi, tas bija veclaicīgs logs ar mazām rūtiņām, kas viņa spiedienu izturēja. Ja logam būtu bijusi tikai viena liela rūts, Pedro būtu izlauzies tai cauri un droši vien pats drausmīgi sagraizījies. Bet tagad viņš, mazliet brīnīdamies, atkāpās: kaut kāda neredzama barjera aizkavēja viņu no ieiešanas dzīvoklī, kas taču bija licies tik viegli. Es aizsteidzos pie būra un gribēju pacelt bīdāmās durvis, bet, kā jau vienmēr tādos gadījumos mēdz būt, tās nekustējās ne no vietas. Pedro pienāca pie jumta malas un lūkojās, ko es meistaroju, skaidri varēja redzēt, ka viņš labprāt nāktu man palīgā, viņu biedēja vienīgi augstais lēciens. Es vēl joprojām cīnījos ap būra durvīm, kad ieradās Seps ar redeļkāpnēm.

— Bez tām mēs viņu nemūžam nedabūsim lejā, — Šeps sacīja, — viņš baidās lēkt. v

Seps atslēja kāpnes pret sienu, bet es turpināju noņemties ar būra durvīm. Tad notikuma vietā gluži kā saukts ieradās Stefans, jo šajā mirklī Pedro pēkšņi bija atklājis redeļkāpnes. Priecīgi ierūkdamies, viņš noslīdēja pa tām lejā kā īsts cirka mākslinieks un lempīgi nolēca Stefanam pie kājām.

Mēs ar Stefanu bijām pilnīgi neapbruņoti, bet, par laimi, Stefans izvēlējās vispareizāko taktiku: palika nekustīgi stāvam. Pedro, ieraudzījis turpat blakus Stefanu, pacēlās pakaļkājās un uzlika ķepas viņam uz pleciem; Stefans mazliet nobāla, tomēr nesakustējās. Es izmisīgi skatījos visapkārt, vai neieraudzīšu kādu ieroci, ar ko iebelzt Pedro, ja tas grasītos uzbrukt Stefanam. Taču Pedro ij nedomāja kādam uzbrukt. Viņš pārlaida Stefanam pār seju sārtu, slapju mēli, tad atkal nolaidās uz visām četrām un sāka jozt apkārt būrim kā draiskulīgs suns. Es vēl joprojām nevarīgi nomocījos, cenzdamies atvērt būra durvis, kad Pedro pārrēķinājās. Mezdams kādu sevišķi sarežģītu un skaistu cilpu, viņš iedrāzās dzīvnieku barības virtuvē. Seps acumirklī aizcirta durvis, un mūsu bēglis bija drošībā. Tad atmūķējām niķīgo bultu, aizstūmām būri līdz virtuvei, atvērām virtuves durvis un Pedro bez kurnēšanas iegāja atpakaļ savā miteklī. Stefans bija pazudis, lai ar tasi stipras tējas atjēgtos no uzbrukuma. Divas dienas vēlāk ielaidām Pedro viņa jaunajā, plašajā krātiņā, un bija tīrais prieks noskatīties, kā viņš pa to joņoja, izpētīdams jaunajā dzīvoklī katru kaktu, šūpodamies sijās un aiz sajūsmas par lielo plašumu griezdamies kā vilciņš.

Ja cilvēkam pieder zooloģiskais dārzs, tad kā uz burvja mājienu ir atrisināts Ziemsvētku, dzimšanas dienu un kāzu dienu atceres dāvanu jautājums: vīrs un sieva dāvina viens otram dzīvniekus. Ikvienam nomāktam laulātam vīram, kas pavada garas bezmiega naktis, nevarēdams izprātot, ko dāvināt sievai minētajos gadījumos, varu no sirds ieteikt ierīkot zooloģisko dārzu, jo tad visas šīs problēmas ir atrisinātas. Piemēram, kad māte, sekretāre un vēl trīs cilvēki no personāla man bija atgādinājuši, ka pie apvāršņa tumši un draudoši rēgojas mana divpadsmitā kāzu dienas atcere, sēdos pie katalogu kaudzes meklēt, kādus dzīvniekus varētu iegādāties, lai guvums būtu divkāršs — lai iepriecinātu Džekiju un padarītu bagātāku zooloģisko dārzu. Sai akcijai bija vēl viena priekšrocība: šādā veidā es drīkstēju izdot daudz vairāk naudas, nekā pērkot citu dāvanu, kad mani vēl labu laiku grauztu par izšķērdību. Tā, septiņas stundas ar lielu iekāri šķirstījis katalogus, beidzot paliku pie diviem pāriem vainagba- ložu; es zināju, ka Džekija jau sen vēlas tādus putnus. Tie ir lielākie un arī vieni no skaistākajiem pārstāvjiem baložu dzimtā: zilganpelēku spalvu, koši sarkanām acīm un lieliem, grezniem cekuliem. Neviens nezina, kā tiem klājas savvajas dzīvē, jo tos izšauj bez žēlastības tiklab gaJas, kā skaisto spalvu dēļ, un ir loti iespējams, ka jau pēc dažiem gadiem nelaimīgie putni atradīsies apdraudēto dzīvnieku sarakstā. Konstatēju, ka pašreiz visā tirgū lētākos vainagbaložus piedāvā kāds holandiešu tirgonis. Tā kā man ļoti patīk Holande un tās iedzīvotāji, es nodomāju, ka vislabāk būs, ja aizbraukšu un izraudzīšos putnus pats, jo — vismaz centos pats sev tā iestāstīt — es pratīšu izvēlēties visskaistākos eksemplārus (kāzu dienas atcerei taču jāizraugās vislabākais!), turklāt vienlaikus man būs iespēja apmeklēt dažus Holandes zooloģiskos dārzus, kuri, manuprāt, pieder pie skaistākajiem pasaulē. Tā nomierinājis savu sirdsapziņu, devos uz Holandi.

Nelaimīgi sagadījās, ka tieši tajā rītā, kad aizgāju pie tirgotāja izraudzīties vainagbaložus, bija pienācis orangutanu sūtījums. Nokļuvu gaužām neapskaužamā situācijā. Pirmkārt, vienmēr esmu ļoti kārojis orangutanu, otrkārt, zināju, ka man tie nav pa kabatai. Treškārt, vairāku iemeslu dēļ, no kuriem viens ir lielais tirgus pieprasījums, šo smalko un piemīlīgo pērtiķu skaits savvaļā tik strauji sarūk, ka tuvāko desmit gadu laikā tie var pilnīgi iznīkt. Kā šajā gadījumā izturēties man — dedzīgajam cīnītājam par sugu saglabāšanu? Nevarēju taču apsūdzēt tirgotāju: ja jau pērtiķi nokļuvuši līdz Holandei, neviens nevarēja viņam liegt tos iegādāties. Biju strupceļā. Varēju pat nepamest skatienu uz pērtiķiem un atstāt tos tirgotāja žēlastībai, varēju arī tos glābt, taču tādējādi es atbalstītu tirdzniecības veidu, kuru kategoriski apkaroju.

Manu prātu tik ļoti nodarbināja doma par dzīvnieku glābšanu, ka pilnīgi aizmirsu darījuma finansiālo pusi. Skaidri zinādams, kas notiks, es piegāju pie būra un palūkojos uz orangutanu mazuļiem; protams, tajā pašā mirklī biju pagalam. Tie abi bija plikiem galvvidiem, ar slīpām austrumnieku acīm: vīriešu kārtas pērtiķītis, kurš bija mazliet lielāks, izskatījās kā negants mongoļu sirotājs, bet mazajai pērtikītei bija jauka, emocionāla, sīka sejiņa. Kā parasti, abiem bija uzpūsti, apaļi vēderi, pateicoties rīsiem, ar kuriem mednieki un tirgotāji

tos baro un kuri tiem nedara nekā laba, vienīgi izpleš vēderiņus un bojā gremošanas traktu.

Apskāvušies tie kvernēja salmos; viņi viens otram bija vienīgais pazīstamais un saprotamais šai drausmīgajā, baismu pilnajā pasaulē. Ja neņem vērā uzpūstos vēderiņus, abi izskatījās veseli, bet bija tik gaužām maziņi, ka es sapratu — jāšaubās, vai tie paliks dzīvi. Taču aina, kā viņi, izmisīgi apskāvušies, raudzījās manī ar nepārprotamām šausmām, lika man izšķirties, un, skaidri zinādams, kas mani sagaida, es apsēdos un izrakstīju čeku.

Vakarā piezvanīju uz mājām, lai pateiktu Džekijai, ka viss kārtībā, ka esmu nopircis ne tikai vainag- baložus, kurus viņa tā vēlējās, bet arī divus pārus ļoti skaistu fazānu. To dzirdēdamas, Kēte un Džekija abas vienā balsī iesaucās, ka mani vienu nekādā ziņā nedrīkstot laist pie zvēru tirgotājiem, ka man neesot nekādas sajēgas par taupību, un kālab es esot pircis fazānus, labi zinādams, ka zooloģiskajam dārzam neesot līdzekļu to iegādei; es atbildēju, ka tie ir ļoti reti sa-

stopami fazāni, tā bija mana vienīgā aizbildināšanās, kas varēja cik necik noderēt. Pēc tam es vienaldzīgi piebildu, ka esmu nopircis vēl kaut ko.

Ko — ko es vēl esot nopircis, viņas abas aizdomīgi iejautājās.

Pārīti orangutanu, — es bezrūpīgi atteicu.

Orangutanus? — noprasīja Džekija. — Tu laikam esi traks. Cik tie maksāja? Kur mēs tos turēsim? Tu patiesi esi zaudējis prātu.

Kēte, izdzirdusi jaunumus, viņai pilnīgi piekrita. Es paskaidroju: orangutani ir tik maziņi, ka tos var nēsāt pat kabatā, un es nespēju atstāt tos drošai nāvei zooloģiskajā veikalā Holandē.

Tu iemīļosi tos, tiklīdz būsi ieraudzījusi, — es cerību pilnā balsī sacīju, bet Džekija tikai nicinoši nošņācās.

Labi, — viņa filozofiskā mierā atteica, — ja jau nopirkts, tad nopirkts, tikai es ceru, ka tu atgriezīsies mājās iespējami drīzāk, lai neiztērētu vēl vairāk naudas.

Atgriezīšos rīt, — es atbildēju.

Nākamajā rītā nosūtīju ar lidmašīnu vainagbaložus un fazānus, bet pats ar abiem mazajiem pērtiķīšiem braucu pa jūru. Viņi abi bija aizdomu pilni un ļoti bailīgi, kaut gan pērtiķīte šķita pēc dabas paļāvīgāka nekā pērtiķēns; taču pēc dažu stundu ilgas pierunāšanas tie jau ņēma kumosiņus no manas rokas. Pēc ilgas svārstī- šanās nolēmu nosaukt pērtiķēnu par Oskaru, bet pēr- tiķīti par Bali, jo tai bija zināma līdzība ar to pasaules daļu, no kuras tā cēlusies.

Ceļojumu pa jūru izvēlējos, pirmkārt, jau tādēļ, ka nekad nemēdzu lidot, ja vien varu no tā izvairīties. Esmu cieši pārliecināts, ka ikviens pilots, kas vada lidmašīnu, kurā es lidoju, ir tikko izlaists no trakomājas, kur viņam ārstēta akūta angina pectoris. Bez tam man šķita, ka ceļojums pa jūru būs mierīgāks un dos man iespēju tuvāk iepazīties ar mazuļiem. Tā tiešām arī notika: kamēr nonācām galā, Bali bija kļuvusi visai atsaucīga un Oskars bija man divreiz iekodis.

Kā jau biju paredzējis, tiklīdz ierados zooloģiskajā dārzā ar abiem plikpaurainajiem, resnvēderainajiem, rūsganajiem pērtiķīšiem, visi no pirmā acu uzmetiena viņos iemīlējās. Tos lutināja un ievietoja krātiņā, kas jau iepriekš bija īpaši viņiem sagatavots, un tikai reto brīdi kāds neaizgāja uz viņiem palūkoties un iedot kādu kārumu. Pagāja apmēram mēnesis, līdz viņi cik necik atguva pašapziņu un sāka atjēgt, ka mēs neesam šausmoņi, par kādiem viņi mūs bija uzskatījuši. Tad tie attīstījās aizvien straujāk un ļoti drīz kļuva bezmaz vai par populārākajiem zooloģiskā dārza iemītniekiem. Man šķiet, tieši pliko galvvidu, slīpo acu un Būdas vēderiņu dēļ bija interesanti vērot, kā viņi cīkstējās visiem spēkiem, turklāt tik jocīgi, kā vēl nekad nebiju redzējis darām. Tā kā viņu kājām, liekas, piemīt īpašība gurna locītavā, par spīti anatomijas likumiem, brīvi griezties uz visām pusēm, šo cīkstēšanos vajadzēja redzēt pašam savām acīm, lai spētu ticēt, ka tas vispār iespējams. Elsdami un aizsmakušā balsī ķiķinādami, pērtiķēni valstījās pa salmiem, resnie vēdereļi lāgiem atsitās viens pret otru, rokas un kājas bija tik neiedomājami sapinušās, ka likās neiespējami tās kādreiz atkal atmudžināt. Reizēm, kad Oskars cīņas laikā kļuva par rupju, Bali sāka protestēt: tikko dzirdami iepīkstējās smalkā, smalkā balstiņā, kas izklausījās gaužām smieklīgi tik prāvam dzīvniekam kā Bali.

Pērtiķēni auga apbrīnojami strauji, un drīz vajadzēja tos atkal pārvietot uz jaunu krātiņu. Džeremijs bija pats uzrasējis un konstruējis īpašu ierīci šim krātiņam, lai viņi varētu vingrināties. Tās bija dzelzs redeļkāp- nes, kas sniedzās no griestiem līdz grīdai. Tur bija daudz spraišļu, kur pieķerties, un mazuļiem tās ļoti patika; viņi kāpelēja tik enerģiski, ka resnie punči itin drīz atguva normālu formu.

Raksturā abi bija pilnīgi atšķirīgi. Oskars bija īsts negantnieks; viņš bija drausmīgs gļēvulis, tomēr nekad nepalaida garām izdevību izdarīt kādu nerātnību, ja vien radās iespēja. Viņš neapšaubāmi ir inteliģentākais no abiem un ne vienreiz vien parādījis savu izgudrotāja atjautu. Krātiņā ir loga niša; bijām paplašinājuši palodzi ar dēļiem, tā ka iznāca platforma, kur pērtiķi varēja pasēdēt. No grīdas platformu varēja sasniegt pa dzelzs redeļkāpnēm. Oskars kāda tikai viņam vienam zināma iemesla dēļ nolēma, ka būtu derīgi aizvākt no palodzes visus dēļus. Viņš nostājās uz dēļiem un centās tos izkustināt, taču traucēja viņa paša svars. Vēlreiz visu pamatīgi apsvēris, viņš izdomāja citu metodi, un tā bija saprātīgāka, kādu jel kad esmu pērtiķiem novērojis. Viņš atklāja, ka kāpņu augšējais spraislis atrodas apmēram divas collas zem palodzes pārkares. Ja viņam izdotos kaut ko iebāzt šai spraugā un spiest uz leju, tad šis priekšmets kļūtu par sviru, bet kāpņu augšējais spraislis pārvērstos par atbalsta punktu; un kas gan šim nolūkam varēja noderēt labāk par tērauda šķīvi? Kad mēs atklājām, ka mūsu vidū dzīvo pērtiķis, kas prot lietot darbarīkus, Oskars jau bija izlauzis sešus dēļus un pats par to varen sajūsminājās.

Diemžēl Oskaram un Bali, kā tas bieži mēdz notikt ar pērtiķiem, bija izveidojušās dažas ļoti nepatīkamas parašas; viena no tām bija — dztrt vienam otra urīnu. Tas izklausās drausmīgi, bet viņi ir tik burvīgi dzīvnieki, ka jums smiekli vien nāk, redzot, kā Oskars sēž uz dzelzs redeļkāpnēm un laiž dāsnu strūklu, bet Bali ar atvērtu muti tup apakšā, uztver nektāru un pēc tam ar īsta gurmana izteiksmi izbauda garšu. Viņa piešķiebj galvu, saskalodama šķidrumu mutē, it kā gribētu noteikt, no kāda vīna dārza un kura gada pildījums tas ir. Diemžēl tie ēd arī paši savus ekskrementus. Cik man zināms, pērtiķi to dara vienīgi nebrīvē. Savvaļā pērtiķi visu laiku pavada kustībā un vairāk vai mazāk dzīvo kokos, tā ka urīns un ekskrementi nokrīt meža augsnē un pērtiķiem nerodas kārdinājums tos nobaudīt. Taču, ja pērtiķi nebrīvē šo netikumu uzsākuši, nav iespējams viņus no tā atradināt. Šķiet, tas nenodara viņiem nekādu ļaunumu, izņemot, protams, to, ka viņi var inficēties ar dažādiem zarnu parazītiem (no kuriem mēs viņus cenšamies atbrīvot); šādā veidā viņi allaž no jauna reinficē gan sevi, gan viens otru.

Otrs jaunieguvums, kas mums šķita ļoti nozīmīgs no sugu saglabāšanas aspekta, bija hatēriju pāris no Jaunzēlandes. Savā laikā šie apbrīnojamie rāpuļi bija plaši izplatīti, bet kontinentā tie ir iznīcināti un tagad atrodami vairs tikai nelielās, izkaisītās salu grupās gar piekrasti. Jaunzēlandes valdība hatērijas ārkārtīgi saudzē un tikai retumis ļauj eksportēt nedaudzus eksemplārus uz kādu zooloģisko dārzu. Kad īsu laiku uzturējos Jaunzēlandē, es izskaidroju turienes oficiālajām

personām savu darbu Džersljā, un viņi — mazliet pārsteidzīgi — jautāja, vai es nevēloties iegūt arī kādu Jaunzēlandes faunas pārstāvi. Ar varu atturēdamies no vēlēšanās iesaukties: «Visus!» un tā izrādīties alkatīgs, ieminējos, ka mani ļoti interesē hatērijas. Attiecīgais ministrs sacīja, ka, pēc viņa domām, būtu iespējams man vienu piešķirt, taču es atbildēju, ka ar vienu man nav līdzēts, kaut gan tas izskatījās vai pēc zobu skaitīšanas dāvinātam zirgam. Izstāstīju, ka mans mērķis ir izveidot dzīvnieku vairošanās kolonijas un ka ar vienu dzīvnieku, saudzīgi izsakoties, ir ļoti grūti izveidot šādu koloniju. Varbūt būtu iespējams dabūt hatēriju pāri? Pēc attiecīgas apspriedes tika nolemts man to piešķirt. Tas bija īsts triumfs, jo, cik man zināms, mūsu zooloģiskais dārzs ir vienīgais visā pasaulē, kuram iedots vesels pāris šo reto rāpuļu.

Jaunzēlandes klimats ir visai radniecīgs Džersijas klimatam. Kad es senāk redzēju hatērijas dažādos zooloģiskajos dārzos, tās tika turētas rāpuļu mītnēs krātiņos, kur temperatūra svārstījās starp divdesmit četriem un divdesmit sešiem grādiem. Toreiz vēl neatskārtu, ka tas nav pareizi, bet, kad Jaunzēlandē redzēju hatērijas savvaļā, es pēkšņi sapratu, ka lielākā daļa Eiropas zooloģisko dārzu pieļauj kļūdu, turot hatēriju tādos apstākļos, it kā tā būtu tropu apgabalu rāpulis: tādēļ vairākums šo dzīvnieku Eiropā ļoti drīz aiziet bojā. Kad man tika apsolīts hatēriju pāris, es nolēmu, ka tām jāuzbūvē maksimāli labs krātiņš, kurā temperatūra būs iespējami tuva to ierastajai temperatūrai. Tiklīdz saņēmu ziņu no Jaunzēlandes Dabas aizsardzības departamenta, ka hatērijas tikšot nosūtītas ļoti drīz, mēs sākām būvēt tām mītni. Krātiņš izskatās bezmaz pēc lielas siltumnīcas — tas ir divdesmit vienu pēdu garš un vienpadsmit pēdu plats, ar stikla jumtu. Jumts ir sadalīts lodziņos, tā ka krātiņam visu laiku plūst cauri svaiga gaisa strāva, tādējādi regulējot temperatūru. Krātiņa pamatni bagātīgi noklājām ar zemi un akmenāju, ko izvietoja tā, lai pēc iespējas iegūtu rāpuļu dzimtajai vietai līdzīgus apstākļus. Ierakām zemē dažas caurules alu vietā, ja hatērijām pašām nepatiktu rakt alas, un tad satraukti gaidījām to ierašanos.

Beidzot lielā diena pienāca, un mēs devāmies uz lidostu tās saņemt. Hatērijas bija rūpīgi iesaiņotas koka kastē, tomēr pa caurumiņiem, kas atstāti gaisa pieplūdei, nevarēju saskatīt, vai tās ir dzīvas, un es nervozēju visu atceļu no lidostas līdz zooloģiskajam dārzam. Tur beidzot varēju ņemt skrūvgriezi un nocelt kastei vāku, lai redzētu, kā mūsu jaunpienācēji pārcietuši ceļojumu. Kad bija atgriezta pēdējā skrūve un es dzīros atvērt kasti, pirms noskaitīju īsu lūgšanu. Pacēlu vāku, un no kastes dibena man labsirdīgi raudzījās pretī divas visskaistākās hatērijas, kādas jebkad biju redzējis. Pēc ārējā veidojuma tās ir līdzīgas ķirzakām, tomēr anatomiski ir tik atšķirīgas, ka uzskatāmas par īpašu

sugu. Tās kopš aizvēstures laikiem nav gandrīz nemaz mainījušās, un, ja nu kaut ko pasaulē var nosaukt par aizvēsturiskiem briesmoņiem, tad hatērijas šo nosaukumu ir pelnījušas.

Tām ir milzīgas, mirdzošas, tumšas acis un visai tīkama sejas izteiksme. Visas muguras garumā stiepjas trīsstūrainu spuru virkne, tās ir baltas un mīkstas kā rotājums uz Ziemsvētku kūkas. Tēviņiem spuras ir vairāk akcentētas nekā mātītēm. Līdzīga spuru virkne grezno arī asti, bet šīs ir cietas un asas kā krokodila astē. Ķermenis tām ir palsā bēža krāsā ar pelēkzaļiem un bāli dzelteniem plankumiem. Hatērijas kopumā ir ļoti skaisti aristokrātiska izskata dzīvnieki.

Pirms ielaidām hatērijas jaunajā mājoklī, gribēju pārliecināties, vai ceļojums nav tās pārāk nomocījis un vai tās ēdīs, tādēļ atstājām dzīvniekus nakti turpat kastē, kur ielikām divpadsmit beigtus žurkulēnus. Nākamajā dienā biju ļoti priecīgs, ieraudzīdams, ka kastē no žurkulēniem vairs nav ne vēsts, toties tur atrodas divas spirgtas, apmierinātas hatērijas. Bija skaidri redzams, ka vairāku tūkstošu jūdžu garš lidojums dzīvniekiem ar tik senu ciltskoku neko nenozīmē, varējām droši laist tās jaunajā miteklī.- Ar gandarījumu varu sacīt, ka tās ir iejutušās ļoti labi un jau tā pieradušas pie cilvēka, ka ņem barību no rokas. Ceru, ka nav pārāk tālu vairs arī tas laiks, kad ierakstīsim jaunu lappusi zooloģijas vēsturē un tās sāks vairoties, jo, cik man zināms, nevienam zooloģiskajam dārzam ārpus Austrālijas un Jaunzēlandes robežām nav izdevies izperēt hatēriju mazuļus.

Tagad, kad mūsu zooloģiskais dārzs spēja jau pats sevi uzturēt un bijām savākuši tik daudzus pārus iznīcības apdraudētu dzīvnieku, man šķita pienācis laiks spert nākamo svarīgo soli. Ja mēs gribējām turpināt apdraudēto sugu saglabāšanas darbu, kas bija mans sākotnējais mērķis, mums bija nepieciešams plašāks finansiāls atbalsts, bez tam viss pasākums bija jānoorganizē uz patiesi zinātniskiem pamatiem. Tādēļ zooloģiskajam dārzam vajadzēja no privātuzņēmuma kļūt par īstu zinātnisku trestu.

Pirmajā mirklī tas šķiet visai viegli izdarāms, taču īstenībā grūtības ir milzīgas. Vispirms jānoorganizē altruistisku, saprātīgu cilvēku padome, kas tic tresta mērķiem, un tad jāgriežas ar aicinājumu pie plašām sabiedrības aprindām un jālūdz ziedojumi tresta fondam. Neatstāstīšu visas šā perioda nogurdinošās detaļas, kas, izņemot mani pašu, nevienu nevar interesēt. Pietiks, ja teikšu, ka man izdevās sapulcināt padomi, kurā nopietni darbojas jauki cilvēki no salas iedzīvotāju vidus, kam mani mērķi nelikās tik fantastiski, lai uzskatītu mani par nobriedušu vājprātīgo iestādei, un ar viņu palīdzību tika nodibināts Džersijas Savvaļas dzīvnieku aizsardzības trests. Mēs griezāmies ar aicinājumu pie sabiedrības, lūdzot ziedojumu tresta fondam, un Džersijas ļaudis atkal nāca talkā — gluži tāpat kā savā laikā ar teļiem, tomātiem, gliemežiem un spīļas- tēm. Šoreiz viņi vēra vaļā savas čeku grāmatiņas, un drīz vien trestam bija vajadzīgie līdzekļi, lai pārņemtu zooloģisko dārzu.

Tas nozīmē, ka pēc divdesmit diviem sūra darba gadiem esmu sasniedzis to, pēc kā biju viskvēlāk ilgojies, un beidzot varēšu palīdzēt dzīvniekiem, kas man visu mūžu sagādājuši tik daudz prieka un interesantu brīžu. Es gluži labi saprotu, ka mūsu iespējas ir gaužām niecīgas, bet, ja mēs ar saviem pūliņiem varam paglābt no iznīcības kaut sīku daļiņu apdraudēto dzīvnieku un ar savu darbu radīt cilvēkos interesi par sugu saglabāšanas nepieciešamību, tad mūsu darbs nebūs bijis veltīgs.

IZSKAŅAS LŪGUMS

Godājamo ser,

esam spiesti vēlreiz atgādināt, ka Jūsu rēķins joprojām ir pārtērēts…

Nezinu, vai jūs, šās grāmatas lasītāji, esat izlasījuši kādu no manām pārējām grāmatām, bet, ja kaut vai šī jums sagādājusi prieku, tas nozīmē, ka dzīvnieki jums to padarījuši tīkamu. Vienalga, vai jūs strādājat uz laukiem, kādā iestādē vai fabrikā, dzīvnieki — lai arī paši varbūt,jieesat to atskārtuši ijums ir nepieciešami tāpat ka mežs un āres, kaut vai tādēļ vien, ka tie dod tādiem ļaudīm kā es vielu sarakstīt grāmatu, kas jūs izklaidē. Pasaule bez putniem, bez mežiem un bez dažāda veida un izskata dzīvniekiem būtu tāds tuksnesis, kurā es personiski nevēlētos dzīvot un kur patiesi nespētu dzīvot neviens cilvēks. Ātrums, kādā attīstās civilizācija, un līdz ar to ātrums, kādā cilvēki posta mūsu skaisto planētu, pieaug ar katru gadu, ar katru mēnesi. Ikviena cilvēka pienākums ir aizkavēt mūsu pasaules šausmīgo noplicināšanu, kas patlaban notiek, un ikviens var kaut mazliet palīdzēt. Es to daru vienīgajā man iespējamā veidā un būtu pateicīgs par jūsu atbalstu. Parasti man riebjas uzmācība, taču tik svarīgā un nepieciešamā pasākumā es metu aizspriedumus pie malas. Ja jums liekas, ka vēlaties man šai darbā palīdzēt, atrakstiet, lūdzu, pēc šādas adreses:

Jersey Wildlife Preservation Trust

c/o Jersey Zoological Park

Les Augres Manor

Trinity

Jersey

Channel Islands

Un, kamēr pasaulē vēl eksistē dzīvnieki un zaļi nostūri, es darīšu visu, ko spēšu, lai tos apciemotu un par tiem rakstītu.

PĒCVĀRDS DŽ. DARELA GRAMATAS «ZVĒRUDĀRZS MANA BAGAZA» KRIEVU IZDEVUMAM

Džeralda Darela vārdu pazīst miljoniem cilvēku visās zemeslodes malās. Viņa grāmatas ir ārkārtīgi populāras arī pie mums, Padomju Savienībā. Apbrīnojami strauji Džeralds Darels no neievērojama, gribētos teikt, ierindas zoologa k|uvis par vienu no iemīļotākajiem rakstniekiem animālistiem. Vispārēju ievērību izpelnījās jau viņa pirmais darbs «Pārpildītais Noasa šķirsts», bet turpmākās grāmatas — «Apskurbušais mežs» un «Čukstu zeme» — sagādāja viņam tādu slavu un popularitāti, ka nelielā zooloģiskā dārza īpašniekam vajadzēja meklēt palīdzību advokātu kantorī, lai spētu kārtot darījumus par savu grāmatu neskaitāmajiem izdevumiem un tulkojumiem. Džeralds Darels tagad «nācis modē», pieprasījums pēc viņa grāmatām ir neiedomājami liels.

Kas sagādājis jaunajam zoologam tādus panākumus? Kādēļ viss, ko viņš sarakstījis un kas, šķiet, ir visai tāls mūsdienu aktuālākajām problēmām, pēkšņi kļuvis par vispopulārāko izdevniecību konkurences objektu?

Vispirms, nedrīkst aizmirst, ka stipri mainījies, turklāt pašos pēdējos gados, cilvēku noskaņojums. Viņus nogurdinājušas visdažādākās1 «šausmas». Cilvēki meklē atelpu saskarsmē ar dabu, grib atrast zāles pret visapkārt valdošo pastāvīgo histēriju. Uz šo pārmaiņu pirmām kārtām norādīja nepieredzētais tūrisma uzplaukums. Desmitiem un simtiem reižu pieaudzis nacionālo parku un rezervātu apmeklētāju skaits, ārkārtīgi iecienīti kļuvuši ceļojumi uz mazapdzīvotām vietām, piemēram, uz Dienvidamerikas pampām, Austrālijas iekšieni, Himalajiem. Vienlaikus pieaug pieprasījums pēc literatūras par dabu, dzīvniekiem, ceļojumiem. Pēc amerikāņu statistiķu datiem, lasītāji populārzinātniskās grāmatas patlaban pieprasa daudz vairāk nekā detek- tīvliteratūru, romānus un dzeju. Tas ir viens no Dže- raida Darela žilbinoši straujās rakstnieka karjeras cēloņiem.

Taču nebūtu pareizi visu tik ļoti vienkāršot. Ne jau Darelam vien nācis prātā rakstīt par dzīvniekiem. Sādu grāmatu pēdējos gados radies diezgan daudz. Un tomēr Darela darbi izceļas pārējo grāmatu vidū, stāv it kā savrup, tos gaida ar sevišķu nepacietību un lasa ar sevišķu prieku. Tam pamatā ir Džeralda Darela lielā personiskā pievilcība, viņa neparastā pieeja dzīvnie- kiem, patiešām izcilā stāstnieka prasme. Grūti pateikt, tieši kura īpašība piešķir viņa grāmatām apbrīnojamo burvību. Man šķiet, tās visas trīs ir vienlīdz nozīmīgas.

Neesmu personiski pazīstams ar Džeraldu Darelu, un tomēr man lāgiem šķiet, ka viņš man ir sens draugs. Tik skaidri redzu acu priekšā šo vienkāršo, maigo un labo cilvēku, kuram varbūt piemīt dažas dīvainības, bet kurš savā darbā ir nesavtīgs entuziasts, iecietīgs un tomēr neatlaidīgs, gudrs un labestīgs. Tās nav manas domas vien. Lai Džeralds Darels būtu kur būdams, lai kur viņš nonāktu, vienmēr viņš sastaps draugus, palīgus, kas ir gatavi uzupurēties. Vai tā būtu nejaušība? Varbūt spēja iepatikties pirmajā sastapšanās brīdī? Man šķiet — nē. Tā ir māka ieraudzīt un atrast to labo, kas mīt katrā cilvēkā, taču atklājas tikai no īstās pieejas, atsaucas vienīgi uz īpašu, sirsnīgu pieskārienu. Atrast ceļu uz cilvēka dvēseli spēj vienīgi tas, kas patiesi tic, ka ir vērts šo ceļu meklēt.

Tikpat sirsnīga ir Darela attieksme pret dzīvniekiem. Viņam neeksistē nepatīkami, pretīgi dzīvnieki, viņā neizraisa drebuļus ne čūskas, nedz insekti, viņam nav dabas pabērnu un «neizdevušos radījumu». Viņš mīl visu, kas dzīvs, un katram prot atrast sirsnīgus, labus vārdus. Dzīvība ir skaista jebkurā izpausmē — tāda ir Darela pamatdevīze. Pats būdams lielisks novērotājs un dabas pētnieks, teicams faunas pazinējs, Darels liek lasītājam gribot negribot izjust simpātijas pret viņa audzēkņiem, liek tos iemīļot un just līdzi to liktenim. Savā prasmē saskatīt dzīvnieka «dvēseli», prasmē uztvert galveno un pastāstīt par visu tā, lai zvēra vai putna veidols ilgi saglabātos lasītāja atmiņā, Džeralds Darels ir tuvs tādiem animālistiskās literatūras klasiķiem, kādi ir Setons-Tompsons un Čārlzs Robertss.

Dabu Džeralds Darels ataino ļoti meistarīgi. Divos trīs teikumos viņš prot atklāt pašu īpatnējāko aprakstāmajā zemē, visam atrod svaigu, bieži vien gluži negaidītu apzīmējumu, trāpīgā skatienā ietver tipiskāko, raksturīgāko. Viņš uzbur brīnišķīgi patiesas tropiskā meža vai jūras krasta, džung)u biezokņa vai kalnu aizu ainas. Tēlojums ir lakonisks, izteiksmīgs un tik dzīvs, ka mēs šķietami redzam visu paši savām acīm.

Gribas pieminēt vēl vienu Džeralda Darela daiļrades īpatnību — vienreizīgo humoru —, liegu un vienlaikus nopietnu humoru, saskaņā ar labākajām angļu tradīcijām. Humors viņam nav pašmērķis, vienkārši vēlēšanās pasmīdināt lasītāju, tas ir līdzeklis, lai dziļāk raksturotu personāžus, lai parādītu pats savu dzīves uztveri. Darela humors ir ļoti dabisks, organisks, un to var uzskatīt par vienu no pievilcīgākajām iezīmēm viņa darbos.

Taču lasītāju uzmanību Darela grāmatām piesaista ne tikai autora literāta māka vien. Viņa grāmatām ir arī visai liela izziņas vērtība. Grāmatu varoņi nav gluži parasti. Tie galvenokārt ir sīkie zīdītājdzīvnieki, reti sastopami putni, vardes, čūskas, —• īsi sakot, dzīvnieki, par kuriem tikpat kā neko nezinām. Dažos vārdos Darels prot pastāstīt par tiem ļoti daudz, īstenībā visu galveno. Katrā aprakstā jūtama profesionāla zoologa roka, kuram ir sveša fantāzija un patvaļīga izdoma un kurš jūtas atbildīgs par katru faktu. Var droši sacīt, ka šādu grāmatu pasaulē ir gaužām maz.

Džeralda Darela grāmatu nozīme neaprobežojas ar prieku, ko tās sagādā lasītājam. Patlaban visā pasaulē skaudrāk nekā jebkad izvirzīta problēma par daudzu apdraudētu dzīvnieku sugu saglabāšanu, par dabas aizsardzību plašā apjomā. Sis jautājums satrauc visdažādāko profesiju cilvēkus, un katrs cenšas kaut ko līdzēt atkarībā no saviem spēkiem, zināšanām, iespējām. Sai sakarā Džeralds Darels uzstājas ne tikai kā rakstnieks, bet arī kā zoologs. Grūti pateikt, kurā jomā viņam vairāk panākumu. Džeralda Darela propagandista darbība pelna lielu atzinību. Viņa grāmatas, viņa personiskā priekšzīme liek lasītājam paraudzīties pasaulē citām acīm, liek izjust, cik nepieciešama cilvēkam ir saskarsme ar dabu un cik svētīgi šī saskarsme ietekmē pašu cilvēku. Visas Džeralda Darela zināšanas, visa viņa meistarība kalpo vienai idejai: atklāt dzīvās radības skaistumu, tās vienreizīgo jaukumu un mūžīgo vērtību. Ikviena dzīvnieku suga, kas izmirst, iznīkst no zemes virsus, — kaut arī tā būtu praktiski gluži nenozīmīga suga — ir traģēdija un neatgūstams zaudējums. Tā ir Zemes noplicināšana.

Ar savām grāmatām Džeralds Darels vervē sev domubiedrus, nostiprina pagaidām diemžēl vēl nelielo armiju, kas cīnās par dzīvnieku saglabāšanu. Jau tādēļ vien Darelu var uzskatīt ne tikai par dzīvnieku mīļotāju un lielisku rakstnieku, bet arī par sabiedrisku darbinieku.

Vienlaikus Darels ļoti labi saprot, ka ar vārdiem vien nekas nav panākams. Kļuvis par neliela zooloģiskā dārza īpašnieku, viņš sāk rīkoties: mēģina izveidot savā ziņā mākslīgu to savvaļas dzīvnieku fondu, kuriem draud iznīcība. Pirmajā acu uzmetienā var likties, ka šādai metodei perspektīvas niecīgas, ka tā varbūt ir pat naiva, tomēr īstenībā ir gluži citādi. Ne velti Starptautiskā dabas aizsardzības apvienība reģistrējusi visus retos dzīvniekus, kas patlaban atrodas pasaules zooloģiskajos dārzos; ne velti slavenajā «Sarkanajā grāmatā», kurā ik gadu tiek papildus ierakstīti dzīvnieki, kam draud bojā eja, īpaša nodaļa veltīta tā sauktā pavairošanas potenciāla konstatējumam. Jau tagad ir zināmi gadījumi, kad dažas sugas kā bioloģiskas vienības saglabātas un vairojas vienīgi zooloģiskajos dārzos. Piemēram var minēt Dāvida briedi, kas savā sākotnējā izplatības apgabalā jau pilnīgi izmiris (starp citu, Dāvida briedis dzīvo un regulāri vairojas Maskavas zooloģiskajā dārzā). Sevišķi zīmīgs šajā ziņā ir Havaju zosu liktenis. Savā dzimtenē, Havaju salās, to skaits tik strauji samazinājās, ka praktiski nebija vairs nekādu cerību šo skaisto zosu sugu saglabāt. Toties Anglijā, Slimbridžas specializētajā (ūdensputnu) zooloģiskajā dārzā, Havaju zosis vairojas tik labi, ka tagad jau iespējams tās introducēt vecajā dzīves vietā. Tam, protams, jēga ir tikai tādā gadījumā, ja dzimtenē.zosīm no jauna nedraud bojā eja. Taču liekas, ka pašreiz ir zināma garantija tās saglabāt. Džeralds Darels reto dzīvnieku fonda izveidošanas grūto un sarežģīto darbu sāk ar gorillām. Varbūt objekts nav izraudzīts sevišķi veiksmīgi. Šķiet, tā drīzāk ir naiva vēlēšanas attaisnot dārgo pirkumu. Taču, pazīstot Džeraldu Darelu, pazīstot viņa entuziasmu un prasmi, var ar drošu pārliecību teikt, ka viņa sapnis glābt izmirstošās dzīvnieku sugas piepildīsies.

V. Flints

Pielikums

DAŽAS ZIŅAS PAR SVARĪGĀKAJIEM GRĀMATĀ MINĒTAJIEM DZĪVNIEKIEM [2]

Zīdītāji

Apkakles pekari (Tayassu tajacu). Cūku dzimtu Jaunajā Pasaulē pārstāv īpaša ģints — pekari, kura aptver tikai divas sugas. Tie ir nelieli dzīvnieki ar rupju, diezgan biezu spalvu. Mežu iemītnieki, parasti dzīvo baros. Pārtiek no ļoti daudzveidīgas — gan augu, gan dzīvnieku — barības.

Babuīni jeb paviāni (Papio) — Cercopithecidae dzimtas pērtiķu ģints. Ģintī ietilpst četras piecas sugas. Tie ir diezgan prāvi dzīvnieki, izplatīti Āfrikā. Babuīni dzīvo baros, parasti atklātās vietās ar retiem kokiem un klintīm, kur tie rod patvērumu naktīs. Dienā babuīni barojas uz zemes, ēdot jaunos zā|u dzinumus, kukaiņus, putnu olas un ķirzakas. Kultivējamos apgabalos uzskatāmi par kaitīgiem dzīvniekiem, un šeit tos iznīcina.

Binturongs (Arctictis binturong) — samērā liels (līdz 14 kg svarā) viveru dzimtas plēsoņa, izplatīts Indonēzijā un Dienvid- austrumāzijā. Tas ir nakts dzīvnieks, kas lielāko daļu dzīves pavada kokos. Pārtiek galvenokārt no augļiem, bet neatsakās arī no sīkiem dzīvniekiem. Bieži tiek turēts nebrīvē.

Briļļu lācis (Tremarctos ornatus) — vienīgā lāču suga, kas izplatīta Dienvidamerikā. Dzīvo kalnu mežos Venecuēlā, Kolum- bijā, Ekvadorā un Peru. Samērā liels dzīvnieks (70—100 kg svarā). Pārtiek galvenokārt no augu barības. Dzīves veids izpētīts ļoti nepilnīgi.

Bruņneši (Dasypodidae) — īpaša dzimta nepilnīgi attīstīto zobu dzīvnieku kārtā (Edentata), dzīvo Dienvidamerikā un Meksikā, skaitā ap divdesmit sugu. Bruņnešu raksturīgākā pazīme ir to ārējais ragveida plākšņu apvalks, kas veido bruņas. Briesmu gadījumā dzīvnieks savelkas kamolā un tā paglābjas pat no diezgan lielu plēsoņu uzbrukuma. Visi bruņneši ir nakts dzīvnieki, kas pārtiek no daudzveidīgas barības, galvenokārt kukaiņiem un sīkiem dzīvniekiem. Bruņnešu kajam spēcīgi, līki nagi, ar kuriem tie rok alas. Tekstā minēts sarainais bruņnesis jeb peludo (Chaetophractus: villosus) un deviņjostu bruņnesis (Dasypus novemcinctus).

Civetas, tāpat kā genetas — plašās viveru dzimtas pārstāves — ir samēra nelieli plēsēji, izplatīti Āfrikā un Dienvidindijā. Parasti īskajaini dzīvnieki ar slaidu ķermeni. Ekoloģiski tie aizstāf Eirazijas ziemeļdaļa dzīvojošo caunu dzimtu. Daudziem dzīvniekiem ķermeņa krāsojums ir raibs vai plankumains. Pārtiek no da- žadu augu un dzīvnieku barības.

Degunsuņi (Nasua) — īpatnēji jenotsuņu dzimtas plēsoņas. Visas tris zināmās degunsuņu sugas dzīvo Ziemeļamerikas un Dienvidamerikas mežos. Savu nosaukumu ieguvuši pagarinata galvaskausa un snuķveidīgi izstieptā deguna dēj. Nakts dzīvnieki, kas pa daļai uzturas kokos, pārtiek no sīkiem dzīvniekiem.

Galago jeb bušbēbiji (Gatago ģints), aptver četras sīko lemuru sugas, kas apdzivo mežu rajonus Āfrikā uz dienvidiem no Sah'ā- ras (mīt ari Zanzibāras salā). Tāpat kā citi lemuri, galago ir nakts dzīvnieki, kas pārtiek galvenokārt no kukaiņiem un augļiem un dzīvo pa vienam. Pie tās pašas ģints pieder ari teksta minētais Demidova gaiago (Galago demidovu).

Giboni (Hylobates ģints, aptver ap sešas sugas) — ir vieni no mazākajiem cilvēkveidīgajiem pērtiķiem, kas apdzīvo visu Dienvidaustrumu Āzijas sauszemes daļu un Indonēziju. Tipiski meža dzīvnieki, kas visu dzīvi pavada kokos. Parasti turas grupās (2— 5 pērtiķi), pārtiek no augļiem un sīkiem dzīvniekiem.

Iniperatortamarins (Saguines imperator) — mazs garastains Jaunās Pasaules. pērtiķis. Apdzīvo tropiskos mežus, mīt nelielās saimes. Savu nosaukumu iniperatortamarins ieguvis krāšņo, baito ūsu dēļ, kuras kareiviski saslienas, kad dzīvnieks uzbudināts, un guļ uz pleciem, kad tas ir mierīgs.

Magots (Macaca sylvana) — vienīgā makaku ģints pērtiķu suga, kas sastopama Āfrikā. Pārējās sugas, to vidū arī tekstā minētais Celebesas makaks (Macaca maurus), dzīvo Āzijā. Acīmredzot tas senatnē ievests Dienvideiropā, bet līdz mūsu dienām saglabājies tikai Gibraltāra klintīs, kur tagad tiek mākslīgi sagla- bats ar ievedumiem no Āfrikas.

Maisu žurkas jeb goferas (Geomijidae) — ļoti savdabīga Ziemeļamerikas grauzēju dzimta, kas dzīvo pazemē. Raksturīgi īpatnēji maisi aiz vaigiem; šie maisi atveras uz ārpusi, iekšpusē tie pārklāti ar īsām spalvām.

Mandrils (Mandrillus sphinx), tāpat kā babuīns, ietilpst t. s. suņgalvaino pērtiķu grupā. Tas ir diezgan liels īsastains pērtiķis ar spēcīgu ķermeni; kailā āda uz purna spilgti zilā un sarkanā krāsā. Mīt kalnu mežos Rietumāfrikā un Centrālajā Āfrikā. Mīl klajākus laukumus ar klintīm. Dzīvo nelielās ģimeņu kopienas. Pārtiek no visdažādākās barības, sevišķi daudz patērē kukaiņus, kurus meklē zem akmeņiem. Tekstā minētais drils (Mandrillus leucophaeus) ir ievērojami mazāks tās pašas ģints pārstāvis. Abu pērtiķu dzīves veids ir līdzīgs. Notverti mazuļi nebrīvē viegli pieradināmi. Turpretī pieauguši pērtiķi ir neparasti nikni un pie cilvēka nepierod.

Mangusta lemurs (Lemur mangoz) — samērā liels lemurs ar garu, pūkainu asti, dzīvo tikai sevišķi klusos meža nostūros Mada- gaskarā. Nakts dzīvnieks. Pārtiek no kukaiņiem, putnu olām, augļiem. Ļoti tramīgs, dzīvo baros (5—20 dzīvnieki).

Mangusti — plēsīgo viveru (Viverridae) dzimtas atsevišķa apakšdzimta (Herpestinae). Samērā nelieli dzīvnieki ar iegarenu ķermeni, īsām kājām un garu asti. Mīt Āfrikā, Dienvidāzijā un daudzās Indijas okeāna salās. Viena suga dzīvo Dienvideiropā. Mājo visdažādākajos krūmāju biotopos. Pārtiek no sīkiem grauzējiem, putniem un to olām, rāpuļiem (arī indīgajām čūskām) un prāviem kukaiņiem. Kopskaitā apakšdzimta ir trīsdesmit deviņas sugas. Tekstā minēti melnkāju mangusts (Bdeogale nigripes) un pundurmangusts (Helogale parvula). Abas sugas dzīvo Āfrika.

Mona pērtiķis (Cercopithecus mona) mājo Rietumāfrikas mežos. Tas ir tipisks meža dzīvnieks, kas visu dzīvi pavada koku lapotnēs. Sie pērtiķi turas lielos, trokšņainos baros, kas klejo, meklējot barību — aug|us, riekstus, kukaiņus, putnu mazu|us un olas.

Ocelots (Felis pardalis) — lieluma ziņā trešā (pēc pumas un jaguāra) Jaunās Pasaules kaķveidīgo suga. Izplatīts Dienvidamerikas centrālajos un dienvidu apgabalos. Meža iemītnieks, lielāko da|u laika pavada kokos, lai gan medī biežāk uz zemes. Laupījums sastāv no lieliem grauzējiem un dažiem pārnadžiem (pekari, brieži), bieži ocelots ķer arī putnus. Ir nakts dzīvnieks. Viegli panes nebrīvi un zooloģiskajos dārzos nav retums.

Otastes dzeloņcūka(Atherurus africanus) — paliels grauzējs, bet daudz mazāks par PSRS dzīvojošo. Dzeloņi uz muguras īsi un reti. Savu nosaukumu ieguvusi baltā diezgan smalko astes dzeloņu pušķa dēļ. Apdzīvo Centrālās Āfrikas mežus no Kenijas līdz Kongo. Parasti mājo upju tuvumā, aktīva naktī, dienu pavada alā vai klinšu plaisā. Pārtiek no saknēm, augu sīpoliem vai sulīgām augu virszemes daļām. Tekstā tālāk minētā Āfrikas cekulotā dzeloņcūka (Hystrix galeata) radnieciska mūsu dzeloņcūkai, tikai ir lielāka par to, ar garākiem dzeloņiem.

Pelēkvaigu mangabijs (Cercocebus albigena) — vidēja lieluma garastains pērtiķis, kas mīt tropiskajos mežos Āfrikā no Gvinejas un Libērijas rietumos līdz Ugandai un Kenijai austrumos. Dzīvo nelielās grupās, uzturēdamies galvenokārt koku lapotnēs. Pārtiek no augļiem, riekstiem un kukaiņiem. Tēviņiem pie kakla atrodas īpatnējs maiss, kas kalpo kā rezonators.

Poto (Pntlo potto) — vidēja lieluma lemurs ar samērā īsu asti, mājo Rietumāfrikas, Centrālās un Austrumāfrikas mežos. Nakts dzīvnieks, dienu parasti pavada koku dobumos. Pārtiek no kukaiņiem un to kāpuriem, augļiem, putnu mazuļiem, olām un ķirzakām. Poto naktīs skaļi kliedz, tādēļ afrikāņi uzskata šos dzīvniekus par nelaimes vēstnešiem un bez žēlastības iznīcina.

Sarkanais pērtiķis jeb patas pērtiķis (Erythrocebus patas) — neliels garastains pērtiķis. Mīt ar krūmiem un garu zāli apaugušos sausos savannas tipa līdzenumos Rietumāfrikā un Centrālajā Āfrikā. Tāpat kā babuīni, tas dod priekšroku vietām, kur ir koku grupas un klintis, tomēr lielāko daļu laika pavada uz zemes. Nosaukumu «huzārpērtiķis» dzīvnieks ieguvis tādēļ, ka tam raksturīga kupla vaigubārda un spilgta «mantija» uz pleciem un muguras.

Skunksi jeb smirdoņi — caunu dzimtas plēsoņas, dzīvo Amerikā. Ir trīs skunksu ģintis (Mephitis, Spilogale, Conepatus). To ievērojamākā īpatniba ir speciāli dziedzeri, kas izdala neizturami pretīgi smirdošu sekrētu. Dzīvnieks šo šķidrumu var izšļākt ar apbrīnojamu precizitāti vairāku metru attālumā. Skunksu spilgtais melnbaltais krāsojums ir it kā brīdinājums visiem to ienaidniekiem. Pārtiek no sīkiem dzīvniekiem (vardēm, peļveidīgiein grauzējiem, putnu mazuļiem, kukaiņiem).

Susuri — viss, kas komentāros teikts par vāverēm, pilnā mērā attiecināms ari uz susuru (Gliridae) dzimtu.

Sinšilla (Chinchilla laniger) — vidēja lieluma grauzējs ar biezu, pūkainu, zilpelēku kažoku. Mājo Andu, Ciles un Bolīvijas kalnājos. Dzīvo kolonijās. Ed dažādus augus. Sinšillas kažokāda pasaules tirgū tiek ļoti augstu vērtēta. Ik gadus Cīle pārdod 200 tūkstošus ādiņu. Savvaļas šinšillu ādiņu kažoks maksā aptuveni simttūkstoš dolāru. Pēdējos gados šinšillu skaits ļoti samazinājies, un tagad dzīvnieks tiek ar likumu aizsargāts Sinšillas labi vairojas nebrīvē, tādēļ ādiņu cenas nedaudz kritušās.

Tievais lori (Loris tardigradus) — neliels lemurs, mīt Dienvid- indijas un Ceilonas mežos. Raksturīgas lielās, apaļās acis, kuru dēļ šis pilnīgi nekaitīgais zvēriņš iemantojis ļaunā gara slikto slavu. Atšķirībā no citiem lemuriem tas pārtiek gandrīz tikai no dzīvnieku barības (koku vardēm, ķirzakām, putnu mazuļiem, olām, kukaiņiem). Pēc ticējumiem, tievā lori acīm piemītot dziedinošas īpašības, tās spējot izārstēt aklumu un atgriezt jaunību, tādēļ Indijā šos dzīvniekus bieži pārdod tirgū.

Odensbriedītis (Hyemoschus aquaticus) — neliels un ļoti īpatnējs zvēriņš, sistemātikā diezgan tāls īstajiem briežiem. Tā dzimtene ir Dienvidaustrumu Āzija, kur sastopamas vairākas to sugas. Ne tēviņiem, ne mātītēm ragu nav. Dž. Darela minētā suga apdzīvo mežus Rietumāfrikā no Gambijas un Sjerraleones līdz Kamerūnai un Kongo baseinam (Ituri mežs).

Vāveres. Sī sugām bagātā grauzēju dzimta izplatīta gandrīz visā pasaulē un aptver kā kokos dzīvojošas, tā arī tipiskas uz zemes dzīvojošas formas. Diemžēl šīs dzimtas tropiskajiem pārstāvjiem krievisko nosaukumu nav, tāpat kā to nav angļu valodā. (Tādu nav arī latviešu valodā. Tulk.)

Vilnainie pērtiķi (Lagothrix cana) — vidēja lieluma garastaini pērtiķi, mīt Amazones baseina tropiskajos mežos. Tiem ir īss, blīvs apspalvojums ar biezu pavilnu. Dzīvo nelielās grupās, dažreiz kopā ar citu sugu pērtiķiem. Parasti uzturas koku lapotnēs, bet bieži nokāpj arī zemē, kur meklē barību (augļus, kukaiņus).

Putni

Antigones dzērve jeb Indijas dzērve (Grus antigone) — paliela gaišas krāsas dzērve, dzīvo Indijā, Asamā, Birmā un Vjetnamā. Dzīves veids līdzīgs mūsu dzērvei. Viegli panes gūstu.

Audējputni (Ploceidae) — liela zvirbuļveidīgo putnu kārtas dzimta, kas izplatīta Āfrikā un — daudz mazāk — Eirāzijā un Austrālijā. Audējputni parasti mīt lielās kolonijās. Ligzdo vai nu klinšu plaisās, dobumos un citās slēptās vietās, vai kokos, kur veido piekārtas ligzdas. Pārtiek galvenokārt no sēklām. Dažas audējputnu sugas ir jūtami graudaugu kultūru kaitēkli. PSRS faunā šo dzimtu pārstāv vairākas zvirbuļu sugas un sniega ģir- Iicis.

Baltgalvas sīlis jeb Kanādas sīlis (Perisoreus canadensis) — pelēks putns ar baltu galvu un tumšu asti, mūsu sīļa lielumā. Mīt galvenokārt skujkoku mežos Ziemeļamerikā (Kanādā, ASV). Tuvs radinieks mūsu bēdrozim.

Baltsejas pūcīte (Otus teucotis) — neliela gaiša pūcīte, līdzīga mūsu ausainajai pūcītei, bet ar garākām «ausīm». Ļoti plaši izplatīta visā Āfrikas dienvidu daļā, kur mīt galvenokārt krūmājos, savannā un sausos tropiskajos mežos.

Bārdainie tārtiņi (Xiphidiopterus albiceps) — tā saukto bar- daino ķīvīšu grupas (Xiphidiopterus un Ajibyx ģintis) suga. Putniem knābja abās pusēs kā bārda nokarājas ādveida lēveri. Bārdainās ķīvītes apdzīvo gandrīz visus Āfrikas rajonus, parasti māj© mitrās piejūras krastmalās un lielu upju ielejās.

Bri|ļu pingvīns (Spheniscus demersus) — vidēja lieluma pingvīns. Tā nosaukts tādēļ, ka galvas sānos putnam melni plankumi. Dzīvo nelielās klinšainās salās Dienvidāfrikas piekrastē.

Degunragputni (Bucerotidae) — ļoti īpatnēja zaļvārnveidīgo putnu kārtas dzimta. Izplatīta Dienvidāzijā un Āfrikā. Dzimtā ietilpst gan vidēji, gan ļoti lieli putni, to lielākā daļa mīt koku lapotnēs, un tikai nedaudzas sugas uzturas samērā klajās vietās. Putnu raksturīgākā pazīme ir milzīgs knābis, kura augšpusi bieži grezno izaugums — «rags». Pārtiek no dažādiem augļiem un sīkiem dzīvniekiem (grauzējiem, ķirzakām utt ).

Dimantūbeles (Geopelia cuneata) — nelielas Austrālijas ūbeles, tā nosauktas ļoti skaistā zvīņveidīgā, baltmelnā, vizuļojošā zīmējuma dēļ uz kakla un krūtīm. Ļoti labi dzīvo un vairojas nebrīvē.

Estrildas — ļoti sīku zvirbuļveidīgo graudēdāju putnu grupa (Estrilda, Uraegirtthus u. c. ģintis), dzīvo Āfrikā un Dienvidāzijā. Skaistā spilgtā krāsojuma dēļ estrildas bieži tiek turētas nebrīvē, kur viegli vairojas.

Kariamas (Cariama cristata) — ļoti īpatnēji dzērvjveidīgo putnu kārtas pārstāvji. To ir divas sugas, kas izplatītas vienīgi Dienvidamerikā; mīt atklātās vietās, kur aug tikai krūmi un gara zāle. Pēc ārējā izskata atgādina Āfrikas sekretārus — garas kājas, īss āķveida knābis, uz galvas cekuls. Pārtiek no sīkiem grauzējiem, ķirzakām, čūskām, kukaiņiem (daļēji — siseņiem).

Koskoroba (Coscoroba coscoroba) — neliels balts gulbis ar spilgti sarkanu knābi. Izplatīts Argentīnā, Cīlē, Urugvajā, Parag- vajā un Folklenda salās. Zooloģiskajos dārzos reti sastopams.

Melnkakla gulbis (Ctjgnus melatiocoryphus) — ļoti skaists gulbis ar raksturīgu melnu kakla un galvas spalvojumu un lielu, sarkanu izaugumu uz knābja. Izplatīts Dienvidamerikā, viegli pierod pie gūsta un sastopams katrā lielākā zooloģiskajā dārzā (arī Maskavas).

Mušķērāji (Muscicapidae) — liela (vairāk nekā trīssimt sugu) zvirbuļveidīgo putnu dzimta, plaši izplatīta visā pasaulē. Mušķē- rājiem raksturīgs saspiests knābis un sariņi mutes stūros, tādēļ ka putni ķer sīkus lidojošus kukaiņus. Tie ir mežu iemītnieki, ligzdo vai nu atklāti, vai dobumos, klinšu plaisās. Tropu apgabalu mušķērāju sugu pārstāvji bieži vien ļoti spilgtām spalvām, sevišķi tēviņi.

Papagaiļi — bioloģiski labi norobežota putnu kārta (Psittaci- ļortnes), kas izplatīta visā pasaulē. Visīpatnējākās morfoloģiskās pazīmes ir kustīgais virsknābja savienojums un īpatnējais mēles veidojums, kas piemērots, iai varētu saknābāt sēklas, kurām ļoti cieta čaula. Tekstā minēts pelēkais papagailis jeb žako (tropiskā Āfrika), Amazones papagailis (Dienvidamerika) un maskas papagailis (Austrumāfrika). Tie visi ļoti labi pierod pie gūsta.

Plikpaura žagatas (Picathartes) — viens no vismazāk izpētītajiem un interesantākajiem Āfrikas putniem. Picathartes ģinti pārstāv divas sugas (P. gijmnocephalus un P. oreas), abas ir liels retums un sastopamas tikai Rietumāfrikā (Gvinejā, Kamerūnā). Daudzas iedzimto ciltis plikpaura žagatu uzskata par svētu putnu, tādēļ ir visai grūti ievākt par to kādas ziņas. So putnu galvenās bioloģiskas īpatnības grāmatā labi aprakstījis pats Dž. Darels.

Raibā vārna (Corvus albus) — viena no parastākajām vārnu dzimtas pārstāvēm Austrumāfrikā, Centralajā un Rietumāfrikā. Dzīves veida ziņā atgādina mūsu parasto vārnu, ārēji tā tomēr viegli atšķirama pēc kontrastainā melnbaltā spalvojuma.

Taurētājputns — samērā liels dzērvjveidfgo putnu kārtas pārstāvis, mājo tikai Dienvidamerikas tropiskajos mežos. Pārtiek no kukaiņiem, augļiem un sēklām. Ligzdo pusdobumos.

Turako jeb banānēdāji (Musophagiformes) — neliela (ap trīsdesmit piecas sugas) tropisko putnu kārta, kas izplatīta tikai Āfrikā. Tie ir garastaini putni vārnas lielumā, ar neparasti spilgtām spalvām; dzīvo kokos. Pārtiek no dažādiem aug|iein, to vidu banāniem, tādēļ dažos apgabalos ir zināmā mērā kaitīgi.

Vainagbaloži (Goura cristata) — līdz septiņdesmit pieci centimetri gari putni, dzīvo tikai Jaungvīnejā un tās kaimiņu salās. Putniem uz galvas kupls vēdekļveida cekuls no ļoti skaistām spalvām. Tipisks meža putns, lai gan bieži meklē barību uz zemes. Labi dzīvo nebrīvē un nav retums Eiropas zooloģiskajos dārzos.

Varkaļputni — nelieli Capitonidae dzimtas putni, kas pieder pie dzeņveidīgo putnu kārtas. Savu nosaukumu ieguvuši īpatnējās balss dēļ, kas skan kā melodiski metāla piesitieni metālam. Parasti diezgan bikli, uzturas biezās koku lapotnēs. Izplatīti Austrumāfrikā, Centrālajā un Rietumāfrikā.

Vudforda pūce (Strix voodļordii) — viena no Rietumāfrikas parastākajām pūcēm. Lielumā nedaudz mazāka par mūsu ausaino pūpi. Tipisks meža putns, bieži uzturas afrikāņu mītņu tuvumā, kur naktīs medī sīkus grauzējus. Līdzīgi citām pūcēm ligzdo koku dobumos.

Zivju dzenīši (Alcedinidae) — neliela (astoņdesmit sešas sugas) putnu dzimta, pieder pie zaļvārnveidīgo putnu kārtas. Izplatīti visā pasaulē, lielāko daudzveidību tomēr sasniedz Āfrikas un Dienvid- āzijas tropiskajos apvidos. Vairākums zivju dzenīšu bioloģiski cieši saistīti ar ūdens baseiniem un pārtiek no zivīm, dažas sugas tomēr pārgājušas uz sauszemes barību (kukaiņiem, ķirzakām u. c.) un dzīvo tālu no ūdenskrātuvēm. Savam laupījumam ūdenī zivju dzenīši uzglūn, nekustīgi sēžot uz kāda zara, retāk to izseko lidojot. Interesanti, ka sugas, kas sākušas baroties uz sauszemes, pilnībā saglabājušas savu zivjēdāju radinieku parašas. Pundura zivju dzenītis (Ispidina picta) — viens no pašiem mazākajiem šīs dzimtas pārstāvjiem. Pēc krāsas tas ļoti līdzīgs parastajam Eiropas zivju dzenītim, bet lieluma ziņā tikko sasniedz deviņus centimetrus (no knābja galiņa līdz astes galam).

Rāpuli un abinieki

Agāmas (Agamia) — atsevišķa (ap sešdesmit sugas) tāda paša nosaukuma ķirzaku dzimtas ģints; izplatīta Dienvideiropā, Dienvidrietumāzijā un Āfrikā. Agāmām raksturīga paliela trīsstū- raina galva, daudzas to zvīņas ir dzelkšņveidīgas, ķermenis saplacināts, kajas garas. Pārošanās laika vairākumam agāmu ir spilgta krāsa. Dzīvo klintīs, retāk līdzenās vietās, bieži apmetas cilvēku mītnēs. Pārtiek no kukaiņiem, bet lieto arī augu barību.

Boa (Boa) ir žņaudzējčūsku dzimtas ģints. Sīs dzimtas pārstāves ir saglabājušas pakaļējo kāju rudimentus, kā nelielus nadziņus apbus kloākas. Boa ģints (piecas sugas) izplatīta Amerikas tropiskajos apvidos un Madagaskarā. Otrs šīs dzimtas ^pārstāvis — pitons (Pyton) — dzīvo Āfrikā, Dienvidaustrumāzijā un Austrālijā. Tādā veidā šīs abas ģintis ģeogrāfiski ir pilnīgi izolētas. Tādēļ Dž. Darela pavadonis ir tik izbrīnījies, dzirdot, ka afrikāņi atraduši «boa». Gan boa, gan pitoni (arī tekstā minētais tīklotais pitons P. reticulatus) nav indīgi, laupījumu nonāvē, saspiežot to ar sava ķermeņa gredzeniem.

Dienvideiropas bruņurupucis (Testudo hermanni) — neliels sauszemes bruņurupucis, dzīvo Spānijā, Dienvidfrancijā, Balkānos un Itālijā.

Gaviāls (Gavialis gangeticus) — līdz sešarpus metru garš krokodils ar šauriem, gariem žokļiem. Dzīvo Indas, Gangas un Bramaputras upju baseinos. Pārtiek tikai no zivīm, cilvēkam nav bīstams.

Gekoni (Gekkonidae) — plaša (ap trīssimt sugu) ķirzaku dzimta, izplatīta visā pasaulē. Nakts dzīvnieki, mājo starp akmeņiem, smiltīs, uz koku mizas, cilvēku mitekļos. Lielākajai daļai gekonu pirkstiem ir vai nu asi āķveidīgi nadziņi, vai savdabīgi piesūcekņi, kas dzīvniekiem palīdz brīvi pārvietoties pa vertikālām sienām un pat griestiem.

Hatērija (Sphenodon punctatus) — vienīgais mūsdienās sastopamais sen izmirušās knābjgalvu kārtas pārstāvis, kas ārēji (tikai ārēji!) atgadina līdz septiņdesmit piecus centimetrus garu ķirzaku. Agrāk hatērijas apdzīvoja visu Jaunzēlandi, pēc eiropiešu ierašanās cilvēku vajāšanas, mežu ugunsgrēku un mājdzīvnieku uzbrukumu rezultātā sāka izmirt. Pašreiz saglabājušās tikai nelielās salās uz austrumiem un dienvidiem no Jaunzēlandes. Hatērijas tagad ar likumu tiek aizsargātas, un to skaits ir stabilizējies. Tā ir nakts dzīvnieks, mājo vētrasputnu alās vai arī pati tādas izrok. Pārtiek no kukaiņiem un citiem bezmugurkaulniekiem. Olas (skaitā 9—17) iedēj alās un alu ieeju aizbāž ar zāli.

Koku vardes (Didynamipus, Mantipus, Platyhyla ģintis) — sugu skaita ziņā nelielas mazu varžu ģintis, dzīvo kokos; Āfrikā ekoloģiski aizvieto īstās koku vardes (Hylidae dzimta).

Mamba (Dendraspis) — ļoti indīgas zalkšu dzimtas koku čūskas (piecas sugas). Tās ir palielas, zaļā krāsā; izplatītas Āfrikā.

305

Mastiguras (Uromastix) — neliela (septiņas sugas) agāmu dzimtas ķirzaku ģints. Lielas (60—70 cm garas) ķirzakas, mīt tuk-

20 — 1224

snešainos un kalnainos apvidos Dienvidāzijā un Ziemeļāfrikā. Raksturīgākā pazīme — resna, diezgan gariem dzeloņiem klāta aste, kuru dzīvnieks lieto kā aizsardzības ieroci. Pārtiek no augu barības. Mastiguru gaļa ir ēdama.

Matainā varde (Astijlosternus robustus) — ļoti īpatnēja īsto varžu (Ranidae) dzimtas varde. Pārošanās periodā tēviņiem uz sāniem un gūžām attīstās gari matveida sūceklīši, kas atgādina bārkstis («mati»). Liekas, tie kalpo kā papildu elpošanas orgāns.

Olēdēja čūska (Dasypeltis scabra) — neliela (līdz 1 m gara) čūska, izplatīta Āfrikā. Tā kā šis rāpulis pārtiek tikai no olām, zobi stipri reducēti.

Piešainās vardes (Xenopus ģints) pieskaitāmas Pipidae dzimtai. Nosaukums «vardes» ir tikai nosacīts apzīmējums, sistemātiski šie abinieki stāv tālu no vardēm (kā arī no krupjiem). Dzīvo tikai ūdenī un ir izplatītas vienīgi Āfrikā. Otra šīs dzimtas pārstāve, kas minēta tekstā, — pipa (Pipa pipa) — mīt Dienvidamerikā (Gvajānā). Par tās vairošanās īpatnībām tiek rakstīts visās zooloģijas mācību grāmatās.

Ragainā varde jeb itānija (Ceratophrys cornuta) — ļoti liela (līdz 20 cm gara) spilgtas krāsas varde ar īpatnējiem izaugumiem virs acīm. Mīt Dienvidamerikas tropiskajos apgabalos. Pārtiek no vardēm, sīkiem grauzējiem un putniem.

Scinku ķirzakas (Scincus, Eumeces un Mabuija ģinšu pārstāves) — īpatnējas ļoti skaistas ķirzakas ar pilnīgi gludām, spīdīgām zvīņām, īsām kājām un garu asti. Kakla iežņauga gandrīz nav samanāma. Ķirzakas dzīvo vai nu smiltīs, kur viegli var ierakties un spēj smilšu slānī pat pārvietoties, vai starp akmeņiem. Dažas sugas dzīvo uz koku mizas. Tekstā minētas meža scinku ķirzakas un Fernanda scinku ķirzakas.

Somainās vardes (Nototrema) — ļoti interesanta Dienvidamerikas koku varžu ģints. Vardēm uz muguras zem ādas attīstās īpašs maiss. Sugām N. pagmala un N. marsupiata ikri attīstās somā līdz kurkuļa stadijai; kurkuļi pēc tam izlien un dzīvo ūdenī. Sugai N. oviferum (šīm vardēm ir lielāki ikri) visa metamorfoze notiek somā.

Spļaujošā kobra (Naja nigricollis). Par spļaujošajām kobrām ir daudz rakstīts, tomēr «spļāviena» mehānisms noskaidrots tikai pēdējā laikā. Uzskatīja, ka čūska ar spēku izelpo gaisu, kas, ejot cauri zobiem, satver indes pilienus. īstenībā ir citādi. Indes kanāls, kas atrodas zobā, spļaujošajai kobrai atveras nevis uz apakšu, bet gan uz priekšu. Spēji savelkot deniņu muskuļus, čūska var radīt indes dziedzeros līdz 1,5 atmosfēras lielu spiedienu, un tad inde tiek izšļākta kā divas tievas strūkliņas, kas pusmetra attālumā saplūst vienā. Sinī brīdī čūskai rīkle noslēgta. Ar šāda «šāviena» palīdzību kobra trāpa- pretiniekam acīs apmēram no divu metru attāluma. Bez minētās melnkakla kobras (Naja nigricollis) «šaut» ar indi spēj arī apkakles kobra (Haemachatus haemacha- tus), kas izplatīta Dienvidāfrikā, un viena no Indijas briļļu čūsku pasugām (Naja naja sputatrix).

Tegueksīni (Tupinambis teguixin) — lieli (līdz 1,5 m gari) rāpuļi, kas pieder pie Amerikas varānu dzimtas. Sastopami Dienvidamerikā un Kārību jūras salās. Mīt mežainos un krūmainos apvidos. Pārtiek no pelēm, vardēm, prāvākiem kukaiņiem un putnu mazu|iem. Olas dēj termītu mājok|os. Vietējie iedzīvotāji teguek- sīnu gaļu lieto uzturā.

Zaļā odze (Causus resimus) — neliela čūska, izplatīta Centrālajā Āfrikā, pārtiek no vardēm un krupjiem. Dzīvo mitrās pļavās netālu no ūdens. Indīga, bet cilvēkus sakož ļoti reti.

Kukaiņi

Goliātvabole — vislielākā vabole, mīt Ekvatoriālajā Āfrikā. Izmēru un skaistās melnbaltās .krāsas dēļ tā kļuvusi par kolekcionāru visvēlamāko ieguvumu. Sī «uzmanība» dārgi maksājusi vabolēm •— tās gandrīz pilnīgi iznīcinātas un pašreiz atrodas sevišķā likuma aizsardzībā.

SATURS

MUIŽA DZĪVNIEKIEM

Paskaidrojums

Pirmā nodaļa. Muiža dzīvniekiem

Otrā nodaļa. Dzeloņcūka pašu mājās

Trešā nodaļa. Aukstasiņu kohorta .

Ceturtā nodaļa. Klaudijs anemonēs .

Piektā nodaļa. Medicīniskā palīdzība . . 230

Sestā nodaļa. Mīlestība un laulība …. 246

Septītā nodaļa. Gorilla viesistabā …. 263

Astotā nodaļa. Atbildība par dzīvniekiem . . 279

Izskaņas lūgums 292

Pēcvārds Dž. Darela grāmatas «Zvērudārzs

manā bagāžā» krievu izdevumam . . . 294

Pielikums 299

DĀRGIE LASĪTĀJI! Jūs droši vien būsiet ■jau iepazinuši izdevniecības «Zinātne» aizsākto sēriju «APVĀRSNIS». Sīs sērijas grāmatas aizved jūs tālos kontinentos un dzijās jūrās, plašajā kosmosā un šaurajā mikropasaulē, stāsta par ceļojumiem, dzīvniekiem, dabu, sniedz interesantas zinātņu atziņas.

Sērija iznākušās šadas grāmatas:

Dž. K o r b e t a «Kumaonas. cilvēkēdāji»,

V. Obručeva «Saņņikova Zeme»,

B. un M. G r ž i m e k u «Serengeti nedrīkst mirt»,

S. Auerbahas «Ģenētika»,

A. Černova «Horno aquaticus»,

V. Kuzmiščeva «Maiju priesteru noslēpums»,

Z. Kosidovska «Kad saule bija dievs»,

to turpinās:

M. M a r ē «Septiņi vīri pingvīnu vidū», F. M o u a t a «Nevainojiet'vilkus», Dž. Adamsones «Dzimusi brīvībai», U. M a 1 v i h i 1 a «Kalahari smiltis», E. HerLngas «Faraona tēlnieks», A. A z i m o v a «Visums», V. L e v i «Es un mēs».

Savus iespaidus par šīs sērijas grāmatām un vēlējumus lūdzam sūtīt izdevniecībai «Zinātne» Rīgā, Tur- geņeva ielā 19.

* No gramatas krievu izdevuma tulkojis V. Smits.

[1] british broadcasting corporation — britu radioraidījumu korporācija. tulk.

Content

DARELS DŽERALDS Muiža dzīvniekiem.

Muiža dzīvniekiem.

PIRMĀ NODAĻA MUIŽA DZĪVNIEKIEM

OTRA NODAĻA DZELOŅCOKA PASU MĀJĀS

TREŠA NODAĻA AUKSTASIŅU KOHORTA

CETURTA NODAĻA KLAUDIJS ANEMONĒS

PIEKTĀ NODAĻA medicīniska palīdzība

SESTĀ NODAĻA mīlestība un laulība

SEPTĪTĀ NODAĻA GORILLA VIESISTABĀ

ASTOTA NODAĻA ATBILDĪBA PAR DZĪVNIEKIEM

IZSKAŅAS LŪGUMS

PĒCVĀRDS DŽ. DARELA GRAMATAS «ZVĒRUDĀRZS MANA BAGAZA» KRIEVU IZDEVUMAM

DAŽAS ZIŅAS PAR SVARĪGĀKAJIEM GRĀMATĀ MINĒTAJIEM DZĪVNIEKIEM